বিভেদকামী শক্তির অবসান ঘটাতে অগ্নিকন্যা মমতা বন্দ্যোপাধ্যায় এমুহূর্তে দেশের ভরসা - IBG News\nHome Bangla বিভেদকামী শক্তির অবসান ঘটাতে অগ্নিকন্যা মমতা বন্দ্যোপাধ্যায় এমুহূর্তে দেশের ভরসা\nবিভেদকামী শক্তির অবসান ঘটাতে অগ্নিকন্যা মমতা বন্দ্যোপাধ্যায় এমুহূর্তে দেশের ভরসা\nCM Mamata Banerjee with Faruque Ahamed\nঅনেক বছর পেরিয়ে গেল, দেশ স্বাধীন হয়েছে। আজও সাম্প্রদায়িকতামুক্ত ভারত গড়ে তুলতে পারিনি দেশবাসী। দেশ জুড়ে অসহিষ্ণুতা বাড়ছে, সম্প্রীতির বন্ধন অগ্রাহ্য করে বেড়ে চলেছে হানাহানি। সংবাদমাধ্যমেও কোনও কোনও ক্ষেত্রে, বিশেষ করে বিভিন্ন সম্প্রদায়ের উৎসব ও সাংস্কৃতিক আদানপ্রদানের খবর প্রচারের সময় সমদৃষ্টির পরিচয় দেখতে পাই না। এ এক ট্রাজেডি।\nপশ্চিমবঙ্গে প্রায় চার ভাগের এক ভাগ মানুষই মুসলিম সম্প্রদায়ভুক্ত। এই সম্প্রদায়ের বড় উৎসব ঈদ। কিন্তু শারদ উৎসবের সংবাদ যেমন প্রচার পায় তার ছিটেফোঁটা সংবাদ ঈদ উৎসবকে ঘিরে হয় না। কেন? শারদ উৎসবকে ঘিরে যত শারদ সংখ্যা প্রকাশিত হয় তাতে চোখ রাখলে দেখতে পাই, ঈদ সংখ্যাগুলোতে সংখ্যাগুরুদের অবাধ প্রবেশ ঘটলেও শারদ সংখ্যাগুলোতে মুসলমান লেখক কবি সাহিত্যিকদের নাম প্রায় দেখতেই পাওয়া যায় না। ব্যতিক্রমী দু’এক জনের নাম মাত্র দেখতে পাই। সম্প্রীতির মেলবন্ধন জরুরি। পরিবর্তন চাই মননে ও কার্যক্ষেত্রে।\nআমাদের মধ্যে যে বিভেদের প্রাচীর তোলার অশুভ উদ্যোগ নেওয়া হচ্ছে তা ব্যর্থ করতে আমাদেরই এগিয়ে আসতে হবে। নইলে যতই আমরা মুখে সম্প্রীতির বার্তা শোনাই না কেন, সব আয়োজন গঙ্গার ভাঙনের মতো তলিয়ে যাবে। আমরা ছদ্ম ধর্মনিরপেক্ষতাকে বিসর্জন দিতে চাই। প্রকৃত ধর্মবোধে যারা বলীয়ান তাদের স্বাগত জানিয়ে সকলে মিলে ধর্মনিরপেক্ষতাকে পরিপূর্ণ করে তুলতে চাই। বিভিন্ন ইফতার অনুষ্ঠানে সংখ্যাগুরু সমাজের মানুষদের উদার আহ্বান জানিয়ে গর্ববোধ করেছে মুসলিম সমাজ। কিন্তু বিভিন্ন পুজোর উদ্বোধন অনুষ্ঠানে আজও তাঁরা ব্রাত্যই থেকে গেল কেন? বঞ্চনা মানুষ চায় না। যে বঞ্চিত, সে হিন্দু বৌদ্ধ খ্রিস্টান হোক আর মুসলমান হোক, সে-ই দুঃখের সমভাগী।\nচৌত্রিশ বছরের বাম শাসনের অনিয়মকে একধাক্কায় সরিয়ে দিয়ে বাংলাকে নতুন জীবন দেওয়া এক দুঃসাধ্য কাজ। সেই কঠিন কাজ নিপুণভাবে সামলেছেন বাংলার মুখ্যমন্ত্রী মমতা বন্দ্যোপাধ্যায়। আর মমতার উদ্যোগকে স্বাগত জানিয়েছেন গ্রামবাংলার মানুষ।\nতারই ফলশ্রুতি বিগত ত্রিস্তরীয় পঞ্চায়েত, বিধানসভা, পৌরসভার নির্বাচনে হয়েছিল তৃণমূল কংগ্রেসের জয়জয়কার। সন্ত্রাস, সারদাকাণ্ড, কামদুনি, পার্ক স্ট্রিট কাণ্ড ইত্যাদি ঘটনার পর অনেকেই ভেবেছিলেন, মানুষ তৃণমূল কংগ্রেসের জমানায় নির্বাচনে পালটা চাল দেবেন। কিন্তু গ্রামবাংলার মানুষ কার্যত সেই আশায় জল ঢেলে মমতার উপর সম্পূর্ণ আস্থা রেখেছেন। পঞ্চায়েত, পৌরসভা ও উপনির্বাচনের ফলেই প্রমাণিত যে, সাধারণ মানুষ মর্মে মর্মে জানে এই সরকারই সাধারণ মানুষের পাশে দাঁড়াতে পারবে। মমতা বন্দ্যোপাধ্যায় যখন প্রথম সরকারে আসেন তখন তাঁর সামনে যে-দুটি মূল সমস্যা হাজির হয়েছিল তা হল জঙ্গলমহল ও পাহাড়। রাজ্যের সবচেয়ে বড় সমস্যা ছিল মাওবাদ। মাওবাদ দমনে দমনে তিনি কঠোর পদক্ষেপ গ্রহণ করেছিলেন। জঙ্গলমহল ও পাহাড়। রাজ্যের সবচেয়ে বড় সমস্যা ছিল মাওবাদ। মাওবাদ দমনে তিনি কঠোর পদক্ষেপ গ্রহন করেছিলেন।\nজঙ্গলমহলের জন্য তিনি আলাদা প্রকল্প ঘোষণা করেন। তাদের পূনবাসনের ব্যবস্থা নেন। জঙ্গল মহলের জন্য পৃথকভাবে পুলিশ ও হোমগার্ড নিয়োগ করেন। দুটাকা কিলো দরে চাল দেওয়ার ব্যবস্থা করেন। জঙ্গলমহলের মানুষ স্বাভাবিক জীবন ফিরে এলেন। পাহাড়ের অশান্ত পরিবেশকে শান্ত করার জন্য আলাদা কমিটি গঠন করেন। পাহাড়ের উন্নয়নের জন্য আলাদা বরাদ্দ রেখেছেন বাজেট। আবার তারা পৃথক রাজ্যের দাবি জানালে তা-ও কঠোর হাতে দমন করেছেন। নবান্ন ও মহাকরণ থেকে জেলায় প্রশাসনিক মহল সর্বত্র তিনি কর্মসংস্কৃতি ফিরিয়ে আনার উদ্যোগ নিয়েছেন। যতই সমালোচনা হোক না কেন, তিনিই একমাত্র মুখ্যমন্ত্রী যিনি প্রত্যেক মাসে বিভিন্ন জেলা পরিদর্শন করে বিডিও, এসডিও, ডিএম, জেলা সভাধিপতিদের মুখোমুখি বসে সমস্যার কথা শোনেন এবং সমাধানের পথ বাতলে দেন। সম্প্রতি কল্যাণীতে প্রশাসনিক বৈঠকের সময় দেখেছি এক খুদে শিশু আড়াই বছরের কণ্যা রাইসা নুরও বাবার কোল থেকেই দিদি ওই তো দিদি বলে ছুটে যেতে চাইছে দিদির কোলে। সকল শ্রেণীর মানুষের কাছে মমতা বন্দ্যোপাধ্যায়ের জনপ্রিয়তা দিন দিন আকাশ স্পর্শ করছে যেন। জনসভা মাঠ জনপ্লাবনে ভরে উঠছে। দেশের কল্যাণে তিনি নিবেদিত প্রাণ হয়ে মানুষের নিকট দ্রুত পৌঁছে যাচ্ছেন।\nরাজ্যের সাহিত্য-সংস্কৃতির ক্ষেত্রে অবদানের জন্য চালু করেছেন বঙ্গসম্মান। কৃষকরা যাতে ন্যায্য মূল্য পান, তার জন্য তৎপর হয়েছেন। স্বাস্থ্য পরিষেবা উন্নয়নের জন্য তিনি জেলায় জেলায় আরও হাসপাতাল নির্মাণ করার সিদ্ধান্ত নিয়েছেন। পিপিপি মডেল স্কুল-কলেজ এবং হাসপাতাল খোলার উদ্যোগ রাজ্যের প্রথম। সখ্যালঘু উন্নয়নের প্রশ্নে বামশাসকেরা ছিলেন নির্বিকার। মমতা বন্দ্যোপাধ্যায় কিন্তু উদ্যোগী। সংরক্ষণের ক্ষেত্রে তিনি অনেক মুসলমান গোষ্ঠীকে ওবিসি-র অন্তর্ভুক্ত করেছেন। চাকরিক্ষেত্রে এবং উচ্চশিক্ষার সংরক্ষণ ঘোষণা করেছেন। ক্ষেত্রে বিভিন্ন জায়গায় মসজিদ, কবরস্থান, ইদ্গাহ সংস্কারের জন্য ওয়াকফ বোর্ডকে সক্রিয় করে তুলেছেন। রাজ্যে হজ টাওয়ার ও হস্টল নির্মাণ করেছেন। সংখ্যালঘু সংকটে তিনি গুরুত্ব সহকারে বোঝার চেষ্টা করেছেন। রাজ্যে এই প্রথমবার এত সংখ্যালঘু রাজনৈতিক নেতৃত্বের অধিকার অর্জন করেছেন।\nপঞ্চায়েতে সংখ্যালঘুদের এত বড় সুযোগ অন্য সরকার দেয়নি। ফলে সামগ্রিক বিচারে এই উন্নয়নকে সার্থক বলা যায় অনায়াসেই। যা চৌত্রিশ বছরে সম্ভব হয়নি, তা মাত্র কয়েক বছরে সম্ভব নয় কখনওই – এই বোধ আমাদের থাকা দরকার। বিরোধীদের অর্থনৈতিক জোট যে মানুষ বরদাস্ত করেনি, তার প্রমাণ মমতা বন্দ্যোপাধ্যায়ের পুনরায় ক্ষমতায় প্রত্যাবর্তন। বামসরকারের রাজত্বে সংখ্যালঘুদের হাতে না মেরে ভাতে মারা হয়েছিল। শিক্ষা, চাকরি, বাসস্থান- সবদিক থেকে তাদের বঞ্চিত করা হয়েছিল। মমতা-সরকার এই বঞ্চনার অবসান ঘটিয়ে দেখিয়ে দিয়েছে প্রকৃত উন্নয়ন কাকে বলে। বিধানসভা ভোটে সংখ্যালঘুদের বিপুল সমর্থন পেতে সিপিএম-কংগ্রেস-বিজিপি মরিয়া চেষ্টা চালিয়েছিল। কারণ সংখ্যালঘুদের ভোট যাদের দিকে যাবে তারাই সরকার গড়বে। বিগত চৌত্রিশ বছরে সংখ্যালঘুদের চাকরি, শিক্ষা, বাসস্থান ও সামাজিক সংকটকে গুরুত্ব দিয়ে সমাধানের কোনও চেষ্টাই করেনি তৎকালীন বামফ্রন্ট সরকার। জ্যোতি বসু ও বুদ্ধদেব ভট্টাচার্যের জামানায় সংখ্যালঘুদের সংকট বহুগুণ বেড়ে গিয়েছিল। জ্যোতি বসুর শাসনকালে মুসলিমদের জন্য চাকরি-বাকরির ক্ষেত্রে সংরক্ষণের দাবি তুলেছিলেন জনাব হাসানুজ্জামান, তাতে জ্যোতি বসু বলেন, ‘জনাব হাসানুজ্জামান কি মুসলমানদের জন্য কারাগারেও সংরক্ষণ চাইছেন।’ বুদ্ধদেব ভট্টাচার্য তার জমানায় বলেছিলেন, ‘মাদ্রাসা-মক্তব হল সন্ত্রাসবাদ আখড়া।’ এই চরম অপমানের বদলা বাংলার মানুষও সংখ্যালঘু সমাজ ভোটবাক্সে দিয়েছেন।\nমনে রাখতে হবে, সংখ্যাগরিষ্ঠের সাম্প্রদায়িকতা সংখ্যালঘিষ্ঠের সাম্প্রদায়িকতার চেয়ে বহুগুণে ধ্বংসাত্মক আর শক্তিশালী। সংখ্যাগরিষ্ঠের সাম্প্রদায়িকতাবাদী রাজনীতি মুসলমানদের অস্তিত্বকেই ধ্বংস করে দেওয়ার ক্ষমতা রাখে, জহরলাল নেহুরু একথা স্পষ্ট করে লিখেছিলেন। এর সত্যতা বারবারই প্রমাণিত হয়েছে। সংখ্যালঘু প্রার্থীদের মধ্যে যারা জিতেছে লোকসভা ভোটে বা বিধানসভা ভোটে, ভাল কাজ করলেও তাদের অনেককেই প্রার্থী করা হয় না বা আসন বদল করা হয়। কখনও-বা ঠেলে দেওয়া হয় হেরে যাওয়া আসনগুলিতে। মুসলিম প্রার্থীদের একে অপরের বিরুদ্ধে দাঁড় করিয়ে দেওয়া হয় সুচতুরভাবে। সাধারণ মানুষ কিন্তু রাজনীতির এসব প্যাঁচপয়জার বোঝে না। তারা চায় প্রত্যেক এলাকায় আধুনিক মানের স্কুল, কলেজ, বিশ্ববিদ্যালয় গড়ে উঠুক। যেমন মুর্শিদাবাদ জেলায় একটি বিশ্ববিদ্যালয় গড়ে তোলার দাবী দীর্ঘদিন ধরে করে আসছেন জেলার মানুষ। যা আজও বাস্তবায়িত হয়নি।\nমমতা বন্দ্যোপাধ্যায় খানিকটা হলেও সে দিকে অগ্রসর হতে পেরেছেন। তাঁর দলের মহাসচিব ও শিক্ষামন্ত্রী ড. পার্থ চট্টোপাধ্যায় শিক্ষাপ্রসারে মহৎ উদ্যোগ নিয়েছেন। অনেকগুলি নতুন বিশ্ববিদ্যালয় ও বেশ কয়েকটি নতুন কলেজ খুলেছেন। ২০১৬ সালে বিধানসভা ভোটে সংখ্যালঘুদের বিপুল সমর্থন পেতে সিপিএম-কংগ্রেস-বিজেপি মরিয়া চেষ্টা চালিয়েছিল। পশ্চিমবঙ্গের মানুষ মুখ্যমন্ত্রী মমতা বন্দ্যোপাধ্যায়-এর কাছ থেকে প্রকৃত মর্যাদা পেয়েছেন। সংখ্যালঘুদের বিপুল সমর্থন পেতে চাইবেন সব দল কারণ এই সংখ্যালঘুদের মন জয়ে সকল রাজনৈতিক দল নানা কৌশলে বাজিমাত করতে উঠেপড়ে লেগেছিল। বাম-কংগ্রেস ও বিজেপি, তৃণমূল কংগ্রেস-এর দিকে থাকা মুসলিম ভোটে থাবা বসাতে চাইছিল, রাজ্যের মানুষের মুখে মুখে জোট নিয়ে জোর চর্চা চলছিল। বাম-কংগ্রেস নেতারা বারবার ছুটে যাচ্ছিলেন ফুরফুরাতে। কোন দল কতটা সমর্থন পাবে তা ভাবার বিষয় ছিল। বাংলার সংখ্যালঘুরা বোকা নয়, তারা এখন বুঝতে পারেন। কে বা কারা রাজ্যের মানুষের ও সংখ্যালঘুদের প্রকৃত কল্যাণ চান। বিগত ৩৪ বছর বাংলার মানুষ দেখেছেন সংখ্যালঘুদের সামাজিক সংকটকে গুরুত্ব দিয়ে সমাধানের কোন চেষ্টাই করেনি তৎকালীন বামফ্রন্ট সরকার।\nরাজ্যের ২৩টা জেলায় বামফ্রন্টের পার্টি সম্পাদক আছেন, কিন্তু কোনও মুসলিমকে আজও সম্পাদক পদে বসাতে পারেননি বাম কর্তারা। বামফ্রন্টের কর্তারা বলেন, তারা নাকি অন্যদের থেকে অসাম্প্রদায়িক। পাবলিক সার্ভিস কমিশনের চেয়ারম্যান পদে কখনও মুসলিম আধিকারিককে বসাতে পারেননি, কেন এই প্রশ্ন ওঠা অমূলক নয়। এই কালো ইতিহাস বাংলার মানুষ এত তাড়াতাড়ি ভুলে যাবে না। এ আমার দৃঢ় বিশ্বাস ছিল। মমতা বন্দ্যোপাধ্যায়ের সরকার কয়েকজনকে জেলা পরিষদের সভাধিপতির আসনেও বসিয়েছেন। বাম সরকার যা কখনও ভাবতেই পারেনি। বামফ্রন্টের কর্তারা শুধু ভোটের সময় ভোট লুঠ করতে আর লেঠেল বাহিনী করে মুসলিমদের এবং দলিতদের এগিয়ে দিয়েছে সুচতুরভাবে। মারছে মুসলিম, মরছে মুসলিম আর মরছে দলিতরা। বাংলার মানুষ ভুলে যায়নি তাদের চালাকি ও অত্যাচারের কথা। অপ্রত্যাশিত দেশভাগের ফলে সাবেক বাংলার সংখ্যাগরিষ্ঠ মুসলমান সমাজ পশ্চিমবাংলার সংখ্যালঘু জনগোষ্ঠীতে পরিণত হয়। মানসিক অস্বস্তিকাতরতায় আচ্ছন্ন মুসলমান জাতিসত্তা এই প্রায় সাত দশকে কোন অবস্থানে?\nস্বাধীনোত্তর পশ্চিমবাংলায় জীবন বিকাশের হরক্ষেত্রে বিশেষত রাজনৈতিক ক্ষমতায়নের প্রশ্নে মুসলমানদের নানামতে বিশ্বাসী বিভিন্ন রাজনৈতিক দল তাদের ‘গণতান্ত্রিক সাম্যতাহীন’ নির্লজ্জ স্বার্থসিদ্ধি আর নানাবিধ ধান্ধাবাজির সওয়ালে দাবার বড়ে হিসেবে ব্যবহার করেছে অর্থাৎ ‘ভোটব্যাঙ্ক’ হিসাবে । এই নিঃসহায় ধর্মীয় সম্প্রদায়কে মাদারি নাচের উপাদান করে তুলেছে। হরেক কিসিমের কারসাজির উৎসকেন্দ্রকে এক নির্মোহ দৃষ্টিতে দেখলে যা স্পষ্ট তা খোলসা করে বলা দরকার। সত্য নির্মম, সেক্ষেত্রে কাউকে বেয়াত করার প্রশ্নই ওঠে না। সে সুযোগও নেই, কেননা কঠোরভাবে একেশ্বরবাদী এই ধর্মবিশ্বাসী সমাজ ‘সিউডো সেক্যুলার’, নরম ও উগ্র সাম্প্রদায়িকতাবাদীদের সমস্ত রকমের ফন্দি আর ফিরিক অনুধাবনের পূর্ণ ক্ষমতা অর্জন করেছে। দেশবিভাগের পর তারা অন্তবিহীন সমস্যায় আক্রান্ত, জর্জরিত এবং তারা রাজনৈতিক সমাধান কোন পদ্ধতিতে সম্ভব তার তত্ত্বগত, কৌশলগত আর পরিস্থিতি মোতাবেক সিদ্ধান্ত নেওয়ার ক্ষেত্রেও পারঙ্গম হয়ে উঠেছে। তার প্রমাণ তারা দিয়েছে বিগত দুই বিধানসভা ও ২০১৪ লোকসভা ভোটে।\nকোনও ‘ললিপপ’ আজ তাদের তৃপ্ত করার জন্য যথেষ্ট নয়। অতলান্তিক সমস্যা আর অস্তিত্বের সংকটগুলো অতিক্রম করে কিভাবে মমতা বন্দ্যোপাধ্যায়ের সঙ্গে থাকবে তার পূর্ণ একটি ছকও সংখ্যালঘু মনে ক্রিয়াশীল। ২০১৯ লোকসভা নির্বাচনের দিকে নজর দিলে দেখা যাচ্ছে ৩০ শতাংশ সংখ্যালঘু ভোট মমতা বন্দ্যোপাধ্যায়ের সঙ্গে আছে। তাই বিরোধীরা এই বাংলায় সুবিধাজনক অবস্থায় নেই।বিগত বাম শাসনের অহমিকা, ঔদ্ধত্য, ভণ্ডামি আর দুর্নীতির গহ্বরে নিমজ্জিত তস্কর শাসকগোষ্ঠীর বলির পাঁঠা হতে তারা আর আগ্রহী নয়। বাম জামানায় প্রশাসনিক বদমাইশি সম্পর্কে নিরন্তর প্রতিবাদী হয়ে ওঠা সমাজ এখনও সচেতন আছেন। তারা ভুলে যায়নি জ্যোতি বসু ও বুদ্ধদেব ভট্টাচার্যের জামানায় সংখ্যালঘুদের সংকট বহুগুণ বেড়ে গিয়েছিল। সর্বদিক থেকে তাদের হাতে না মেরে ভাতে মারার সেই সুকৌশল আজও ভোলার নয়। এই চরম অপমানের বদলা বাংলার মানুষ ও সংখ্যালঘু সমাজ ভোটবাক্সে দিয়েছেন। যার ফলে মমতা বন্দ্যোপাধ্যায়- এর দল বিধান চন্দ্র রায়ের পর একক সংখ্যাগরিষ্ঠ আসন নিয়ে সকলকেই চমকে দিয়ে ২১১টা আসনে জয়ী হয়েছিল। গোটা রাজ্যের বিভিন্ন এলাকায় মিটিং-মিছিল করে জোটের মুখে ঝামা ঘসে ও চুন-কালী মাখিয়ে তাদের পতন সুনিশ্চিত করেছেন।\nসম্প্রতি ফুরফুরা শরিফের পীরজাদা ত্বহা সিদ্দিকী জোর আওয়াজ তুলেছিলেন সব দলগুলো সংখ্যা অনুপাতে ৩০ শতাংশ আসনে সংখ্যালঘু প্রার্থী দিক। সেই পথে কোনও দল হাটেনি অবশ্য। যেসব ওয়াকফ সম্পত্তি বেদখল হয়ে আছে তা ফিরিয়ে আনার প্রতিশ্রুতি বাস্তবায়ন করতে বর্তমান সরকারকে আরও গুরুত্ব দিতে হবে। সাধারণ মানুষ চান প্রত্যেক এলাকায় আধুনিক মানের সাধারণ স্কুল, কলেজ, বিশ্ববিদ্যালয় গড়ে উঠুক। রাজ্যের উচ্চশিক্ষায় অবশ্য স্বর্ণযুগ এনেছেন মুখ্যমন্ত্রী।\nবেশ কয়েটি নতুন বিশ্ববিদ্যালয় ও অনেকগুলো কলেজ খুলেছেন।\nরাজ্যের কল্যাণে মমতা বন্দ্যোপাধ্যায়ের সৈনিকদের মধ্যে অন্যতম অভিষেক বন্দ্যোপাধ্যায়, ফিরহাদ হাকিম, শুভেন্দু অধিকারী, সুব্রত বক্সীরা নিষ্ঠার সঙ্গে অফুরন্ত প্রাণশক্তি নিয়ে কাজ করে চলেছেন। আপদে-বিপদে রাজ্যের মানুষের পাশে সর্বদা সাহায্যের হাত বাড়িয়ে দিচ্ছেন। নগর উন্নয়নে ও কলকাতার মেয়র হিসেবে ফিরহাদ হাকিম এর শুভ উদ্যোগ প্রাণিত করেছে বাংলার মানুষকে। আশার কথা, মানবীয় চিন্তাচর্চায় যথার্থ আগ্রহী সংখ্যাগরিষ্ঠ অংশের মেধাজীবী, সাহিত্যিক, শিল্পী, প্রাবন্ধিক, সাংবাদিক, সমাজ-রাষ্ট্রচিন্তক সর্বোপরি আম-জনতার মধ্যে থেকে সচেতন অংশটি বাম শাসনের প্রশাসনিক বদমাইশি সম্পর্কে নিরন্তন প্রতিবাদী হয়ে উঠেছিল। সংখ্যাগুরু ও সংখ্যালঘিষ্ঠ সমাজ থেকে উদ্ভূত প্রতিনিধিস্থানীয় সমাজ-বেত্তা, প্রাবন্ধিকদের ভাবনাচিন্তাকেও তুলে ধরেছিলাম আমার সম্পাদনায় প্রকাশিত প্রবন্ধ সংকলন ‘কংগ্রেস ও বাম শাসনে মুসলিম ভোট ব্যাঙ্ক’ গ্রন্থে।\nসংখ্যাগরিষ্ঠ সমাজের একটি অংশে যারা আজও উটপাখির মতো মরুবালিতে মুখ গুঁজে উপেক্ষিত অংশের জাগরণকে স্বীকার করতে দ্বিধান্বিত তাদের বোধদয় হবে এমন প্রত্যাশা করা যায়। যার ফলে বাম শাসনের অবসান ঘটাতে আমরাও এগিয়ে এসেছিলাম। পরন্তু সীমাহীন রাজকীয় ক্ষমতানির্ভর সুখে- স্বাচ্ছন্দ্যে ঘাড়ে-গর্দানে এক হয়ে যাওয়া বামফ্রন্টের রাজাবাবুরা এতদিনে যে সংখ্যালঘিষ্ঠ সমাজাংশের উপস্থিতিকেই স্বীকার করতো না, আজ তারাই বেমক্কা নির্লজ্জভাবে ছুটে যাচ্ছেন সংখ্যালঘুদের কাছে। সংখ্যালঘুরা চান সমদৃষ্টি সমাজবিকাশ। সময়ের বিচার করেছেন এবং বিলুপ্তভাবে জয় দিয়ে ফিরিয়ে এনেছেন মমতা সরকারকে। বাংলার অনেকেই মনে করছেন এবার ৪২ এর মধ্যে ৪২ না হলেও ৩৯ টা আসনে জয় আসবেই। লোকসভা নির্বাচনে এগিয়ে আছে তৃণমূল কংগ্রেস। মুর্শিদাবাদ ও মালদা জেলায় কংগ্রেস এর জেতা আসন এবার লড়াই দিয়ে ছিনিয়ে নেবে তৃণমূল। রাজ্যের মাননীয়া মুখ্যমন্ত্রী মমতা বন্দ্যোপাধ্যায় দেখিয়ে দিলেন বৈষম্য না করে উন্নয়ন করা যায়। তাই উন্নত, ঐক্যবদ্ধ, ধর্মনিরপেক্ষ এবং প্রগতিশীল ভারত গড়ার লক্ষ্যে বাংলার ৪২ টা লোকসভা কেন্দ্রে প্রকাশ্য জনসভা করছেন বাংলার নয়নের মণি মমতা বন্দ্যোপাধ্যায়। নির্বাচনে ভোট প্রচারে তাঁর জনসভা গুলো জনসমুদ্রের আকার নিচ্ছে।\nগণতন্ত্র ও সংবিধান আজ বহু রাজনৈতিক নেতাদের হাতে ধ্বংস হচ্ছে। গণতন্ত্র ও সংবিধান বাঁচাতে দেশের সাধারণ নাগরিকদের আরও সচেতন হয়ে নির্বাচনে অংশ গ্রহণ করতে হবে।\nবাংলায় বিগত পঞ্চায়েত নির্বাচনে নারী-শক্তির জয় জয়কার দেখে সবাই অবাক হয়েছিলেন। গত পঞ্চায়েত নির্বাচনে ৫০ শতাংশ সিটে মহিলা প্রার্থী দিয়েছিল তৃণমূল কংগ্রেস। এবার লোকসভা নির্বাচনে ৪১ শতাংশ সিটে মহিলা প্রার্থী দিয়ে সকলকেই টেক্কা দিলেন তৃণমূল দলের সর্বোচ্চ নেত্রী মমতা বন্দ্যোপাধ্যায়। ৪২ টি আসনের মধ্যে ১৭ জন মহিলাকে টিকিট দিয়েছেন, যা এই রাজ্য সহ গোটা ভারতের আর কোনও রাজ্যের মুখ্যমন্ত্রী এই নজির দেখাতে পারেন নি।\nএবার লোকসভা নির্বাচনে যত সংখ্যক মহিলা প্রার্থী হয়েছেন তা একটা রেকর্ড। সর্বোপরি যেভাবে মহিলা প্রার্থীরা পঞ্চায়েত নির্বাচনে জয়ী হয়েছিলেন তা আন্তর্জাতিক ক্ষেত্রে উল্লেখযোগ্য।\nএটা ভারতের ইতিহাসে একটা ঐতিহাসিক ঘটনাও বটে।\nলোকসভা নির্বাচনের পর ২৩ মে ফল বেরিয়ে গেলে তখন দেখা যাবে বাংলা থেকে সব থেকে বেশি মহিলা সাংসদ লোকসভার সদস্য হয়েছেন। মনে হয় সাংসদীয় রাজনীতিতে নারী শক্তির জয় হবে তৃণমূল দলের হাত ধরেই।\nআসন্ন সপ্তদশ লোকসভা নির্বাচনে মালদা লোকসভা কেন্দ্রে সর্বভারতীয় তৃণমূল কংগ্রেস প্রার্থী হয়েছেন মৌসম বেনজির নূর, বশিরহাটে নুসরাত জাহান, যাদবপুরে মিমি চক্রবর্তী, আসানসোলে মুনমুন সেন, উলুবেড়িয়াতে সাজদা আহমেদ, কৃষ্ণনগরে মহুয়া মৈত্র, পূর্ব বর্ধমানে মোমতাজ সংঘমিত্রা, আরামবাগে অপরূপা পোদ্দার, বনগাঁয় মমতা বালা ঠাকুর, বালুরঘাটে অর্পিতা ঘোষ, রানাঘাটে রূপালী বিশ্বাস, বারাসাতে কাকলি ঘোষ দোস্তিদার, বীরভূমে শতাব্দী রায়, দক্ষিণ কলকাতায় মালা রায়, হুগলীতে রত্না দে নাগ সহ অন্যদের জয় আসলে নতুন ইতিহাস তৈরি হবে।\nবাংলা সাহিত্যের বিদ্রোহ কবি কাজী নজরুল ইসলাম সবসময়ই সমাজ প্রগতির লক্ষ্যে নারীর অবরোধ প্রথার বিলোপ এবং তাঁদের শিক্ষার আলোকে আলোকিত করার জন্য গুরুত্ব দিয়ে তাঁর লেখনিতে তুলে ধরেছেন।\nকবি কাজী নজরুল ইসলাম সমকালে নারী সমাজের মুক্তির লক্ষ্যে যারা একনিষ্ঠভাবে সংগ্রামে অবতীর্ণ হয়েছিলেন তাঁদের মধ্যে অগ্রণী ছিলেন রোকেয়া সাখাওয়াত হোসেন।\nনারীদের আরও বেশি করে গণতন্ত্র প্রতিষ্ঠার জন্য এগিয়ে আসতে হবে।\nবাংলাদেশর জাতীয় কবি কাজী নজরুল ইসলাম তাঁর কবিতায় লিখেছিলেন—-\n‘সাম্যের গান গাই,\nআমার চক্ষে পুরুষ রমণী কোন ভেদাভেদ নাই,\nঅর্ধেক তার করিয়াছে নারী, অর্ধেক তার নর।’\nআশার কথা যে, সামাজিক পরিবর্তনের পাশাপাশি দৃষ্টিভঙ্গির পরিবর্তন ঘটাতে হবে সর্বত্র। একবিংশ শতাব্দীর এই দিনে নারী-পুরুষের সমন্বিত প্রচেষ্টায় একটি সুন্দর ভবিষ্যত গড়ে তুলতে হবে, আর তাহলেই কবির সার্থকতা প্রতীয়মান হবে।\nনির্বাচনের ফলেও আমরা দেখবো নারী-শক্তির জয় জয়কার হবে বাংলা ও দেশ জুড়ে। বাংলার ইতিহাসে মমতা বন্দ্যোপাধ্যায় বিশেষ জায়গা করে নিলেন, সমাজের কল্যাণে অফুরন্ত কাজ করে। তবে গণতন্ত্র প্রতিষ্ঠার জন্য তাঁকে আরও কঠোর হতেই হবে।\nআর্দশ ভারত গড়তে বিজেপিকে হটিয়ে ৪২ টি আসনেই তৃণমূল জিততে পারবে কি না তা সময় বলবে। তবে মমতা বন্দ্যোপাধ্যায়ের নেতৃত্বে বাংলার মানুষ ইতিহাস তৈরি করতে পারেন। এই সুযোগ আ। তাই বিজেপির পতন সুনিশ্চিত করতে এবং বিভেদকামী শক্তির অবসান ঘটাতে আসন্ন লোকসভা নির্বাচনে একটা ভোটও বিজেপিকে দেওয়া উচিত হবে কি না তা দেশবাসীর ভাবার সময় এসেছে। এবং গণতন্ত্র প্রতিষ্ঠার জন্য সকল ভারতীয় এগিয়ে আসুক। দেশ রক্ষার শপথ নিয়ে ভোট দিক। ধর্মীয় বিশ্বাসের আঘাত করবে না এবং গণতন্ত্র ও সংবিধান রক্ষা করবে এমন কোনও রাজনৈতিক দলের প্রধানই হোক দেশের প্রধানমন্ত্রী।\nদেশের মানুষের কল্যাণে দলিত মুসলিমদের যৌথ উদ্যোগে দেশের বিভিন্ন প্রান্তে মহামিছিল ও জনসভা সফল করতে তরুণ তুর্কী নেতারা বড় দায়িত্ব পালন করছেন। আর্দশ ভারত গড়তে বিজেপি হটিয়ে ৪২ টি আসনেই তৃণমূল জিততে পারবে না।\nএই মুহূর্তে বাংলার ও দেশের সবথেকে জনপ্রিয় নেত্রী হলেন মমতা বন্দ্যোপাধ্যায়।\nবাংলার লড়াকু নেতা শুভেন্দু অধিকারীর নেতৃত্বে দুই মেদিনীপুর, মালদা ও মুর্শিদাবাদ জেলা সহ বাংলার জেলায় জেলায় ভাল ফল করবে তৃণমূল।\nএবার বাংলার ইতিহাসে নতুন ইতিহাস রচনা করে সব থেকে বেশি সিটে জয় পাবে তৃণমূল।\n৪২ টা আসনেই প্রচারে একটিই মুখ তিনি হলেন মমতা বন্দ্যোপাধ্যায়। তৃণমূল দলের আসন বাড়াতে কর্মীরা দৃঢ় প্রতীজ্ঞ। এক মমতা বন্দ্যোপাধ্যায়, দুই শুভেন্দু অধিকারী ও তিন অভিষেক বন্দ্যোপাধ্যায়, চার ফিরহাদ হাকিম সহ অন্যরা জোর কদমে প্রচার চালিয়ে যাচ্ছেন রাজ্যের বিভিন্ন এলাকায়।\nএবার পশ্চিমবাংলার মুখ্যমন্ত্রী মমতা বন্দ্যোপাধ্যায়ের কাছে প্রধানমন্ত্রী হওয়ার সুযোগ আসে কি সেটাই দেখার।\nদলিত মুসলিমদেরই যৌথ উদ্যোগেই ঐতিহ্যময় ভারত গড়তে দেশবাসীকে প্রতিশ্রুতিবদ্ধ হতে হবে। আদি ভারতবাসীদের নিজেদের মধ্যে লড়িয়ে দিয়ে কারা ক্ষমতায় আছেন এতো বছর? ভাবুন একবার আর জেগে উঠুন। ধর্ম নিয়ে রাজনীতি করবেন না। ভাবুন একবার ধর্মীয় প্রতিষ্ঠান বাবরী মসজিদ ভেগেছে বিভেদকামী শক্তি কি কারণে? স্রেফ বিভাজনের মাধ্যমে রাজনৈতিক ফায়দা তুলবে বলে। বহুজন সমাজের মানুষ ও মুসলিমদের সজাগ থাকতে হবে ধর্মীয় আবেগের জন্য কোনো ভুল পথে পরিচালিত হলে বিভেদকামী শক্তির উত্থান রোখা যাবে না। কোথায় কখনও উস্কানিমূলক বক্তব্য শুনে প্রভাবিত হবেন না। প্রভাবিত হলে চলবে না বরং বিভেদকামী শক্তির বিরুদ্ধে জোটবদ্ধ হয়ে বৈচিত্র্যের মধ্যে ঐক্যের দেশ ভারতকে বিপদে চালিত করাদের হাত থেকে রক্ষা করুন। মনে রাখতে হবে দলিত ও সংখ্যালঘু সম্প্রদায়ের নাগরিকদের ওপর যে চরম বৈষম্য ও বঞ্চিত করার চক্রান্ত চলছে তার প্রতিকার করতে হলে জোটবদ্ধ হতে হবে।\n৭২ বছর পেরিয়ে গেছে দেশ স্বাধীন হয়েছে তবুও আদি ভারতবাসীর প্রকৃত কল্যাণে কোনো রাজনৈতিক দলের নেতাকর্মীরা তেমন ভালো কাজ করতে পারেননি।\nনিজেদের মধ্যে আর মারামারি নয় কোনও বিবাদ থাকলে তা এড়িয়ে চলুন। একটু বিচার ও বিশ্লেষণ করুন কে বা কারা নিজেদের স্বার্থ চরিতার্থ করতে এই বিবাদ ও বিভাজনের রাজনীতির উত্থান ঘটিয়েছে। রাজনৈতিক দলগুলো ফায়দা লুটতে চাইছে কোন কৌশল অবলম্বন করে তা বুঝতে হবে। প্রতি নির্বাচনে ক্ষতিগ্রস্তদের তালিকাতে কাদের নাম উঠে এসেছে? দেখা যায় সংখ্যালঘু সম্প্রদায়ের মুসলিম ও বহুজন সমাজের দলিত মানুষদের নাম। দেশের রাজনৈতিক দলগুলোর মধ্যে যেন প্রতিযোগিতা চলছে কে কতটা বেশি দলিত ও সংখ্যালঘু সম্প্রদায়ের নাগরিকদের ব্যবহার করতে পারবে এবং তাদের নিজেদের স্বার্থ চরিতার্থ করতে সক্ষম হবে।\nভারতীয় ঐতিহ্যময় ইতিহাসকে পুনরুজ্জীবিত করতে হলে জোটবদ্ধ হয়ে বৈচিত্র্যের মধ্যে ঐক্যের বন্ধন সুদৃঢ় করতে হবে এবং হিন্দু ও মুসলিমদের মধ্যে ঐক্যের বন্ধন সুদৃঢ় করতে হবে।\nসকলেই অবগত আছেন বিভেদকামী শক্তি ভারতকে বিপদে চালিত করছে। তাই এখন আর কোনো বিভাজনের রাজনীতির উত্থানের পেছনে থাকলে চলবে না। বাংলার মমতাময়ী মুখ্যমন্ত্রী মমতা বন্দ্যোপাধ্যায় দেশের মানুষের কল্যাণে বড় কাজ করছেন। বাংলা ও দেশকে বাঁচাতে তাঁকেই প্রধানমন্ত্রী করার সুযোগ করে দিন।\nমোদী সরকারের পতন সুনিশ্চিত করতে হলে দলিত ও মুসলিমদের জোটবদ্ধ হয়ে লড়াই করতে হবে বিভেদকামী শক্তির বিরুদ্ধে এবং ভোটবক্সে তাঁর যোগ্য জবাব দিতে হবে।\n২০১৯ লোকসভা ভোটে মোদী সরকারকে সরিয়ে প্রকৃত দেশ কল্যাণকারীদের হাতে দেশ চালানোর ভার তুলে দিতে হবে।\nধর্মনিরপেক্ষ সরকার উপহার দিতেই হবে।\nদেশবাসীকে শান্তিতে বাঁচার আকাশ দেওয়াই হোক অগ্নিশপথ।\nসম্প্রীতির পক্ষে, বিভাজনের বিরুদ্ধে এবং অস্তিত্ব রক্ষায় বিশিষ্টজনের সভা ও আলোচনার আয়োজন করতে হবে সর্বত্র। দলমত নির্বিশেষে সবাই এক হয়ে রুখে দিতে হবে বিভেদকামী সাম্প্রদায়িক শক্তিকে।\nভারতের আসমের ধাঁচে পশ্চিমবঙ্গে জাতীয় নাগরিকপঞ্জি (এনআরসি) কার্যকর করে অনুপ্রবেশকারীদের বিতাড়নের দাবি জানিয়েছে বিশ্ব হিন্দু পরিষদ। তারা অবশ্য হিন্দু শরণার্থীদের বিতাড়নের কোনও প্রশ্ন নেই বলে জানিয়েছেন এবং তাদের নাগরিকত্ব দেয়ার পক্ষে সাফাই দিয়েছে।\nসম্প্রতি সংগঠনটির রাজ্য কমিটির পক্ষ থেকে এনআরসি ছাড়াও ‘ঘর ওয়াপসি’, ‘লাভ জিহাদ’ ‘ল্যান্ড জিহাদ’ ইত্যাদি বিতর্কিত ইস্যুতে মাঠে নামার ঘোষণা দেওয়া হয়েছে।\n‘ঘর ওয়াপসি’ (বিভিন্ন কারণে যারা হিন্দু ধর্ম ত্যাগ করে অন্য ধর্ম গ্রহণ করেছিলেন, তাদেরকে পুনরায় হিন্দু ধর্মে ফিরিয়ে আনা) বা ‘ঘরে ফেরানো কর্মসূচি’ রূপায়ণের জন্য দুর্গাবাহিনী ও বজরং দলের সদস্যদের নিয়ে একটি মঞ্চ গঠন করা। এর পাশাপাশি কাজে লাগানো মঠ-মন্দির ও ধর্মীয় সংগঠনগুলোকে। তাদের অভিযোগ, এখানে হিন্দুদের দেবত্তর সম্পত্তি ও হিন্দুদের সম্পত্তি জোর করে দখল করে নেওয়া হচ্ছে এবং কম দামে কিনে নেওয়ার মধ্য দিয়ে ‘ল্যান্ড জিহাদ’ চলছে। অন্যদিকে, তারা কথিত ‘লাভ জিহাদ’ (হিন্দু নারীদের ভালবাসার ছলে ধর্মান্তরকরণ) রুখে দিতে মানুষজনকে বোঝাতে বাড়ি বাড়ি প্রচার করছে। এইসব বিভাজন করে ভারতের ও বাংলার সম্প্রীতি নষ্ট করতে পারবে না বিজেপি ও আরএএস।\nপশ্চিমবঙ্গে ওরা কখনও সফল হবে না। পশ্চিমবঙ্গে ওরা একবিন্দুও সফল হতে পারবে না। সাম্প্রদায়িক সম্প্রীতি বিনষ্ট করার জন্য ছোটখাট দাঙ্গার মধ্য দিয়ে মানুষকে বিভক্ত করার চক্রান্ত করেও ওরা চরমভাবেই বাংলায় ব্যর্থ হয়েছে। বিভাজনের রাজনীতি করে সম্প্রীতির বাংলায় কখনও সফল হবে না বিজেপি। বাংলার মানুষ সাম্প্রদায়িক সম্প্রীতি অটুট রাখতে বদ্ধপরিকর। দেশের বৈধ নাগরিকদের অন্যায়ভাবে বিদেশি বানিয়ে দেয়ার ষড়যন্ত্র রুখে দিতে দেশবাসী সোচ্চার হচ্ছেন, এটাই আশার আলো। আমরা আগে দেখেছি বিজেপি সাম্প্রদায়িক সুড়সুড়ি দিয়ে বিভাজন করে রাজনৈতিক ফায়দা তুলতে চেয়েছে।\nআসমে জাতীয় নাগরিকপঞ্জি থেকে লাখ লাখ বৈধ নাগরিকদের নাম বাদ দেয়ার ষড়যন্ত্র কোন উদ্দেশ্যে তা আমরা বুঝতে পারছি। এভাবে আসম থেকে বাঙালি মুসলিম ও হিন্দুদের খেদিয়ে দিয়ে ক্ষমতায় টিকে থাকতে পারবে না কেন্দ্র ও অসম সরকার।\nআমাদের দৃঢ় বিশ্বাস ভারতকে ওরা ‘হিন্দু রাষ্ট্র’ বানাতে পারবে না। ভারতের সংবিধান, ধর্মনিরপেক্ষ সংবিধান। সংবিধানকে কলঙ্কিত করার উদ্যোগ সুস্থ নাগরিকরা মেনে নেবেন না। মিশ্র সংস্কৃতিই আমাদের বৈভব। সম্প্রীতির দেশ ভারত।\nভারতীয় সংবিধানের অমর্যাদা প্রকৃত ভারতবাসীরা মেনে নিচ্ছে না। ভারতকে যারা অপবিত্র করছে তারা মানুষ নয়, মানুষ নামের অন্য কিছু। ভারত আমাদের মাতৃভূমি। যেভাবে ওরা বিদ্বেষ ছড়িয়ে দিচ্ছে তাতে ভারত গভীর সঙ্কটের মধ্য দিয়ে দিন দিন পিছিয়ে পড়ছে অন্য দেশের থেকে।\nপশ্চিমবঙ্গে কোনোরকমভাবে ওরা দাঁত ফোটাতে না পেরে এখন একেকটা ইস্যু তোলার চেষ্টা করছে। এখানে সম্প্রীতির বন্ধন অটুট রয়েছে। মুখ্যমন্ত্রী মমতা বন্দ্যোপাধ্যায় সর্বদা সব ধর্ম, সব বর্ণের মানুষের পাশে থেকে কাজ করছেন। যেজন্য গোটা ভারতের বিরোধীশক্তি মমতা বন্দোপাধ্যায়কে প্রধানমন্ত্রী করতে চাইছেন। সেই ভয়ে বিজেপি এখন পশ্চিমবঙ্গে আশান্তি সৃষ্টি করার চেষ্টা করছে। মহান ভারতকে ওরা আর কত নীচে নামাবে! আশা করি ভারতবাসী লোকসভা নির্বাচনে যোগ্য জবাব দেবেন।\nএবার লোকসভা ভোটে দেশের সুনাগরিকরা বিজেপির পতন সুনিশ্চিত করবেন।\nবিজেপির পতন সুনিশ্চিত করতে পারবেন বিরোধী শক্তির সঙ্গে হাত মিলিয়ে জাতীয় কংগ্রেসের সভাপতি রাহুল গান্ধী ও অন্য সব বিরোধী শক্তি।\nভারতের সংবিধানে যে মৌলিক অধিকারকে গুরুত্ব দেওয়া হয়েছে তা তুলে ধরার প্রয়াসে অনেক কিছু জানা যাবে। নিজেদের অধিকার সম্পর্কেও সচেতন হতে পারবো।\nভারতের সংবিধানের তৃতীয় অংশে ১২ থেকে ৩৫ নম্বর ধারায় ভারতের নাগরিকদের মৌলিক অধিকারগুলি উল্লেখ করা হয়েছে। কেন্দ্রীয় ও রাজ্য সরকারের কোনো আইন ভারতের নাগরিকদের মৌলিক অধিকারগুলি ক্ষুন্ন করতে পারে না। এই বৈশিষ্ট্য বিশ্বের খুব কম সংবিধানেই পরিলক্ষিত হয়। ভারতের সংবিধানের মৌলিক অধিকারগুলি লিখিত ভাবে স্বীকৃতিদানের ফলে নাগরিকদের ব্যক্তি স্বাধীনতার নিশ্চয়তা লাভ করেছে। এই অধিকারগুলির মাধ্যমে ভারতীয় নাগরিকদের ব্যক্তিত্বের পরিপূর্ণ বিকাশ ঘটে। মূল ভারতীয় সংবিধানে সাত প্রকারের মৌলিক অধিকারের উল্লেখ থাকলেও ১৯৭৮ সালে ৪৪ তম সংশোধনীর দ্বারা সম্পত্তির অধিকারকে মৌলিক অধিকার থেকে বাদ দেওয়া হয়েছে। সরকার অধিকার ভাঙলে সরকারের বিরুদ্ধে আদালতে মামলা করে তার প্রতিকার করা যায়।\nবর্তমানে মৌলিক অধিকার ৬টি, নিম্নরূপ :\n(১) সাম্যের অধিকার: জাতি, ধর্ম, বর্ণ, স্ত্রী, পুরুষ নির্বিশেষে প্রতি নাগরিকের সমান অধিকার।\n(২) স্বাধীনতার অধিকার: বাক ও মতামত প্রকাশের স্বাধীনতা, ইউনিয়ন গঠন, দেশের সর্বত্র স্বাধীনভাবে চলাফেরার অধিকার।\n(৩) শোষণের বিরুদ্ধে অধিকার: বিনা বেতনে বেগার খাটানো, মানুষ ক্রয় বিক্রয়, ১৪ বছরের কম বয়সের শিশুদের কারখানা বা খনির কাজে লাগানো নিষিদ্ধ করা হয়েছে।\n(৪) ধর্মীয় স্বাধীনতার অধিকার: কোনো ব্যক্তি স্বেচ্ছায় ধর্মান্তরিত হতে পারেন এবং কোনো নাগরিককে বলপূর্বক ধর্মান্তরিত করা যাবে না। ব্যক্তির ইচ্ছে অনুযায়ী ধর্ম পালন করার অধিকার আছে।\n(৫) সংস্কৃতি ও শিক্ষা বিষয়ক অধিকার: নাগরিকদের নিজস্ব সংস্কৃতি ও শিক্ষার অধিকার মৌলিক অধিকারের ভিতর ধরা হয়েছে।\n(৬) সাংবিধানিক প্রতিকারের অধিকার: কোনো নাগরিক উপরিউক্ত অধিকারগুলি বা কোনো একটি অধিকার থেকে বঞ্চিত হলে, তিনি সুপ্রিম কোর্টে প্রতিকারের জন্য আবেদন করতে পারেন।\nসংবিধানে নাগরিকদের কর্তব্যের কথাও বলা হয়েছে। যথা— সমাজের মঙ্গলের জন্য ক্ষুদ্র স্বার্থত্যাগ, আইন মেনে চলা, রাষ্ট্রের প্রতি আনুগত্য প্রভৃতি। সংবিধানের নির্দেশক নীতি দ্বারা জনকল্যাণমূলক নির্দেশক নীতি ঘোষণা করা হয়েছে। অধুনা এই নির্দেশক নীতিকে বাধ্যতামূলক করার প্রবণতা সংবিধানে দেখা যায়। ভারতের সংবিধানে বর্ণিত মৌলিক অধিকারগুলি অবাধ নয়। জাতির বৃহত্তর স্বার্থে অধিকারগুলির ওপর যুক্তিসংগত বিধিনিষেধ আরোপ করা হয়েছে, যেমন:\n(১) রাষ্ট্রীয় নিরাপত্তায় বিঘ্ন ঘটানো।\n(২) আদালত অবমাননা।\n(৩) অশালীনতা প্রভৃতি ঘটনা ঘটলে ভারতের নাগরিকদের মৌলিক অধিকারগুলির উপর বিধিনিষেধ আরোপ করা যায়।\n(৪) বিশেষ পরিস্থিতিতে ভারতরাষ্ট্র তার নাগরিকদের মৌলিক অধিকারগুলিকে সাময়িক ভাবে নিয়ন্ত্রিত বা খর্ব করতে পার।\n(৫) দেশে জরুরি অবস্থা ঘোষণা করা হলে ভারতের নাগরিকদের মৌলিক অধিকারগুলিকে খর্ব করা যায়।\nবাংলার মানুষের কল্যাণে মমতা বন্দ্যোপাধ্যায়ের সরকারকে আরও আন্তরিক হতে হবে। বাংলার সকল ধর্মের ও বর্ণের সচেতন মানুষ শান্তিময় জীবন অতিবাহিত করতে চান তাই বাংলাকে পবিত্র রাখতে তাঁরা বিভেদকামী শক্তিকে প্রতিহত করবেই। এটা আমাদের দৃঢ় বিশ্বাস। পুলিশ ও প্রশাসনে কোনও আধিকারিক বিভেদকামী শক্তির হাতে পরিচালিত হলে তাদেরকে চিহ্নিত করতে হবে। মোদির জামানার পতনের মধ্য দিয়ে দেশ আবার নতুন করে স্বাধীন হবে এই আশায় সাধারণ মানুষ।\nফারুক আহমেদ গবেষক, কল্যাণী বিশ্ববিদ্যাল, ইতিহাস বিভাগ, নদীয়া-৭৪১২৩৫, কথা: ৭০০৩৮২১২৯৮\nলেখক, সম্পাদক উদার আকাশ।\nPrevious articleপ্রধানমন্ত্রী নরেন্দ্র মোদীর নির্বাচনী জনসভা, জনসমুদ্রে পরিনত হলো মাঠ\nNext articleIndian PM Modi condemns the horrific blasts in Sri Lanka\nবাজারের সর্বোত্তম নিরাপত্তা বৈশিষ্ট্য এবং ড্রাইভার সহায়তা পরিষেবাগুলির সাথে লন্ডনে ওলা চালু করেছে\nগৌতম হালদারের আলোয় ফেরা আয়োজন করবে ১৭০ জনের গণবিবাহ\nলেক ল্যান্ড কান্ট্রি ক্লাবে ভ্যালেনটাইন ডে উপলক্ষে বিশেষ আয়োজন\nঘরোয়া কিছু সামগ্রী ও একটু যত্নই চুলের হারিয়ে যাওয়া জেল্লা ফিরিয়ে আনতে সক্ষম : ডঃ অপর্ণা সান্থানম\nShri Arjun Munda inaugurates the function to celebrate “16th foundation of...\nCage Farming in Karnataka – Seabass and Cobia culture and a...\nNo need to worry about drinking water – Sale of bottled...


করোনা আতঙ্কের মধ্যেই হাইকোর্টে ব্যাকফুটে রাজ্য! বাকস্বাধীনতার সবক শেখালো আদালত! – প্রিয় বন্ধু বাংলা\nহোম > রাজ্য > কলকাতা > করোনা আতঙ্কের মধ্যেই হাইকোর্টে ব্যাকফুটে রাজ্য! বাকস্বাধীনতার সবক শেখালো আদালত!\nকরোনা ভাইরাস সর্বত্র চরম আকার ধারণ করছে। এমনি সময় বিরোধীদের গলাটিপে গণতন্ত্রকে হত্যা করা হয় বলে মমতা বন্দ্যোপাধ্যায়ের বিরুদ্ধে মাঝেমধ্যেই অভিযোগ ওঠে। কিন্তু এই করোনা ভাইরাস নিয়ে মমতা বন্দ্যোপাধ্যায়ের ময়দানে নেমে পড়া দেখে অনেকেই ভেবেছিলেন, এই সময় অন্তত রাজনীতিটা হবে না।\nতবে সম্প্রতি ফেসবুক পোস্টে করোনা ভাইরাসে আক্রান্ত রোগীদের চিকিৎসা কিভাবে করা হবে, তা নিয়ে প্রশ্ন তোলেন চিকিৎসক ইন্দ্রনীল খান। যার পরেই রাজ্য সরকারের রোষানলে পড়তে হয় তাকে। তবে রাজ্য সরকার তার বিরুদ্ধে হাইকোর্টে এফআইআর দায়ের করলেও, এবার কলকাতা হাইকোর্টের পক্ষ থেকে কার্যত সবুজসংকেত পেলেন সেই চিকিৎসক। উল্টে চাপে পড়ল রাজ্য সরকার। সূত্রের খবর, এদিন বিচারপতি আইপি মুখোপাধ্যায় স্কাইপের মাধ্যমে এই মামলাটি শোনেন।\nআর এরপরই তিনি বলেন, “ভারতীয় সংবিধানে বাকস্বাধীনতার উল্লেখ রয়েছে। তাই একজনের বক্তব্য সরকারের দুর্নাম করলে, তাকে গ্রেফতার করতে হবে এমনটা গ্রহণযোগ্য নয়।” পাশাপাশি সেই চিকিৎসকের মোবাইল এবং সিমকার্ড যেভাবে পুলিশ নিয়ে নিয়েছিল, তা যাতে তাকে দ্রুত ফেরত দেওয়া হয়, এদিন সেই কথাও জানান বিচারক। রাজনৈতিক বিশেষজ্ঞরা বলছেন, এই সময় যদি সরকারপক্ষ বিরোধিতাকে সহ্য করতে না পারে, তাহলে তা সত্যিই দুর্ভাগ্যজনক।\nকেননা এই সময়ে এই চিকিৎসক সরকারের বিরোধিতাকে উপেক্ষা করে সাধারন মানুষকে বাঁচানোর জন্য কিছু কথা বলেছিলেন। আর সেই কথা বলতে গিয়ে যেভাবে সরকারের রোষানলে পড়তে হয়েছিল তাকে, তাতে শেষ পর্যন্ত হাইকোর্টের নির্দেশে সেই ব্যক্তিই ছাড় পেলেন। উল্টে চাপে পড়ল রাজ্য সরকার। যা বর্তমান সময়ে রাজ্য সরকারের পক্ষে অত্যন্ত খারাপ দিক হয়েই প্রস্ফুটিত হল বলে মত বিশ্লেষকদের।\nট্যাগড highcourt state


ইউএনও গ্রেপ্তার ও তারপর: দ্বন্দ্বটা কিসের?\nপ্রকাশ : জুলাই ২২,২০১৭\nদু-এক দিন ধরে সামাজিক যোগাযোগমাধ্যম ফেসবুকে ঘুরে বেড়াচ্ছে একটি খবর। সঙ্গে দুটি ছবি। খবরটি হলো—বঙ্গবন্ধুর ‘বিকৃত ছবি’ ছাপানোর অভিযোগে বরগুনা সদর উপজেলা নির্বাহী কর্মকর্তা (ইউএনও) গাজী তারিক সালমানের বিরুদ্ধে মানহানির মামলা হয়েছে। আদালতে প্রথমে জামিন নামঞ্জুর হলেও দুই ঘণ্টা পর তিনি জামিন পান। আর দুই ছবির একটিতে দেখা যাচ্ছে, বিপর্যস্ত ইউএনও এবং তাঁকে দুদিক থেকে বেশ উৎসাহ নিয়ে ধরে থাকা পুলিশ সদস্যের দল। আরেকটি ছবি হলো সেই সরকারি আমন্ত্রণপত্র, যেখানে পঞ্চম শ্রেণিপড়ুয়া এক শিশুর আঁকা বঙ্গবন্ধুর ছবি ছাপা হয়েছিল। শিশুসুলভ হাতে আঁকা ওই ছবিকেই বিকৃত বলে অভিযোগ তুলে মামলা করেছেন বরিশাল জেলা আওয়ামী লীগের ধর্মবিষয়ক সম্পাদক ও জেলা আইনজীবী সমিতির সভাপতি সৈয়দ ওবায়েদুল্লাহ।\nএই খবর আর ছবি দেখে মনে কিছু প্রশ্ন জেগেছে। এ ঘটনায় বাড়াবাড়ি হয়েছে কি না? জামিন মঞ্জুর-নামঞ্জুরের বিষয়টি আসলে কী? আর সবচেয়ে গুরুত্বপূর্ণ প্রশ্নটা হলো, রাজনৈতিক ক্ষমতাধরদের কারণে প্রশাসনের আইন মেনে চলা বাধাগ্রস্ত হচ্ছে কি না?\nঘটনাপ্রবাহ বিশ্লেষণ করলে দেখা যাচ্ছে, গাজী তারিক সালমান যখন বরিশালের আগৈলঝাড়ার ইউএনও ছিলেন, তখনকার ঘটনা এটা। ১৭ মার্চ বঙ্গবন্ধুর জন্মদিন উপলক্ষে শিশুদের চিত্রাঙ্কন প্রতিযোগিতার আয়োজন করেন তিনি। ঘোষণা দেন, প্রথম ও দ্বিতীয় হওয়া ছবি দিয়ে ২৬ মার্চ স্বাধীনতা দিবসে প্রশাসনের আমন্ত্রণপত্র ছাপা হবে। সে অনুযায়ী আমন্ত্রণপত্রে দুটি ছবি ব্যবহার করা হয়। আর আমন্ত্রণপত্রে বঙ্গবন্ধুর বিকৃত ছবি ছাপানোর অভিযোগ এনে এর দুই মাসেরও বেশি সময় পর ৭ জুন আওয়ামী লীগ নেতা মামলাটি করেন। ওই সময় বরগুনা সদর উপজেলায় ইউএনও হিসেবে তাঁকে বদলি করা হয়। বরিশাল মুখ্য মহানগর হাকিম আদালতের বিচারক পাঁচ কোটি টাকার মানহানির মামলাটি আমলে নিয়ে ২৭ জুলাইয়ের মধ্যে তাঁকে আদালতে হাজির হওয়ার নির্দেশ দেন। সে অনুযায়ী তিনি ১৯ জুলাই আদালতে হাজিরা দিতে গেলে এত কিছু ঘটে যায়। (২১ জুলাই, প্রথম আলো)\nএ থেকে একটা বিষয় স্পষ্ট যে এটা আকস্মিক কোনো ঘটনা না। হঠাৎ করে বঙ্গবন্ধুর বিকৃত ছবি দেখে আহত বোধ করে আওয়ামী লীগ নেতা মামলা করেছেন, এমনটা প্রতীয়মান হয় না। নেপথ্যে কী থাকতে পারে? বলা হচ্ছে, গত এপ্রিল মাসে এইচএসসি পরীক্ষায় অসদুপায় অবলম্বনের দায়ে আগৈলঝাড়ার আওয়ামী লীগ নেতার ছেলেকে বহিষ্কার করেন ইউএনও। এ নিয়ে ইউএনওর সঙ্গে অসদাচরণ করলে ভ্রাম্যমাণ আদালতের মাধ্যমে ওই ছেলেকে ছয় মাসের কারাদণ্ড দেওয়া হয়। এ নিয়ে ক্ষমতাসীন দলের স্থানীয় নেতৃত্ব ক্ষুব্ধ হয়। অন্যদিকে, কাজে না লাগায় টিআর-কাবিখা প্রকল্পের আওতায় পাওয়া ৭৯ লাখ টাকা ফেরত পাঠান ইউএনও। এটি নিয়েও স্থানীয় রাজনৈতিক নেতৃত্ব নাখোশ ছিল। (২০ জুলাই, সমকাল)। সর্বশেষ জানা যাচ্ছে, একজন বিচারকের কাছে সরকারি ভাড়া আদায়ে ব্যবস্থা নিয়েও ইউএনও কারও কারও চক্ষুশূল হয়ে উঠেছিলেন। এসব খবর যদি ঠিক হয়, তাহলে বলতেই হবে, স্থানীয় রাজনৈতিক ও কোনো কোনো কর্তাব্যক্তির সঙ্গে নৈতিক ও আইনগত দ্বন্দ্বের জের এ ঘটনা।\nকিছু প্রশ্নের উত্তর পাওয়া গেছে প্রধানমন্ত্রী শেখ হাসিনার রাজনৈতিক ও প্রশাসনবিষয়ক উপদেষ্টা এইচ টি ইমামের বক্তব্যে। ২০ জুলাই বিবিসি বাংলাকে তিনি বলেন, একজন ইউএনওকে গ্রেপ্তার করে নিয়ে যাওয়ার ছবি দেখে প্রধানমন্ত্রী বিস্মিত হয়েছেন এবং বলেছেন যে বিষয়টি নিন্দনীয়। প্রজাতন্ত্রের একজন কর্মচারীকে কোনো রকম অনুমোদন ছাড়া গ্রেপ্তার করা যায় না। উপজেলা পর্যায়ে সরকারের সবচেয়ে ঊর্ধ্বতন কর্মকর্তাকে শাস্তি দিতে হলে বা মামলা করতে সরকারের অনুমোদন প্রয়োজন। এই ঘটনার জন্য তিনি বরিশালের জেলা প্রশাসক ও পুলিশ সুপারকে দায়ী করেন। অথচ দেখা গেল বাকিদের কিছু হলো না, কেবল দল থেকে সাময়িক বহিষ্কারের শাস্তি পেলেন আওয়ামী লীগের ওই নেতা।\nতার মানে ইউএনও গাজী তারিক সালমানকে কেন্দ্র করে যা হয়েছে, তা যথাযথ প্রক্রিয়া মেনে হয়নি। অবশ্যই বাড়াবাড়ি হয়েছে। আর পুলিশও একটু বেশিই তৎপরতা দেখিয়েছে। বলা যায়, যে ঘটনাটা ঘটল, এর সঙ্গে আসলে ক্ষমতার দ্বন্দ্বটাই মুখ্য। রাজনৈতিক দলের নেতাদের সঙ্গে প্রশাসনের দ্বন্দ্ব, পুলিশের সঙ্গে প্রশাসকদের দ্বন্দ্ব—এ ঘটনায় কেমন যেন এই বিষয়গুলো সামনে চলে আসছে। এমনটি না হলে পুলিশ কেন এত উৎসাহী হবে? আর জামিন আবেদন নামঞ্জুর, কারাগারে পাঠানোর নির্দেশ, দুই ঘণ্টা হাজতবাস, অতঃপর জামিন মঞ্জুর—কেন, কীভাবে ঘটল? ক্ষমতার দ্বন্দ্বের বিষয়টি যদি সত্য হয়ে থাকে, তাহলে সেটা কার সঙ্গে কার?\nকেউ জানে না, অথচ এমন একটা ঘটনা ঘটে গেল উপজেলার সবচেয়ে ক্ষমতাবান সরকারি কর্মকর্তার সঙ্গে। শাসনব্যবস্থায় প্রচণ্ড সমন্বয়হীনতার বিষয়টি সামনে আসার ক্ষেত্রে এটি বড় উদাহরণ। অনেকটা চোখ খুলে দেওয়ার মতো ঘটনা। সরকারের উচিত, এখনই লাগাম টেনে ধরা। সাম্প্রতিক সময়ে এ ধরনের বেশ কয়েকটি ঘটনা থেকে আশঙ্কা জাগে, রাজনৈতিক হস্তক্ষেপে প্রশাসনে বিশৃঙ্খলা কি বাড়ছে? দলীয় প্রভাব খাটিয়ে কেউ যাতে কাউকে অকারণ হয়রানি করতে না পারে, সেটা নিশ্চিত করতে হবে; তেমনি প্রশাসনিক কর্তাব্যক্তিরা নিজেদের মধ্যে যাতে দ্বন্দ্বে না জড়ান, কঠোরভাবে সেটাও তদারক করতে হবে।


গাজীপুরে গার্মেন্ট শ্রমিকদের বিক্ষোভ,\n২১ মার্চ, ২০১৯ ১৪:০২:৫১\nবকেয়া বেতন পরিশোধ না করে কারখানা বন্ধের ঘোষণায় ফুঁসে উঠেছে গার্মেন্ট শ্রমিকরা। আজ বৃহস্পতিবার গাজীপুর শহরের তিন সড়ক এলাকার ইন্ট্রামেক্স গার্মেন্টের শ্রমিকরা সড়ক অবরোধ করে। সেখানে তারা বিক্ষোভ করছে। এ অবস্থায় ঢাকা-গাজীপুর সড়কের চান্দনা-চৌরাস্তা থেকে শহরের শিববাড়ি মোড় পর্যন্ত এলাকায় সব ধরনের যান চলাচল বন্ধ রয়েছে। ওই কারখানার সহকারী ব্যবস্থাপক (উৎপাদন) মো. আবু তসলিম জানান, কর্মকর্তাদের ছয় মাসের বেতন এবং শ্রমিকদের তিনমাসের বেতন বকেয়া রয়েছে। কারখানা কর্তৃপক্ষ কয়েক দফা তারিখ দিয়েও বকেয়া পরিশোধ করেনি। সর্বশেষ ঘোষণা অনুযায়ী ২০মার্চ কর্মীদের বেতন দেয়ার আশ্বাস দিয়েছিল করাখানা কর্তৃপক্ষ। কিন্তু তা না দিয়ে বৃহস্পতিবার আসতে বলে।\nকিন্তু আজ সকালে কারখানায় গিয়ে ফটকে তালা আর অনির্দিষ্টকালের জন্য গার্মেন্ট বন্ধের নোটিস দেখে শ্রমিকরা বিক্ষোভ শুরু করেন।এক পর্যায়ে শ্রমিকরা পাশের ঢাকা-গাজীপুর সড়কে অবস্থান নিয়ে অবরোধ তৈরি করে। ফলে সকাল ৮টার দিকে ওই পথ দিয়ে যানবাহন চলাচল বন্ধ হয়ে যায়।\nগাজীপুর শিল্পাঞ্চল পুলিশ-২ এর সিনিয়র এএসপি মো. মকবুল হোসেন বলেন, পরিস্থিতি সামাল দিতে ইন্ট্রামেক্স গার্মেন্টের মালিকের সঙ্গে তারা যোগাযোগ করেছেন।\nমালিক বলেছে, অর্থ সংকটের কারণে তিনি বকেয়া পরিশোধ করতে পারেননি। টাকার ব্যবস্থা করতে না পেরে তিনি বন্ধের নোটিস লাগিয়ে দিয়েছেন।”\nগাজীপুর সদর থানার ওসি সমীর চন্দ্র সূত্রধর বলেন, তারা বিক্ষোভরত শ্রমিকদের বুঝিয়ে রাস্তা থেকে সরিয়ে দেয়ার চেষ্টা করছেন। বকেয়া পরিশোধের বিষয়টি নিয়ে কারখানার মালিকপক্ষ এবং বিজিএমইএ কর্তৃপক্ষের সঙ্গে আলোচনার উদ্যোগ নেয়া হয়েছে।\nমোস্তাফিজের বৌভাত অনুষ্ঠান আজ\nসাতক্ষীরার কৃতি সন্তান বাংলাদেশ জাতীয় দলের ক্রিকেটার মোস্তাফিজুর রহমানের বৌভাত অনুষ্ঠান আজ। নববধূর আগমন উপলক্ষ্যে\nইউরেনিয়াম সমৃদ্ধকরণ নিয়ে ইরানকে হুঁশিয়ারি দিলেন মার্কিন প্রেসিডেন্ট ডনাল্ড ট্রাম্প। রোববার নিজের ইচ্ছেমতো পরমাণু কার্যক্রম\nবরগুনা সরকারি কলেজের সামনে রিফাত শরীফকে (২২) কুপিয়ে হত্যার ঘটনায় চন্দন নামে একজনকে গ্রেপ্তার করেছে\nবকেয়া বেতন পরিশোধ না করে কারখানা বন্ধের ঘোষণায় ফুঁসে উঠেছে গার্মেন্ট শ্রমিকরা। আজ বৃহস্পতিবার\nনিরাপদ সড়কের দাবিতে ছাত্র আন্দোলনের তৃতীয় দিনে আজ বসুন্ধরা এলাকায় পুলিশ কঠোর অবস্থানে রয়েছে।\nভোট অলরেডি হয়েই আছে’ কুয়েত মৈত্রী হলে\nঢাকা বিশ্ববিদ্যালয়ের কেন্দ্রীয় ছাত্র সংসদ (ডাকসু) ও হল সংসদ নির্বাচনে ভোটগ্রহণ শুরু হয় সকাল ৮টায়।


Can you registeracompany atavirtual office address? - Law & More B.V.\nআপনি কি ভার্চুয়াল অফিসের ঠিকানায় কোনও সংস্থা নিবন্ধন করতে পারবেন?\nউদ্যোক্তাদের মধ্যে একটি সাধারণ প্রশ্ন আপনি ভার্চুয়াল অফিসের ঠিকানায় কোনও সংস্থা নিবন্ধন করতে পারবেন কিনা। খবরে আপনি প্রায়শই নেদারল্যান্ডসে ডাক ঠিকানা সহ বিদেশী সংস্থাগুলি সম্পর্কে পড়েন। তথাকথিত পিও বক্স সংস্থাগুলি থাকার সুবিধা রয়েছে। বেশিরভাগ উদ্যোক্তা জানেন যে এই সম্ভাবনাটি বিদ্যমান, তবে আপনি কীভাবে এটি পরিচালনা করেন এবং কোন প্রয়োজনীয়তাগুলি আপনাকে পূরণ করতে হবে তা এখনও অনেকের কাছেই অস্পষ্ট। এটি সব চেম্বার অফ কমার্সে নিবন্ধকরণের সাথে শুরু হয়। বিদেশে অবস্থান করেও আপনার ব্যবসায়ের নিবন্ধন করা সম্ভব। তবে, একটি প্রধান অনুরোধ রয়েছে: আপনার কোম্পানির অবশ্যই একটি ডাচ ভিজিট ঠিকানা থাকতে হবে বা আপনার কোম্পানির ব্যবসায়িক কার্যক্রম অবশ্যই নেদারল্যান্ডসে হওয়া উচিত।\nআইনি প্রয়োজনীয়তা ওয়েবশপ\nওয়েবশপের মালিক হিসাবে আপনার গ্রাহকের প্রতি আইনী বাধ্যবাধকতা রয়েছে। রিটার্ন পলিসি থাকা বাধ্যতামূলক, আপনাকে অবশ্যই গ্রাহকের অনুসন্ধানের জন্য পৌঁছানো উচিত, আপনি ওয়্যারেন্টির জন্য দায়বদ্ধ এবং আপনাকে কমপক্ষে একটি পেমেন্টের পরে বিকল্প দিতে হবে। গ্রাহক ক্রয়ের ক্ষেত্রেও দাবিটি হ'ল গ্রাহককে ক্রয়ের পরিমাণের 50% এরও বেশি আগে থেকে পরিশোধ করতে হবে না। অবশ্যই এটি অনুমোদিত, যদি গ্রাহক স্বেচ্ছায় এটি করেন, একটি সম্পূর্ণ অর্থ প্রদান করার জন্য কিন্তু একটি (ওয়েব) খুচরা বিক্রেতাকে বাধ্য করার অনুমতি নেই। এই চাহিদা কেবল তখনই প্রযোজ্য যখন আপনি পণ্য ক্রয় করেন, পরিষেবার জন্য, সম্পূর্ণ পূর্ব পরিশোধ প্রয়োজন।\nঠিকানা উল্লেখ বাধ্যতামূলক?\nযোগাযোগের তথ্যের অবস্থানটি অবশ্যই ওয়েবশপে স্পষ্ট এবং যুক্তিযুক্তভাবে সন্ধানযোগ্য। এর পেছনের কারণ হ'ল একজন গ্রাহকের কারও সাথে কী ব্যবসা হচ্ছে সে সম্পর্কে জানার অধিকার রয়েছে। এই প্রয়োজনীয়তা আইন দ্বারা সমর্থিত এবং তাই প্রতিটি ওয়েবশপের জন্য বাধ্যতামূলক।\nযোগাযোগের তথ্যটিতে তিনটি অংশ রয়েছে:\nসংস্থার যোগাযোগের বিশদ\nসংস্থার ভৌগলিক ঠিকানা।\nসংস্থার পরিচয় বলতে চেম্বার অফ কমার্স নম্বর, ভ্যাট নম্বর এবং সংস্থার নাম যেমন কোম্পানির নিবন্ধকরণের বিবরণ বোঝায়। যোগাযোগের বিশদটি সেই ডেটা যা গ্রাহকরা ওয়েবশপে যোগাযোগের জন্য ব্যবহার করতে পারেন। ভৌগলিক ঠিকানাটিকে ঠিকানা হিসাবে উল্লেখ করা হয় যেখান থেকে সংস্থাটি তার ব্যবসা করে। ভৌগলিক ঠিকানা অবশ্যই দর্শনীয় ঠিকানা হতে হবে এবং কোনও পিও বক্স ঠিকানা হতে পারে না। অনেক ছোট ওয়েবশপগুলিতে, যোগাযোগের ঠিকানাটি ভৌগলিক ঠিকানার মতোই। যোগাযোগের বিশদ সরবরাহের প্রয়োজনীয়তাটি মেনে চলা কঠিন হতে পারে। আপনি নীচে এই প্রয়োজনীয়তাটি কীভাবে পূরণ করতে পারেন সে সম্পর্কে এখানে নীচে আপনি আরও পড়তে পারেন।\nআপনি যদি না চান বা আপনার ওয়েবশপে একটি দর্শনীয় ঠিকানা দিতে সক্ষম না হন তবে আপনি ভার্চুয়াল অফিসের ঠিকানা ব্যবহার করতে পারেন। এই ঠিকানাটি আপনি যে ভাড়া দিয়েছিলেন সেই সংস্থাও পরিচালনা করতে পারে। এই ধরণের সংস্থাগুলিতেও বিভিন্ন পোস্ট রয়েছে যেমন ডাক আইটেমগুলি ট্র্যাকিং এবং ফরোয়ার্ড করা। ডাচ ঠিকানা থাকা আপনার ওয়েবশপের দর্শকদের বিশ্বাসের পক্ষে ভাল।\nআপনার বেশ কয়েকটি কারণে ভার্চুয়াল অফিস ঠিকানা প্রয়োজন হতে পারে। একটি ভার্চুয়াল অফিস ঠিকানা বেশিরভাগ ক্ষেত্রে:\nলোকেরা যারা ঘরে বসে ব্যবসা করে; যারা ব্যবসা এবং ব্যক্তিগত জীবন পৃথক রাখতে চান।\nবিদেশে ব্যবসা করে এমন লোকেরা, তবে নেদারল্যান্ডসে অফিস বজায় রাখার চেষ্টা করছে;\nনেদারল্যান্ডসে একটি উদ্যোগ সহ লোকেরা, যারা একটি ভার্চুয়াল অফিস রাখতে চান।\nনির্দিষ্ট শর্তে, একটি ভার্চুয়াল ঠিকানা চেম্বার অফ কমার্সে নিবন্ধিত হতে পারে।\nচেম্বার অফ কমার্সে নিবন্ধন\nআবেদন প্রক্রিয়া চলাকালীন আপনার সংস্থার এক বা একাধিক শাখা নিবন্ধিত হবে। এই প্রক্রিয়াতে ডাক ঠিকানা এবং পরিদর্শন ঠিকানা উভয়ই নিবন্ধভুক্ত হবে। ভিজিট ঠিকানা কেবল তখনই প্রযোজ্য যদি আপনি প্রমাণ করতে পারেন যে আপনার শাখাটি সেখানে অবস্থিত। এটি কোনও ভাড়া চুক্তির মাধ্যমে যাচাই করা যেতে পারে। আপনার সংস্থাটি কোনও ব্যবসায়িক কেন্দ্রে অবস্থিত থাকলে এটিও প্রযোজ্য। যদি ভাড়াটে চুক্তিটি দেখায় যে আপনি স্থায়ীভাবে কোনও অফিস (স্থান) ভাড়া নিচ্ছেন, তবে আপনি এটি ট্রেড রেজিস্ট্রারে আপনার ভিজিট ঠিকানা হিসাবে নিবন্ধন করতে পারেন। স্থায়ীভাবে ভাড়া দেওয়ার অর্থ এই নয় যে আপনাকে সর্বদা উপস্থিত থাকতে হবে, তবে প্রয়োজনে স্থায়ীভাবে উপস্থিত থাকার দক্ষতা আপনার অবশ্যই থাকতে হবে। উদাহরণস্বরূপ, আপনি যদি সপ্তাহে দুই ঘন্টা কোনও ডেস্ক বা অফিস ভাড়া নেন তবে আপনার কোম্পানির নিবন্ধনের প্রয়োজনীয়তাগুলি পূরণ করার পক্ষে এটি যথেষ্ট নয়।\nআপনার সংস্থাটি নিবন্ধন করতে আপনার কয়েকটি নথি উপলব্ধ থাকতে হবে:\nচেম্বার অফ কমার্সের নিবন্ধকরণ ফর্ম;\nডাচ পরিদর্শন ঠিকানা থেকে একটি স্বাক্ষরিত ভাড়া, - ক্রয়, - বা লিজ চুক্তি;\nপরিচয়ের বৈধ প্রমাণের বৈধতাযুক্ত অনুলিপি (আপনি এটি ডাচ দূতাবাস বা একটি নোটারি দিয়ে সাজিয়ে রাখতে পারেন);\nআপনি যে বিদেশী পৌরসভায় থাকেন তার জনসংখ্যা নিবন্ধের একটি মূল নিষ্কাশন বা বৈধতাযুক্ত অনুলিপি বা আপনার বিদেশী ঠিকানা উল্লেখ করে কোনও সরকারী সংস্থার অন্য কোনও নথি।\n'ভার্চুয়াল অফিস' সম্পর্কিত চেম্বার অফ কমার্সের বিধিমালা\nসাম্প্রতিক বছরগুলিতে লক্ষ্য করা গেছে যে ভার্চুয়াল অফিসটি এমন একটি অফিস যেখানে একটি সংস্থা অবস্থিত ছিল কিন্তু যেখানে প্রকৃত কাজটি কার্যকর করা হয়নি। কয়েক বছর আগে চেম্বার অফ কমার্স ভার্চুয়াল অফিসের নিয়মগুলিকে পরিবর্তন করেছে। অতীতে তথাকথিত 'ঘোস্ট' সংস্থাগুলির পক্ষে ভার্চুয়াল অফিসের ঠিকানায় তাদের ব্যবসা নিষ্পত্তি করা সাধারণ ছিল। অবৈধ কার্যক্রম প্রতিরোধের জন্য, চেম্বার অফ কমার্স চেক করে যে সংস্থাগুলি ভার্চুয়াল অফিস রয়েছে তারা এই ঠিকানা থেকে তাদের কার্যক্রম পরিচালনা করে কিনা। চেম্বার অফ কমার্স এই টেকসই ব্যবসায়ের অনুশীলন বলে। এর অর্থ এই নয় যে উদ্যোক্তাদের যাদের ভার্চুয়াল অফিস রয়েছে তাদের অবশ্যই সেখানে স্থায়ীভাবে উপস্থিত থাকতে হবে, তবে এর অর্থ এই নয় যে তাদের প্রয়োজনের সময় স্থায়ীভাবে উপস্থিত থাকার দক্ষতা থাকতে হবে।\nএই ব্লগটি সম্পর্কে আপনার যদি কোনও প্রশ্ন থাকে বা চেম্বার অফ কমার্সে আপনার যদি সমস্যা হয় তবে দয়া করে আইনজীবীদের সাথে যোগাযোগ করুন Law & More। আমরা আপনার প্রশ্নের উত্তর দেব এবং প্রয়োজনীয় যেখানে আইনী সহায়তা প্রদান করব।\nপরবর্তী ফ্লাইট বিলম্ব ক্ষতির জন্য ক্ষতিপূরণ »\nআগে Damage ব্যাপক ক্ষয়ক্ষতির ক্ষেত্রে সমষ্টিগত দাবি


টাকার বদলে নারকেল দিলেই কলেজে ভর্তির সুযোগ! –বিস্তারিত ভিতরে\nআপনি কলেজে ভর্তি চান। কিন্তু টিউশন ফি দেওয়ার সামর্থ্য নেই আপনার। সেক্ষেত্রে কি করবেন আপনি! কোথাও থেকে ধারকর্য করে অবশ্যই কলেজে ভর্তি হতে চাইবেন।\nকিন্তু ইন্দোনেশিয়ার বালির একটি কলেজ এ রকম অর্থনৈতিক অনটনে থাকা ছাত্রছাত্রীদের জন্য বের করেছে অভিনব উপায় কলেজ কর্তৃপক্ষ জানিয়েছেন, অর্থের বদলে ফি বাবদ নারকেল দিলেও পড়াশোনা করা যাবে ওই কলেজে।


জিওফ্রে বয়কট: Latest জিওফ্রে বয়কট News & Updates,জিওফ্রে বয়কট Photos & Images, জিওফ্রে বয়কট Videos | Eisamay\nআক্রান্ত হয়েছিলেন কর্কট রোগে। অসম্ভব মনের জোর আর নিয়মানুবর্তিতার মধ্য দিয়ে পরাস্ত করেছেন মারণ রোগকে। তিনি যুবরাজ সিং। ভারতীয় ক্রিকেট দলের প্রাক্তন ...\nওভালে 'আধুনিক ডন' সেই স্মিথ ইংল্যান্ড ২৯৪ অস্ট্রেলিয়া ১৪৮-৪ এই সময়: 'ডন ব্র্যাডম্যানোচিত' বললে কম বলা হয়। স্টিভ স্মিথ আবার কাঁদিয়ে ছাড়ছেন ...\nকাপ ইংল্যান্ডের, বলছেন বয়কট\nইংল্যান্ড তিন বার ফাইনাল খেললেও কখনও বিশ্বকাপ জেতেনি। এ বার দেশের মাঠে বিশ্বকাপের ইতিহাসে প্রথম ট্রফিটা জিততে পারে। এমনই বিশ্বাস প্রাক্তন ক্রিকেটার বয়কটের। তিনি বলেছেন, ‘ইংল্যান্ড এ বার ব্যালান্সাড টিম। চাপের মুখে কী ভাবে পারফর্ম করতে হয়, ওরা শিখে গিয়েছে।'\nইংল্যান্ড কাপ না জিতলে অবাক হবেন বয়কট লন্ডন:\nইংল্যান্ড কাপ না জিতলে অবাক হবেন বয়কট লন্ডন: ভারসাম্যের জন্যই ইংল্যান্ড এ বার বিশ্বকাপ চ্যাম্পিয়ন হতে পারে। একই সঙ্গে ফেভারিটের তালিকায় রাখছেন ...\nব্রেক্সিট বিতর্কে শেষ হাসিটি হাসবেন থেরেসা মে?\nগ্রেট ব্রিটেনে এখন প্রায় রাজনৈতিক গৃহযুদ্ধ। এমন আবহে ব্রেক্সিট কার্যকর করতে পারলে ইতিহাসে থেরেসা মে-র স্থানটি পাকা হয়ে থাকবে।\nSep 23, 2018, 02.49 PM\nলি চং ওয়ের ক্যান্সার\n\_Bহঠাৎই ক্যান্সার ব্যাডমিন্টন কিংবদন্তি লি চংয়ের এই সময়: \_Bতাঁকে মনে করা হয় সর্বকালের অন্যতম সেরা ব্যাডমিন্টন তারকা। কেরিয়ারের মধ্যগগনেই তাঁর ...\nNov 20, 2017, 12.00 PM\nদেখনদারি নয় , ‘কপিবুক’ ধাঁচটিই তাঁর পছন্দ\nJul 18, 2016, 12.12 PM\nছাত্রাবস্থা থেকেই তিনি চেয়েছেন ব্রিটেনের প্রথম মহিলা প্রধানমন্ত্রী হতে৷\nক্রিকেট লেজেন্ডরা কুর্নিশ করে সচিনকে যা যা বলেছেন\nApr 24, 2016, 05.51 AM\nআপনি এক দিন গর্ব করবেন, আপনি মাঠে বসে সচিনের খেলা দেখেছেন। এমনটা যে শুধু আপনি ভাবছেন তা নয়। তাবড় তাবড় ক্রিকেটার, যাঁরা নিজেদের সময় লেজেন্ড হিসাবে চিহ্নিত হয়েছেন, তাঁরা পর্যন্ত এমনটাই ভাবেন এবং ভেবেছেন।\nডন-সচিনকে পিছনে ফেললেন ভোজেস\nFeb 14, 2016, 11.26 AM\nটেস্টে ব্র্যাডম্যানের গড় ৯৯.৯৪৷ ক্রিকেটের ইতিহাসে যার ধারেকাছে ছিলেন না কেউ৷ সেই ব্র্যাডম্যানকেই টপকে গেলেন ভোজেস৷ মাত্র ১৯ টেস্ট খেলা ৩৬ বছরের ক্রিকেটারের গড় আপাতত ১০০.৩৩৷\nফল এক টাই\nApr 01, 2015, 04.26 PM\nওয়েলকাম টু এম সি জি… একটি ঐতিহাসিক মুহূর্তের সন্ধিক্ষণে দাঁড়িয়ে আমরা৷ বাঘা বাঘা খোলোযাড় একে অন্যের সঙ্গে বহু খেলেছেন, বিশ্ব একাদশ তৈরি করেও অনেক খেলা হয়েছে, আমি নিজেই দেখেছি অনেক, কিন্তু এমন পরিস্থিতি অভূতপূর্ব! কী বলো জিওফ্রে?\nগুসসা বাড়ছে ওয়ার্ন ও বয়কটের\nFeb 14, 2015, 09.58 AM\nব্যঙ্গ চিত্রে ভরে গিয়েছে শহর৷ কোথাও পোস্টার পড়েছে, ‘মিসিং!’ কাগজে বেরিয়েছে কার্টুন, ‘ভ্যালেন্টাইন্সরা কুস্তিতে নামছে’! কখনও আবার রেডিওতে মজা করে বলা হচ্ছে, ‘সিংহের গুহায় পা রাখতে চলেছে ব্রিটিশরা’!\nAug 19, 2014, 02.40 PM\nবোলারদের জন্য দ্রাবিড়, বলছেন ফ্লেচার\nJul 07, 2014, 09.46 AM\nতিন বছর আগের ০-৪ হারের বদলা নেওয়ার সুযোগ মহেন্দ্র সিং ধোনির ভারতের সামনে! ইংল্যান্ড টিমের দুই স্পিনার গ্রেম সোয়ান, মন্টি পানেসর নেই৷ তার উপর সম্প্রতি শ্রীলঙ্কার কাছে এক টেস্টের সিরিজে হার৷\nজনসনের ছোবলে বিধ্বস্ত ইংল্যান্ড\nNov 23, 2013, 11.26 AM\nগত মাসে ভারতের বিরুদ্ধে বেঙ্গালুরুতে ওয়ান ডে সিরিজ নির্নায়ক ম্যাচ না খেলেই দেশে ফিরে গিয়েছিলেন মিচেল জনসন৷ অস্ট্রেলিয়া টিম ম্যানেজমেন্ট জানিয়েছিল, অ্যাসেজের প্রস্ত্ততি নিতেই ফেরানো হল জনসনকে৷\nদ্বিতীয় দিনেই বিসর্জনের বাজনা ধোনির শিবিরে\nDec 15, 2012, 09.24 AM\nসেই এক বাজনা টেস্টের দ্বিতীয় দিন থেকেই শুরু হয়ে গেল! পুজোর সময় যা নবমী নিশি থেকেই প্যান্ডেলে প্যান্ডেলে বাজতে শুরু করে নিরুচ্চারে৷ ঠাকুর থাকবে কতক্ষণ, ঠাকুর যাবে বিসর্জন!\nম্যাচ বাঁচানোর যুদ্ধে তৈরি সচিনের মঞ্চ\nDec 08, 2012, 09.43 AM\nশুক্রবারের খেলা শেষে যখন কাঁধ ঝুলে গিয়েছে ধোনিদের, ধ্বস্ত চেহারাগুলো একে একে ফিরছে ড্রেসিংরুমে, এক ঝলক দেখলে মনে হতে বাধ্য, প্রাক-স্বাধীনতা আমল ‘টাইম মেশিন’-এ মুহূর্তের জন্য ফেরত এসেছে বুঝি৷


বিএসএমএমইউতে বাড়ছে রোগীর চাপ : বন্ধ ওটি চালু হবে কবে? - BANGLANEWSUS.COM\nপ্রকাশিত:বুধবার, ১৪ অক্টো ২০২০ ০৭:১০\nসার্বিক বিষয়ে বিএসএমএমইউ উপাচার্য অধ্যাপক ডা. কনক কান্তি বড়ুয়া জাগো নিউজকে বলেন, আউটডোর ও ইনডোরে চিকিৎসা নিতে রোগীর ভিড় প্রতিদিনই বাড়ছে। ভিড় সামলাতে চিকিৎসক ও নার্সসহ সংশ্লিষ্টদের রীতিমতো গলদঘর্ম অবস্থা। মাসখানেক আগেও শুধু করোনা ইউনিটের চিকিৎসা নিয়ে চিন্তাভাবনা করতে হলেও বর্তমানে আউটডোর ও ইনডোরের বিভিন্ন বিভাগে ভর্তি রোগীর সংখ্যা বৃদ্ধি পাওয়ায় সার্বিকভাবে রোগীদের চিকিৎসাসেবা নিশ্চিতে হিমশিম খেতে হচ্ছে।\nব্রকলির পুষ্টিগুণ নিয়ে বললেন পুষ্টিবিদ


লক্ষ্মীপুরে জমে উঠেছে কোরবানির পশুর হাট – শেয়ার বিজ\nদারাজে ১৫০০ কর্মী নিয়োগ\nমামুন মাহমুদ এনআরবি ব্যাংকের এএমডি\nজুনায়েদ আহম্মেদ, লক্ষ্মীপুর: ঈদুল আজহা সামনে রেখে লক্ষ্মীপুরে কোরবানির পশুর হাট জমে উঠেছে। তবে চাহিদার তুলনায় সরবরাহ বেশি হওয়ায় দাম নিয়ে শঙ্কিত বিক্রেতারা। এ বছর হাটগুলোয় কোরবানির গরু-ছাগলের পাশাপাশি মহিষের সরবরাহও বেড়েছে। তবে হাটগুলোয় জাল টাকা নির্ণয়ের কোনো প্রস্তুতি দেখা যায়নি।\nজেলা প্রাণিসম্পদ কার্যালয় সূত্রে জানা যায়, জেলায় ৩২টি কোরবানির পশুর হাটের ইজারা দেওয়া হয়েছে। এর মধ্যে সদর উপজেলায় ১২টি, রায়পুর উপজেলায় পাঁচটি, রামগঞ্জ উপজেলায় তিনটি, কমলনগর উপজেলায় ছয়টি ও রামগতি উপজেলায় রয়েছে ছয়টি হাট। এ বছর জেলায় দুই হাজার ৪৩৯টি খামারে ৭৮ হাজার গরু দেশীয় পদ্ধতিতে লালন-পালন করেছেন খামারিরা।\nপৌর শহরের গরু বাজারের ব্যবস্থাপনা কমিটির সদস্য শাহিন আহম্মেদ জানান, গরু সরবরাহ বেশি হওয়ায় দাম কমতির দিকে বলে মনে করছেন অনেকে। আর সেই শঙ্কা নিয়ে গরুর দাম হাঁকাচ্ছেন ব্যাপারীরা। হাটে গরু রাখার নির্দিষ্ট জায়গা পূরণ হয়ে গেছে। ফলে আশেপাশের সড়ক ও খালি জায়গায় কোরবানির পশু রাখছেন ব্যাপারীরা। বেশি গরু ওঠায় ইজারাদাররা খুশি থাকলেও ব্যাপারীরা নেই স্বস্তিতে।\nজেলার কোরবানির পশুর কয়েকটি বাজার ঘুরে দেখা যায়, ৩২টি পশুর হাটের ইজারা অনুমতি থাকলেও জেলায় অস্থায়ীভাবে শতাধিক হাট বসেছে। প্রতিটি হাটে কোরবানি ও বিক্রির উপযোগী গরু, ছাগল, ভেড়া ও মহিষ নিয়ে খামারি, ব্যাপারী ও বিক্রেতারা ভিড় করছেন। মুনাফার আশায় দেশের বিভিন্ন স্থান থেকে চড়া দামে গরু কিনে এনে আশানুরূপ লাভে বিক্রি করতে পারছেন না বলে জানান ব্যাপারীরা। ঈদ যতই ঘনিয়ে আসছে, কোরবানির পশুও তত বেশি বাড়ছে। বিভিন্ন গ্রামের পশু পালনকারীরা তাদের পালন করা উন্নত জাতের পশু নিজ এলাকায় বিক্রি না করে বেশি লাভের আশায় জেলার বিভিন্ন স্থানে বিক্রির জন্য নিয়ে যাচ্ছেন।\nদিনাজপুর থেকে গরু ব্যবসায়ী জাকির মিয়া এক ট্রাক কোরবানির পশু নিয়ে লক্ষ্মীপুর এসেছেন। তিনি জানান, মুনাফা তো দূরে থাক, যে টাকা দিয়ে কৃষকের কাছে গরু কিনেছেন, সে টাকা তুলতে পারবেন কি না সেটা নিয়েই দুশ্চিন্তায় আছেন। আড়াই লাখ টাকা দামে কৃষকের কাছ থেকে যে গরু কিনেছেন, এখানে ক্রেতারা তার দাম হাঁকাচ্ছেন এক লাখ টাকা।\nপৌর পশুর হাট ব্যবস্থাপনার দায়িত্বপ্রাপ্ত আনোয়ার হোসেন শাহী জানান, জেলার সবচেয়ে বড় কোরবানির হাট পৌর পশুরহাটে ব্যাপক নিরাপত্তা ব্যবস্থা নেওয়া হয়েছে। ক্রেতাদের চাহিদা অনুযায়ী গরু, ছাগল, ভেড়া ও মহিষ রাখা হয়েছে। কোরবানির পশু কেনাবেচা এখন কম হলেও সপ্তাহের শেষ দিকে বাড়বে।\nলক্ষ্মীপুর সদর উপজেলা প্রাণিসম্পদ অফিসার ডা. যোবায়ের হোসেন জানান, সব পশুর হাটে প্রাণিসম্পদ বিভাগের মেডিক্যাল টিম কাজ করছে। এ বছর চাহিদার তুলনায় কোরবানির পশুর মজুদ বেশি রয়েছে বলেও তিনি জানান।\nপুলিশ সুপার ড. এ এইচ এম কামরুজ্জামান জানান, কোরবানির ঈদ ঘিরে জেলার বিভিন্ন স্থানে ছোট-বড় পশুর হাট, লঞ্চ ও ফেরি ঘাটসহ বিভিন্ন স্থানে সর্বস্তরের নিরাপত্তা দিতে পুলিশ সদস্যরা তৎপর রয়েছেন। রাস্তায় পশু পরিবহনে অপ্রীতিকর ঘটনা রোধের জন্য হাইওয়ে পুলিশকে নির্দেশ দেওয়া হয়েছে।\nদলিত সম্প্রদায়ের অধিকার সুরক্ষায় মতবিনিময়\nচুরি যাওয়া ৫৩ মোবাইল সেটসহ আটক ৭\nকসবায় বালি উত্তোলনের অবৈধ সরঞ্জাম জব্দ\nমুন্সীগঞ্জে ব্যাংক কর্মকর্তার টাকা ছিনতাই


দুর্নীতি দমন কমিশনে (দুদকে) শর্ষেয় ভূত ! অধরা রাঘব-বোয়ালরা | coxbangla.com\nকক্সবাংলা ডটকম(৫ জানুয়ারি) :: দুর্নীতি দমন কমিশনের (দুদক) শর্ষেয় ভূত রয়েছে। আর সেই ভূতের কারণে সারা বছর বিভিন্ন মামলার চুনোপুঁটি আসামিরা গ্রেপ্তার হলেও অধরা রাঘব-বোয়ালরা। দুদক নিয়ে বেশ মুখরোচক আলোচনা হতো এক সময়। দুদককে বলা হতো ‘নখ-দন্তহীন বাঘ’। মাঝে অনেকটা সময় অবসাদ কাটানোর পর বর্তমান চেয়ারম্যান ইকবাল মাহমুদ দায়িত্ব নেয়ার পর ঘুরে দাঁড়িয়েছে প্রতিষ্ঠানটি। হাতে নেয়া হয়েছে পঞ্চবার্ষিকী কর্মপরিকল্পনা।\nসে অনুযায়ী কাজও চলছে। কিন্তু বাদ সাদছে প্রতিষ্ঠানটির কিছু অসাধু কর্মকর্তার দুর্নীতিতে জড়িয়ে পড়ার ঘটনা। অভিযোগ রয়েছে- এজন্য পরিকল্পনা অনুযায়ী কাজ হচ্ছে না। কেউ কেউ বলছেন, যে শর্ষেয় ভূত তাড়ানোর কথা, সেই শর্ষেতেই ভূতের আছড় পড়েছে। দুদক নিয়ে টিআইবির সর্বশেষ গবেষণা প্রতিবেদনেও এমন তথ্য উঠে এসেছে।\nদুদক চেয়ারম্যান হিসেবে ইকবাল মাহমুদ গত বছরের ১৪ মার্চ দায়িত্ব নেয়ার পর শুরু হয় দুর্নীতিবাজদের ধরতে বিশেষ অভিযান। রাজধানী ঢাকাসহ দেশের বিভিন্ন জায়গায় অভিযান চালিয়ে প্রায় চার শতাধিক আসামিকে গ্রেপ্তারও করা হয়।\nএদের মধ্যে সরকারি-বেসরকারি কর্মকর্তা, অবসরপ্রাপ্ত কর্মকর্তা, ডাক্তার, প্রকৌশলী, ব্যবসায়ী ও শিক্ষক রয়েছেন। অভিযান তৎপরতা জোরদার হওয়ায় দুর্নীতিবাজদের মধ্যে ছড়িয়ে পড়ে আতঙ্ক। তবে বিভিন্ন ক্ষেত্রে আসামিদের গ্রেপ্তার করা হলেও আড়ালে রয়ে যায় সমাজে ভিআইপি হিসেবে পরিচিত দুর্নীতিবাজরা।\nএদের তালিকায় আছেন বেসিক ব্যাংকের সাবেক চেয়ারম্যান আবদুল হাই বাচ্চু, সাবেক ব্যবস্থাপনা পরিচালক কাজী ফখরুল ইসলাম, উপব্যবস্থাপনা পরিচালক এ মোনায়েম খান ও কনক কুমার পুরকায়স্থ এবং সাবেক ভারপ্রাপ্ত ব্যবস্থাপনা পরিচালক শেখ মঞ্জুর মোর্শেদ, ড্যাটকো গ্রুপের চেয়ারম্যান মুসা বিন শমসের, জাতীয় পার্টির নেতা ও ঢাকা-৬ আসনের এমপি কাজী ফিরোজ রশিদ, মিডল্যান্ড ব্যাংকের এমডি আহসান উজ-জামান, শাহজালাল ইসলামী ব্যাংকের ডিএমডি মনজুরুল ইসলাম, অভিনেতা পীযূষ বন্দ্যোপাধ্যায়ের মতো পরিচিত ব্যক্তিরা।\nমূলত দুর্নীতিবাজদের বিরুদ্ধে দুদকের কঠোর হওয়ার বার্তাটি পাওয়া যায় গত বছরের ১১ জানুয়ারি সংস্থাটির চেয়ারম্যান ইকবাল মাহমুদের বক্তব্যে। ওই দিন তিনি নতুন বছরের কর্ম-পরিকল্পনা তুলে ধরতে দুদকের প্রধান কার্যালয়ে এক বিশেষ সংবাদ সম্মেলনে হাজির হন এবং দুর্নীতির বিরুদ্ধে জিরো টলারেন্স নীতি ঘোষণা করেন।\nবলেন, ২০১৭ সাল হবে দুর্নীতিবাজদের জন্য আতঙ্কের বছর। তারই অংশ হিসেবে ১৯টি প্রতিষ্ঠানের দুর্নীতি প্রতিরোধে দুদফায় দুদকের ১৩ জন পরিচালকের সমন্বয়ে ১৯টি প্রাতিষ্ঠানিক বিশেষ টিম গঠন করা হয়। যে টিমগুলো ইতোমধ্যে কোমর বেঁধে মাঠে নেমেছে। চালিয়েছে ব্যাপক গ্রেপ্তার অভিযান।\nএদিকে দুর্নীতি দমন কমিশনের (দুদক) প্রধান কার্যালয় ও মাঠ পর্যায়ের বেশ কয়েকজন কর্মকর্তা-কর্মচারীর বিরুদ্ধে দুর্নীতি, ক্ষমতার অপব্যবহার ও ভয়-ভীতি প্রদর্শনসহ বিভিন্ন অপরাধমূলক কাজে সম্পৃক্ত থাকার প্রাথমিক প্রমাণ পেয়েছে কমিশন।\nচলতি বছরের শুরুর দিকে কমিশনে বেশ কয়েকজনের বিরুদ্ধে অনেকগুলো অভিযোগ জমা পড়ে। সেসব অভিযোগের ব্যাপারে কমিশনের অভ্যন্তরীণ দুর্নীতি দমন কমিটি কাজ করতে গিয়ে কর্মচারীদের অপরাধে জড়িয়ে পড়ার প্রমাণ পায়।\nএ বিষয়ে চলতি বছরের ১৭ মে কমিশনের অভ্যন্তরীণ দুর্নীতি দমনের বিষয়ে চেয়ারম্যান ইকবাল মাহমুদের সভাপতিত্বে তার দপ্তরে একটি সভা অনুষ্ঠিত হয়। ওই সভায় নিজস্ব কর্মকর্তাদের বিরুদ্ধ ওঠা অভিযোগ স্বচ্ছভাবে তদন্ত করে তাদের ব্যাপারে কঠোর শাস্তিমূলক ব্যবস্থা গ্রহণ করতে কমিটিকে নির্দেশ দেন চেয়ারম্যান।\nঅবশ্য দুদক কর্মকর্তাদের বিরুদ্ধে অনৈতিক পথে জড়িয়ে পড়ার অভিযোগ এবারই প্রথম নয়, এর আগেও বিভিন্ন সরকারি প্রতিষ্ঠানে অনুসন্ধান চালানোর সময় ওই সব প্রতিষ্ঠান থেকে দুদক কর্মকর্তারা অনৈতিকভাবে নানা সুযোগ-সুবিধা ভোগ করেছেন বলে অভিযোগ উঠেছিল। এরই পরিপ্রেক্ষিতে দুদকের অভ্যন্তরীণ তদন্ত কমিটি অনুসন্ধান সাপেক্ষে সংশ্লিষ্ট কর্মকর্তাদের বিরুদ্ধে আইনগত ব্যবস্থাও গ্রহণ করেছে।\nহটলাইন ১০৬ : বেশ ঢাকঢোল পিটিয়ে গত ২৭ জুলাই ‘১০৬’ নম্বর হটলাইন চালু করে দুদক। সূত্রমতে, এরপর থেকে ২৯ ডিসেম্বর পর্যন্ত প্রায় সাড়ে ৩ লাখের বেশি ফোনকল আসে কমিশনে। যার মধ্য থেকে অনুসন্ধানের জন্য আমলে নেয়া হয় মাত্র ৩শটির মতো অভিযোগ। আর মামলা হয় মাত্র ১২টি। বলা হচ্ছে, অভিযোগ জানিয়েও তেমন সাড়া না মেলায় জনগণের মধ্যে এই হটলাইনের ব্যাপারে অনীহা তৈরি হয়েছে।\nদুদক নিয়ে ট্রান্সপারেন্সি ইন্টারন্যাশনাল, বাংলাদেশ (টিআইবি) পরিচালিত সর্বশেষ গবেষণায় দুর্নীতি দমন কমিশন (দুদক) দুর্নীতিমুক্ত নয় এবং সংস্থাটির কর্মকর্তারাও দুর্নীতির সঙ্গে জড়িত বলে উল্লেখ করা হয়।\nগত ৫ নভেম্বর ‘দুর্নীতি প্রতিরোধে দুর্নীতি দমন কমিশন পরিচালিত গণশুনানি : কার্যকারিতা, চ্যালেঞ্জ ও করণীয়’ শীর্ষক সংবাদ সম্মেলনে টিআইবির নির্বাহী পরিচালক ড. ইফতেখারুজ্জামান বলেন, দুদক সর্বক্ষেত্রে প্রভাবমুক্ত থেকে স্বাধীনভাবে কাজ করতে পারে না।\nআমরা গবেষণা চালাতে গিয়ে দেখেছি, দুদক সম্পূর্ণ ক্লিন তা বলা যাবে না। তাদের কর্মকর্তারাও দুর্নীতির সঙ্গে জড়িত। তারা (দুদক) আমাদের (টিআইবি) প্রতিশ্রæতি দিয়েছে, প্রত্যক্ষ-পরোক্ষভাবে দুদকের যেসব কর্মকর্তা দুর্নীতির সঙ্গে জড়িত থাকবেন, তাদের বিরুদ্ধে শুধু বিভাগীয় ব্যবস্থা নয়, আইনগত ব্যবস্থাও নেবে।\nপ্রভাবশালীরা গ্রেপ্তার না হওয়া প্রসঙ্গে ইফতেখারুজ্জামান বলেন, দুদকের কাছে মানুষ আইনের সুষম প্রয়োগ প্রত্যাশা করে। আইনের চোখে সবাই সমান। প্রভাবশালীদের গ্রেপ্তার করা যাবে না, এ নীতিতে দুদকের চলা উচিত নয়।\nএকই প্রশ্নে আইনজ্ঞ ড. শাহদীন মালিক বলেন, আইন যদি সবার জন্য সমান না হয় তাহলে আইনের শাসন থাকে না। দুদককে এ বিষয়টির দিকে নজর দেয়া উচিত। শুধু চুনোপুঁটি নয়, রাঘব-বোয়ালদের ধরে দুদক দৃষ্টান্ত স্থাপন করুক। আইনের মারপ্যাঁচ দিয়ে প্রভাবশালীদের রক্ষার চেষ্টা দুদকের ঘুরে দাঁড়ানোর প্রক্রিয়াকে ব্যাহত করবে।\nএ বিষয়ে দুদকের ঊর্ধ্বতন এক কর্মকর্তা ভোরের কাগজকে বলেন, দুদক কর্মকর্তাদের বিরুদ্ধে অনৈতিকতার অভিযোগ থাকলে তা কমিশনকে জানাতে হবে। আমাদের কাছে অভিযোগ আসার সঙ্গে সঙ্গেই আমরা দ্রুত অনুসন্ধান করি। অভিযোগ প্রমাণিত হলে অসাধু কর্মকর্তার বিরুদ্ধে ব্যবস্থা নেয়া হয়। এর আগেও এ ধরনের অভিযোগে বেশকিছু কর্মকর্তার বিরুদ্ধে আইনগত ব্যবস্থা নেয়া হয়েছে। ভবিষ্যতেও তা অব্যাহত থাকবে।\nPosted ৬:৩৫ পূর্বাহ্ণ | শনিবার, ০৬ জানুয়ারি ২০১৮


নৌ-পরিবহন: যেখানে অনিয়মই ‘নিয়ম’, মানুষ মরলে দায় কার? – চ্যানেল সেভেন বিডি\nনৌ-পরিবহন: যেখানে অনিয়মই ‘নিয়ম’, মানুষ মরলে দায় কার?\nআপডেটঃ ১০:৪৪ অপরাহ্ণ | মে ২৭, ২০১৪\nঢাকা: দেশের যোগাযোগ ও পরিবহন খাতে নৌপথ ও নৌ-পরিবহন একটি গুরুত্বপূর্ণ মাধ্যম। এ মাধ্যমটি দিয়েই প্রতিবছর দেশের প্রায় ৩৫ ভাগ যাত্রী যাতায়াত ও ৯০ শতাংশ মালামাল স্বল্প খরচে পরিবহন করা হয়। নানা যৌক্তিক কারণে এ ব্যবস্থাটি বেশ জনপ্রিয়, সহজলভ্য ও আরামদায়ক ভ্রমণের মাধ্যম হিসেবে স্বীকৃতি পেলেও আনিয়ম ও ত্রুটির জন্য তা পরিণত হচ্ছে প্রাণহানির কারণ। বাংলামেইল, নৌপরিবহান অধিদপ্তর ও বেসরকারি বেশ কয়েকটি সংস্থার নিজস্ব অনুসন্ধানে নৌ-পরিবহনের বর্তমান করুণ চিত্র উঠে এসেছে।


রাবি প্রতিনিধি ২:২৫ অপরাহ্ণ, জুলাই ১০, ২০২০\nরাজশাহী বিশ্ববিদ্যালয়ে কর্মরত দ্যা ডেইলি স্টারের প্রতিনিধি আরাফাত রাহমানের ওপর ছাত্রলীগের হামলার ঘটনায় হত্যাচেষ্টা মামলায় চারজনের নাম উল্লেখ করে চার্জশিট দাখিল করা হলেও কাউকে গ্রেফতার করা হয়নি। এদিকে তিন বছরেও আসামীরা গ্রেফতার না হওয়ায় আরাফাতের সহকর্মী ও বিশ্ববিদ্যালয়ে কর্মরত সাংবাদিক নেতারা ক্ষোভ প্রকাশ করেছেন।\nপুলিশ বলছে, ঘটনা তদন্ত করে চার আসামির সম্পৃক্ততা প্রমাণিত হওয়ায় তাদের নাম উল্লেখ করে আদালতের সাধারণ নিবন্ধন কর্মকর্তাকে (জিআরও) অভিযোগপত্র দাখিল করা হয়েছে। এখন আদালতে বিচার কাজ শুরু হবে।\nআদালত সূত্র বলছে, করোনাভাইরাসের ফলে উদ্ভূত পরিস্থিতিতে চাইলেই তাৎক্ষনিকভাবে কিছু করা সম্ভব হচ্ছে না।\n২০১৭ সালের ১০ জুলাই বিশ্ববিদ্যালয়ের প্রধান ফটকের সামনে দেশ ট্রাভেলসের বাস ভাঙচুরের ছবি তোলার সময় সাংবাদিক আরাফাতের ওপর হামলা চালায় ছাত্রলীগের নেতাকর্মীরা। এ ঘটনায় ওই রাতেই বিশ্ববিদ্যালয় ছাত্রলীগের চারজনের নাম উল্লেখ করে অজ্ঞাতপরিচয় আরও দশজনের বিরুদ্ধে হত্যাচেষ্টার মামলা দায়ের করেন আরাফাত। বিশ্ববিদ্যালয় প্রশাসনের কাছেও একটি লিখিত অভিযোগ করেন।\nচারজন হলেন- বিশ্ববিদ্যালয় ছাত্রলীগের সহ-সভাপতি আহমেদ সজীব, আইন বিষয়ক সম্পাদক সাইফুল ইসলাম বিজয়, তথ্য ও গবেষণা বিষয়ক সম্পাদক মাহমুদুর রহমান কানন এবং সাংগঠনিক সম্পাদক হাসান লাবন।\nওই রাতেই সাইফুল ইসলাম বিজয় ও মাহমুদুর রহমান কাননকে ‘দলীয় শৃঙ্খলা ভঙ্গের‘ কারণে সংগঠন থেকে স্থায়ীভাবে বহিষ্কার করে কেন্দ্রীয় ছাত্রলীগ। পরে সেই বছরের নভেম্বরে কাননের বহিষ্কারাদেশ প্রত্যাহার করে নেওয়া হয়। পরের বছর ৪ ফেব্রয়ারি বিজয়ের বহিষ্কারাদেশও তুলে নেওয়া হয়।\nমামলার তদন্ত কর্মকর্তা মতিহার থানার উপ-পরিদর্শক (এসআই) শাহাবুল ইসলাম বলেন, তদন্ত করে আসামি আহমেদ সজীব, সাইফুল ইসলাম বিজয়, মাহমুদুর রহমান কানন এবং হাসান লাবনের সম্পৃক্ততার প্রমাণ পাওয়া গেছে। তাই তাদের নামে গত বছরের ১৮ অক্টোবরে অভিযোগ দাখিল করে আদালতের জিআরও'কে পাঠানো হয়েছে। এখন আদালত বিষয়টি দেখবে।\nরাজশাহী আদালতের মতিহার থানার জিআরও উপ-পরিদর্শক (এসআই) রাজ্জাক জানান, 'এটা অনেক পুরোনো মামলা, আমাদের কাছে এখন ওই মামলার কোন খোঁজ নেই।'\nমামলাটির বিষয়ে জানতে রাজশাহীর চীফ মেট্রোপলিটন ম্যাজিস্ট্রেট (সিএমএম) আদালতে খোঁজ নিতে বলেন তিনি।\nবিশ্ববিদ্যালয় প্রশাসনের কাছে দেওয়া লিখিত অভিযোগের বিষয়ে জানতে চাইলে বিশ্ববিদ্যালয়ের ছাত্র উপদেষ্টা (অতিরিক্ত দায়িত্বপ্রাপ্ত) ও প্রক্টর অধ্যাপক লুৎফর রহমান বলেন, বিষয়টি আমি প্রক্টর হওয়ার আগের ঘটনা। আমি আসার পর ওই লিখিত অভিযোগের কোনো অ্যাভিডেন্স আমার কাছে আসেনি। যার কারণে কোন কার্যকর পদক্ষেপ নিতে পারিনি। এর আগেও একবার এ বিষয়ে প্রশাসনকে জানানো হলেও কোনো লিখিত অভিযোগ আমি পাইনি।\nপ্রক্টর বলেন, আবারও যদি এ বিষয়ে আমার কাছে ডকুমেন্ট দেয়া হয় তাহলে মতিহার থানার ওসির সাথে কথা বলে সহজেই অভিযুক্তদের আইনের আওতায় আনতে পারবো।\nমামলার বাদী আরাফাত রহমান দুঃখ প্রকাশ করে বলেন, তিন বছর আগে এ ঘটনায় মামলা করেছিলাম। থানায় খোঁজ নিলে গত বছর আমাকে বলা হয়েছিল চার্জশিট হবে। কিন্তু পরবর্তীতে সাংবাদিকের মাধ্যমে জানতে পারলাম চার্জশিট হয়েছে। কিন্তু আমাকে এ ব্যাপারে তদন্ত কর্মকর্তা কিছুই জানাননি।\nবর্তমানে বিশ্ববিদ্যালয় রিপোর্টার্স ইউনিটির সভাপতি এই সাংবাদিক আরো বলেন, বর্তমানে দেশে বিচারহীনতার সংস্কৃতি বিদ্যমান। সে ক্ষেত্রে আমার ওপর যেটা হয়েছিল আমি সুষ্ঠু বিচারের আশায় মামলা করেছিলাম। আমি তো বিচার পাইনি! এরই মধ্যে আরও বেশ কিছু সাংবাদিক পেশাগত দায়িত্ব পালন করতে গিয়ে মারধরের শিকার হয়েছে। তারাও কোন বিচার পায়নি। আমি চাই শুধু আমার নয়, পেশাগত দায়িত্ব পালন করতে গিয়ে যে বা যারা এ ধরনের নিপীড়নের শিকার হয়েছে তারাও যেন সুষ্ঠু বিচার পায়।\nএদিকে তিন বছরেও হত্যাচেষ্টা মামলার আসামিরা গ্রেফতার না হওয়ায় ক্ষুব্ধ আরাফাতের সহকর্মীরা।\nবিশ্ববিদ্যালয় প্রেসক্লাবের সভাপতি সালমান শাকিল বলেন, হামলার তিনবছর পার হলো। তবে এখনও আমাদের বিশ্ববিদ্যালয় কর্তৃপক্ষের থেকে শুনতে হচ্ছে তাদের কাছে অভিযোগ দেওয়া হলেও সেটি পাওয়া যাচ্ছে না। এটি অত্যন্ত দুঃখজনক! একদিকে যেমন দেশের আইন ব্যবস্থার সঠিক প্রয়োগের অভাবে তার প্রতি ভরসা হারিয়ে ফেলছি। সেই সাথে একটি স্বায়ত্তশাসিত শিক্ষাপ্রতিষ্ঠানের অব্যবস্থাপনার চিত্র ফুটে উঠছে। দ্রুতই হামলাকারীদের বিরুদ্ধে বিশ্ববিদ্যালয়ের প্রচলিত আইন অনুযায়ী ব্যবস্থা নেওয়ার জোর দাবি জানাচ্ছি।\nবিশ্ববিদ্যালয় সাংবাদিক সমিতির সাধারণ সম্পাদক শাহীন আলম বলেন, পেশাগত দায়িত্ব পালন করতে গিয়ে বিশ্ববিদ্যালয় শাখা ছাত্রলীগের নেতাকর্মীরা আরাফাতের ওপর হামলা চালায়। প্রতিবছর এই দিনে বিশ্ববিদ্যালয়ের তিন সাংবাদিক সংগঠন একসঙ্গে হামলার প্রতিবাদে কর্মসূচি পালন করে থাকি। কিন্তু করোনা ভাইরাসের কারণে ক্যাম্পাসে বন্ধ থাকায় এবার সম্ভব হচ্ছে না। ক্যাম্পাস খুললে তিন সংগঠন মিলে আলোচনা করে এ বিষয়ে সিদ্ধান্ত নেওয়া হবে। আশা করি এ ঘটনার দ্রুত বিচার কাজ শুরু হবে।


হলিউডে আসছে বহুল প্রতীক্ষিত ১০ ছবি - JanaBD.ComLoginSign UpHomeSms ZoneTube\nHome › বিনোদন ডেস্ক › সিনেমা জগৎ › হলিউডে আসছে বহুল প্রতীক্ষিত ১০ ছবিহলিউডে আসছে বহুল প্রতীক্ষিত ১০ ছবি সিনেমা জগৎ 2nd Aug 2016 at 7:26pm 676হলিউড সিনেমার ভক্তদের জন্য ২০১৫ সালটি ছিল ঐতিহাসিক। অসংখ্য সিক্যুয়েল, নতুন গল্প আর বিখ্যাত হলিউড স্টুডিওগুলোর সিনেমা মুক্তি দিয়ে যাওয়া, দর্শক সমাগম আর বক্স অফিসের রেকর্ড ভাঙ্গাগড়া সব মিলিয়ে ২০১৫ সাল ছিল স্বপ্নের মতো বছর। তবে গত কয়েকদিনে যদি ইউটিউবে একটুও ঘোরাঘুরি করে থাকেন, তাহলে এবার আপনার প্রত্যাশা হতে পারে আরো বেশি। লাস ভেগাসে হয়ে যাওয়া ‘সিনেমাকন’ উৎসবও এমন ইঙ্গিত দিচ্ছে।\nসফল ও তারকাবহুল এই উৎসবের ঘোষণা অনুযায়ী ২০১৭ সালে আসছে ‘স্টার ওয়ার্স’, ‘উলভারিন’, ‘টয় স্টোরি’র মতো হলিউডের অন্যতম জনপ্রিয় সিনেমাগুলোর সিক্যুয়েল, সাথে ‘ওয়ান্ডার উইমেন’-এর মতো চমক তো থাকছেই।\n• ২০১৭ সালে মুক্তি পেতে যাওয়া হলিউডের এ রকম বহুল প্রতীক্ষিত ১০টি সিনেমা নিয়ে আলোচনা থাকছে এই আয়োজনে.....\nফিফটি শেইডস ডার্কার\nমূল গল্প লেখক কেলি মার্সেলের মৃত্যুর পর সিনেমার নতুন লেখক খুঁজতে গিয়ে বেশ ঝামেলা পোহাতে হয় প্রযোজনা প্রতিষ্ঠানের। অবশেষে ই এল জেমসের স্বামী নায়াল লিওনার্ড প্রতিস্থাপিত হন মার্সেলের জায়গায়। সব ঠিকঠাক থাকলে ২০১৭ সালে পর্দায় ফিরছে ‘ফিফটি শেইডস ডার্কার’। ক্রিস্টিয়ান গ্রে আর অ্যানাসটাসিয়া স্টিলের পর্দা চমকে দেওয়া উত্তাপের আঁচ পেতে একটু লম্বা সময়ই অপেক্ষা করতে হচ্ছে ভক্তদের। ছবি মুক্তির তারিখ ১০/০২/১৭\nউইল আর্নেটের আঁকা ‘ব্যাটম্যান’ কে এবার সিনেমার রূপ দিতে যাচ্ছে ‘দ্য লেগো’ মুভি। কেমন হতে যাচ্ছে ‘লেগো ব্যাটম্যান’-এর গল্প? জানা প্রায় অসম্ভব। তবে তাতে যে প্রচলিত ‘ব্যাটম্যান’ গল্পের স্বাদ আর সাথে বুদ্ধিদীপ্ত কমেডির হালকা ছোঁয়া থাকছে, এটুকু নিশ্চিত করেছেন সিনেমা কর্তৃপক্ষ। ‘দ্য লেগো মুভি’ নির্মাতা লর্ড অ্যান্ড মিলার এবার নির্মাণের দায়িত্ব ছেড়ে দিয়েছেন ক্রিস ম্যাকের কাছে। সব দেখে শুনে মনে হচ্ছে গত বছর তুমুল জনপ্রিয়তা পাওয়া ‘দ্য লেগো মুভি’ ভক্তদের এখন থেকে নিয়মিত সিনেমা উপহার দেওয়ার পরিকল্পনা আছে তাদের। ছবি মুক্তির তারিখ ১০/০২/১৭\nদ্য উলভারিন ২\nহিউ জ্যাকম্যান নিজেই জানিয়েছিলেন, নিজের এবং উলভারিনের সবটুকু নিয়ে আবারো দর্শকদের সামনে ফিরছেন ২০১৭ তে। সিনেমার গল্প নিয়ে এখন পর্যন্ত জানা যায়নি কিছুই। তবে এটুকু নিশ্চিত যে ‘দ্য উলভারিন’-এর ঈর্ষণীয় সাফল্যের পর দ্বিতীয় উলভারিনেরর নির্মাতা হিসেবেও থাকছেন জেমস ম্যানগোল্ড। আর দর্শকদের উত্তেজনা বাড়াতে জ্যাকম্যান আর ম্যানগোল্ড নাম দুটোই তো যথেষ্ট। ছবি মুক্তির তারিখ ৩/৩/১৭\nকং : স্কাল আইল্যান্ড\nএই ২০১৬ সালে এসে ‘কিং কং’-এর ফিরে আসার কথা শুনলে এ নিয়ে হাসিঠাট্টা করতে পারেন অনেকেই। পুরোনো এই ‘ক্ল্যাসিক মনস্টার’কে অবশ্য আধুনিক যুগের আঙ্গিকে পরিণত করে দর্শকদের সামনে নিয়ে আসা হচ্ছে ২০১৭ সালে। মাইকেল কিটন, জেকে সিমন্স আর টম হিডলস্টোন থাকছেন এর সঙ্গে। ছবি মুক্তির তারিখ ১০/০৩/১৭\nগত মার্চে দুনিয়াজোড়া ‘সিন্ডারেলা’ দেখার যে হিড়িক লেগেছিল, এরই পুনরাবৃত্তি ঘটাতে ২০১৭ সালে আসছে ‘বিউটি অ্যান্ড দ্য বিস্ট’। কেনেথ ব্যানার্গের প্রতিটি পদচিহ্ন অনুসরণ করেই এগোচ্ছেন সিনেমাটির নির্মাতা বিল কন্ডন। একটি প্রজন্মের শৈশবকে আবারো জাগিয়ে তুলতে চান তিনি। অভিনেতা-অভিনেত্রীদের তালিকায় নেতৃত্ব দিচ্ছেন এমা ওয়াটসন আর ড্যান স্টিভেনস, যেখানে তাদের সঙ্গে থাকছেন লুক ইভানস থেকে শুরু করে জশ গ্যাড আর এমা থম্পসন, কেভিন ক্লাইন, স্যার ল্যান ম্যাককেলেন। ছবি মুক্তির তারিখ ১৭/০৩/১৭\nজনপ্রিয় এই ফ্র্যাঞ্চাইজের ভক্তদের জন্য অবাক হওয়ার মতো খবর এটি। কে বা ভেবেছে আরেকটি ফাস্ট অ্যান্ড ফিউরিয়াস দেখার কথা! বিগত কিস্তির গল্পের সমাপ্তি দেখে মনে হয়েছিল সেখানেই চূড়ান্ত সমাপ্তি ‘ফাস্ট অ্যান্ড ফিউরিয়াস’দের অদম্য এই যাত্রার। কিন্তু সব সন্দেহের অবসান ঘটাতে ভিন ডিজেল নিজেই ঘোষণা দিয়েছেন যে আরেকবার ময়দানে ফিরছে ‘ডোম আর তার ক্রু’। তবে কারা কারা থাকছেন ‘ফাস্ট অ্যান্ড ফিউরিয়াস ৮’ কিংবা কে নির্মাণ করছেন, এর কিছুই এখনো জানা যায়নি। আশা করা যাচ্ছে অচিরেই এ নিয়ে নতুন খবর নিয়ে আসবেন ভিন ডিজেল নিজেই। ছবি মুক্তির তারিখ ১৪/০৪/১৭\nগার্ডিয়ানস অব দ্য গ্যালাক্সি ২\n‘রকেট র‍্যাকুন’ কে কে না মিস করে! ব্যাপক দর্শকপ্রিয়তা পাওয়া এই সিনেমার সিক্যুয়েলের প্রতীক্ষা ভক্তদের অনেকদিনের। এর বাস্তবায়ন ঘটতে যাচ্ছে এবং ইতিমধ্যেই নতুন এই সিনেমাকে ‘যাবতীয় সংঘর্ষের পিতা’ বলে আখ্যায়িত করেছেন জেমস গান। যাবতীয় পিতাদের নিয়ে গল্প ফাঁদা হয়েছে এই সিনেমায়। পুরোনে সব তারকাই থাকছেন নতুন সিক্যুয়েলে জানিয়েছেন নির্মাতা। ছবি মুক্তির তারিখ ৫/৫/১৭\nস্টার ওয়ার্স-এপিসোড ৮\nআবারো আসছে ‘স্টার ওয়ার্স’। হলিউড ইতিহাসের অন্যতম জনপ্রিয় এই সিনেমার অষ্টম এপিসোড আসছে আগামী মে মাসে। ভক্তদের জন্য আরো বড় খবর হচ্ছে, চলতি ‘ট্রিলোজি’র মাঝখানের এই পর্বের পরিচালনা করবেন রিয়ান জনসন। ‘ব্রিক অ্যান্ড লুপার’ এর মতো মাস্টার পিসের নির্মাতা জনসনের ফেরা মানে বড় কিছু ঘটতে যাচ্ছে আবারো। মূলত ‘দ্য ফোর্স অ্যাওয়েকেনস’-এর ফলোআপ হিসেবেই আসছে ‘স্টার ওয়ার্সঃএপিসোড ৮’, যেখানে মিলবে রহস্যজনক ‘ডার্থ ভেডার হেলমেট’-এর ব্যাখ্যাও। ছবি মুক্তির তারিখ ২৬/০৫/১৭।\n‘টয় স্টোরি ৩’-এর পর ‘টয় স্টোরি ৪’-এর আগমনটা অযৌক্তিক কিন্তু অসাধারণ। অ্যান্ডির আবেগী সমাপ্তির সাথে সাথে তৃতীয় কিস্তিতে ভক্তদের সাথে পরিচয় হয় বনির এবং তার সাথে সম্পৃক্ত উডি, বাজ এবং বাকি ‘টয় বক্স গ্যাং’-এর। আগের সিনেমাগুলোতে এই চরিত্রগুলোর নতুন নতুন গল্প ‘টয় স্টোরি’ এই পর্যন্ত নিয়ে আসলেও চতুর্থ আসরের চরিত্রগুলো হবে সম্পূর্ণই নতুন। তবে নতুন গল্পের খাতিরে যে পুরোনোরাও আবার ফিরে আসবে না তার কি নিশ্চয়তা রয়েছে কোনো? দর্শকদের এমন সব অম্ল-মধুর দোটানার মধ্যে রেখেই আগামী জুনে মুক্তি পেতে যাচ্ছে ‘টয় স্টোরি ৪’। ছবি মুক্তির তারিখ ১৬/৬/১৭\nসাফল্যের ধারাবাহিকতা ধরে রাখতে চায় ‘ওয়ার্নার ব্রোস’, আর সেই সাফল্যের সূত্র হিসেবেই ২০১৭ সালের জুনে তারা নিয়ে আসছে ‘ওয়ান্ডার উইমেন’। টাইটুলার অ্যামাজোনিয়ান’-এর চরিত্রে অভিনয়ের জন্য নিজেকে বেশ কড়াভাবেই প্রস্তুত করছেন গ্যাল গ্যাডোট। এদিকে ‘ব্যাটম্যান ভার্সেস সুপারম্যান : ডন অব জাস্টিস’ ইতিমধ্যে পরিচয়ও করিয়ে দিয়েছে তাঁকে। যার খাতিরে পরবর্তী সময়ে মুক্তিতে তাঁকে কেন্দ্রীয় চরিত্রে দেখতে গিয়ে বেখাপ্পাও লাগবে না কারো। কমিক ভক্তদের জন্য ‘ওয়ান্ডার উইম্যান’ সূত্রপাত করতে যাচ্ছে নতুন আরেকটি ইতিহাসের। ছবি মুক্তির তারিখ ২৩/০৬/১৭\nজানা হবে অনেক কিছু, চালু হয়েছে জানাবিডি (JanaBD) এন্ডয়েড এপস । বিস্তারিত জানুন.. Facebook Twitter Googleplus PintAnik SutradharManager Like - Dislike Votes4- Rating5of 10Relatedআরও দেখুনঅন্যান্য ক্যাটাগরি কলকাতায়ও শাকিবের সেঞ্চুরি Yesterday at 11:06pm 166 লজ্জায় মুখ লুকালেন মৌসুমী Yesterday at 8:51pm 358 ৩ মিনিটে ‘ভয়ংকর সুন্দর’ Yesterday at 8:47pm 187 প্রভাসের সিনেমা থেকে সরে গেলেন আনুশকা Yesterday at 4:03pm 384 দেব-এর বাবার চরিত্রে প্রসেনজিৎ Tue at 11:49pm 471 সেন্সরে জমা পড়ছে ফিফটি ফিফটি লাভ Tue at 6:11pm 298 ঢালিউডে ১০ কোটি ক্লাবে মাত্র তিন ছবি Tue at 4:27pm 692 পর্দায় একসঙ্গে ‘সাইফিনা’ জুটি Tue at 4:22pm 101পাঠকের মন্তব্য (0)Please login To write comment


খালেদা জিয়াকে ষড়যন্ত্রের খেলা বন্ধের আহ্বান নাসিমের || প্রথম পাতা || জনকন্ঠ\nখালেদা জিয়াকে ষড়যন্ত্রের খেলা বন্ধের আহ্বান নাসিমের\nবিশেষ প্রতিনিধি ॥ বিএনপি চেয়ারপার্সন খালেদা জিয়াকে হত্যা, নৈরাজ্য ও ষড়যন্ত্রের রাজনীতি বন্ধের আহ্বান জানিয়ে স্বাস্থ্যমন্ত্রী মোহাম্মদ নাসিম বলেছেন, এসব ষড়যন্ত্রের খেলা বন্ধ করুন। খেলতে চাইলে সোজাপথে আসুন। সোজাপথে খেলার জন্য প্রস্তুতি গ্রহণ করুন। প্রধানমন্ত্রী শেখ হাসিনার বিরুদ্ধে ষড়যন্ত্র করে তো সফল হতে পারছেন না। তাই ষড়যন্ত্র ছেড়ে দিয়ে ২০১৯ সালের নির্বাচনের মাঠে খেলার জন্য প্রস্তুতি গ্রহণ করুন।\nবৃহস্পতিবার বিএমএ মিলনায়তনে স্বাচিপ আয়োজিত আলোচনা সভায় প্রধান অতিথির বক্তব্যে রাখতে গিয়ে তিনি এ আহ্বান জানান। শেখ হাসিনার ৩৫তম স্বদেশ প্রত্যাবর্তন দিবস উপলক্ষে এ আলোচনা সভার আয়োজন করা হয়।\nস্বাচিপ সভাপতি অধ্যাপক ডাঃ ইকবাল আর্সনালের সভাপতিত্বে সভায় সাবেক সংসদ সদস্য ডাঃ মোস্তফা জালাল মহিউদ্দিন, ডাঃ বদিউজ্জমান ভূঁইয়া ডাবলু, অধ্যাপক ডাঃ মাহমুদ হাসান, অধ্যাপক ডাঃ আবদুল আজিজ, সহসভাপতি অধ্যাপক ডাঃ কনক কান্তি বড়ুয়া, অধ্যাপক ডাঃ উত্তম কুমার বড়ুয়া বক্তব্য রাখেন।\nমোহাম্মদ নাসিম বলেন, খালেদা জিয়া সব সময় আওয়ামী লীগের বিরুদ্ধে ষড়যন্ত্র করছেন। হরতাল, অবরোধ, মানুষ হত্যা, নৈরাজ্যসহ তার সকল ষড়যন্ত্র ব্যর্থ হবার পর তিনি ইসরাইলের গোয়েন্দা সংস্থা মোসাদের সঙ্গে হাত মিলিয়েছিলেন। সেটাতেও তিনি ব্যর্থ হয়েছেন। তাই বেগম জিয়াকে বলি ষড়যন্ত্রের পথ পরিহার করে নির্বাচনের জন্য প্রস্তুতি গ্রহণ করুন।\nপ্রধানমন্ত্রী শেখ হাসিনার আমলেই সকল হত্যাকা-ের বিচার হবে জানিয়ে আওয়ামী লীগের এই সভাপতিম-লীর সদস্য বলেন, রাজশাহী বিশ্ববিদ্যালয়ের শিক্ষক হত্যার ঘটনায় কয়েকজনকে গ্রেফতার করা হয়েছে। তনু হত্যার বিচারও হবে। তনু হত্যার ঘটনার তদন্ত শেষ পর্যায়ে। এ ঘটনার সঙ্গে জড়িতদের গ্রেফতার এবং শাস্তি হবে। নারায়ণগঞ্জের পিয়ার সাত্তার লতিফ উচ্চ বিদ্যালয়ের প্রধান শিক্ষক শ্যামল কান্তি ভক্তকে কান ধরে উঠবস করার নিন্দা জানিয়ে তিনি বলেন, এই ঘটনা ঘটিয়ে স্থানীয় সংসদ সদস্য সমাজকে আপমানিত করেছেন। তিনি যে কাজটি করেছেন, সংসদ সদস্য হিসেবে তার মর্যাদা তিনি রক্ষা করতে পারেননি। বরং অন্য সংসদ সদস্যের মর্যাদাও ক্ষুন্ন করেছেন। এর জন্য তার শাস্তি হওয়া উচিত।\nমোহাম্মদ নাসিম বলেন, সেই শিক্ষক যদি অন্যায় করেই থাকেন তাহলে আইন তো আছে। তাকে আইনের হাতে দিতে পারতেন, কিন্তু সেই সংসদ সদস্য তা না করে নিজেই বিচার করেছেন। আপনি বিচার করার কে? আপনি আইন নিজের হাতে তুলে নিতে পারেন না। একজন সংসদ সদস্য প্রকাশ্যে যে কাজটি করেছেন, এটা ক্ষমাহীন অপরাধ। মোসাদের সঙ্গে বিএনপি নেতা আসলাম চৌধুরীর বৈঠক প্রসঙ্গে তিনি বলেন, বিএনপির যুগ্ম সাধারণ সম্পাদক বিদেশে বসে মোসাদের গোয়েন্দা বাহিনীর সঙ্গে নির্বাচিত সরকারকে উৎখাতে বৈঠক করেছেন। এতে সমগ্র বাংলাদেশের মানুষ বিস্মিত হয়েছে, মর্মাহত হয়েছে। ইসরাইল লাখ লাখ ফিলিস্তিনীকে হত্যা করেছে এবং এখনও করে যাচ্ছে। আজকের দুনিয়ায় ইসরাইল একটি জঘন্যতম সন্ত্রাসী কর্মকা- চালিয়ে যাচ্ছে। কিন্তু বিএনপি সরকার উৎখাতের জন্য তাদের সঙ্গেই হাত মিলিয়েছে। এটা অত্যন্ত লজ্জার।\nস্বাস্থ্যমন্ত্রী আরও বলেন, জাতীয় পার্টির চেয়ারম্যান হুসেইন মুহম্মদ এরশাদ অনেক সময় আমাদের গণতন্ত্রের বিষয়ে পরামর্শ দেন। কিন্তু তার দলের সংসদ সদস্য যে কাজটি করেছেন, এখন তিনি (এরশাদ) কোন কথা বলেন না। জাতীয় পার্টির কো-চেয়ারম্যান আছেন, তিনিও এখন নীরব হয়ে গেছেন। কোন কথা বলছেন না। এটা কোন্ ধরনের রাজনীতি? এই ধরনের ডবল স্টান্ডার্ড রাজনীতি গ্রহণযোগ্য হতে পারে না।


ভিকারুননিসা নূন স্কুল এন্ড কলেজ রিভিউ\n#viqarunnisa-noon-school-&-college #college-review #hsc\nকলেজ রিভিউ : ভিকারুননিসা নূন স্কুল এন্ড কলেজ\nভিকারুননিসা নূন স্কুল এন্ড কলেজ ঢাকার বেইলি রোডে অবস্থিত বাংলাদেশে মেয়েদের একটি স্বনামধন্য কলেজ। ১৯৫২ সালে তৎকালীন পাকিস্থানের পূর্ব পাকিস্তান প্রদেশের (বর্তমানে স্বাধীন বাংলাদেশ) গভর্নর ফিরোজ খান নুনের সহধর্মিনী ভিকার উন নিসা নূন ঢাকায় মেয়েদের একটি আধুনিক শিক্ষা প্রতিষ্ঠান শুরু করার লক্ষ্যে স্কুলটি প্রতিষ্ঠা করেন ও তাঁর নামানুসারেই স্কুলটির নামকরণ করা হয়েছে। ভিকারুননিসা স্কুল এন্ড কলেজের সাথে ক্ষেত্রবিশেষে উপমহাদেশের ইতিহাসের সংযোগ রয়েছে।এটি একটি বেসরকারি কলেজ। এই স্কুলটির সর্বমোট চারটি শাখা থাকলেও কলেজ কার্যক্রম প্রধান শাখা বেইলি রোড এবং বসুন্ধরা শাখায় হয়ে থাকে।\nএখানে বিজ্ঞান, ব্যবসায় শিক্ষা ও মানবিক এই তিনটি বিভাগ চালু রয়েছে।ভিকারুননিসার প্রতিটি শিক্ষার্থী এটাকে "Second Home" বলেই বিশ্বাস করে। কারণ এই কলেজ শুধু তোমাকে পাঠদানই করবে না, বরং তোমার সারাজীবনের জন্য কিছু স্মৃতি তৈরি করে দিবে। শিক্ষকমণ্ডলী, সহপাঠী থেকে শুরু করে এই কলেজের সুবিশাল মাঠের ঘাস পর্যন্ত হয়ে উঠবে তোমার অতি আপনজন। আর এই কলেজের সাফল্যের কথা নাইবা বললাম।প্রতিবছর এই স্বনামধন্য কলেজে নিজস্ব স্কুলের ছাত্রী ভর্তি নেওয়ার পর আসন খালি থাকা সাপেক্ষে বহিরাগত ছাত্রীদের ভর্তি নেওয়া হয়। কিন্তু বহিরাগতদের জন্য এই আসন সংখ্যা খুবই সীমিত এবং প্রতিযোগিতামূলক।তাই তুমিও যদি হতে চাও এই আকাশি-সাদা পরিবারের একজন সদস্য, এই কলেজটি রাখতে পারো তোমার পছন্দের তালিকায়।\nEIIN number: 108357\nস্কুলটির ছাত্রীদের অংশগ্রহণে এখানে বেশ অনেকগুলি ক্লাব বা সংঘ গড়ে তোলা হয়েছে যেগুলোতে পরিবেশ গবেষণা, বিজ্ঞানচর্চা, বিতর্ক ইত্যাদি কর্মকাণ্ড পরিচালনা করা হয়। এই ক্লাবগুলো স্কুলের অভ্যন্তরীণ সহ বিভিন্ন আন্তঃপ্রতিষ্ঠান প্রতিযোগিতা আয়োজন করে থাকে। ক্লাবগুলো অন্যান্য বিভিন্ন প্রতিযোগীতায় অংশ নিয়েও স্কুলের জন্য সম্মান বয়ে এনে থাকে।\nএখানকার যে ক্লাব রয়েছে সবগুলই বেশ সক্রিয়। এবং তারা প্রতিবছরই পাঠ্যক্রমের বাইরের বিভিন্ন কাজে অংশগ্রহণ করে সাফল্য লাভ করছে।\nস্কুলটির একটি সমৃদ্ধ পাঠাগার রয়েছে যেখানে বিভিন্ন বিষয়াবলীর উপর লেখকের বইসহ নানাবিধ প্রকাশনা সরবরাহ করা হয়ে থাকে। প্রকাশনাগুলোর মধ্যে রয়েছে প্রতিষ্ঠানটির নিজস্বভাবে প্রকাশিত ম্যাগাজিন সহ বহিঃর্বিশ্বের বিভিন্ন প্রকাশনা। প্রতিষ্ঠানটিতে আধুনিক সরঞ্জামমন্ডিত একটি সুসজ্জিত কম্পিউটার ল্যাব রয়েছে\nস্কুলটির কার্যক্রম মূলত এর প্রধান শাখা বেইলি রোডকে কেন্দ্র করে ঘটে থাকে। তবে একই প্রশাসনের অধীনে স্বতন্ত্র আরও তিনটি শাখা গড়ে তোলা হয়েছে যেগুলো রাজধানীর ধানমন্ডি, আজিমপুর ও বসুন্ধরা আবাসিক এলাকায় অবস্থিত। সর্বমোট চারটি শাখা মিলিয়ে প্রায় ২৪০০০ এর অধিক ছাত্রী ভিকারুননিসা নূন স্কুলে নিয়মিতভাবে শিক্ষালাভ করে থাকে।\nভিকারুননিসা নূন স্কুল এন্ড কলেজ এ কিভাবে আডমিশন পাবেন\nতাছাড়া সকল সমস্যা সমাধান করতে আমাদের mentor নেটওয়ার্ক থেকে আপনার পছন্দ মতন mentor এর কাছে ১-১ অথবা batch এ পড়ার সুযোগ ও রয়েছে।\nমোট আসন সংখ্যা - বাংলা ভার্সন -১৬০০. ইংলিশ ভার্সন -১৫০.\nব্যবসায়ি বিভাগ :\nমোট আসন সংখ্যা - বাংলা ভার্সন -২৫০~২৬০. ইংলিশ ভার্সন -নেই.\nমানবিক বিভাগ :\nমোট আসন সংখ্যা - বাংলা ভার্সন -২৫০~২৬০. ইংলিশ ভার্সন -নেই\nআবেদনকৃত ছাত্রীদের মধ্য থেকে ভর্তির জন্য বাছাইয়ের ক্ষেত্রে আসন খালি থাকা সাপেক্ষে সর্বোচ্চ নম্বরের উপর অগ্রাধিকার দেওয়া হয়ে থাকে।\nভিকারুননিসা নূন স্কুল এন্ড কলেজ এর বেতন, আডমিশন এবং সার্কুলার সহ সকল তথ্যর জন্যে website টি চেক করুন :


মামলা তদন্তকালে, ( পরীমনির ) সঙ্গে প্রেমে জড়িয়ে গেলেন ডিবির কর্মকর্তা! – News 24\nHome/সারাদেশ/মামলা তদন্তকালে, ( পরীমনির ) সঙ্গে প্রেমে জড়িয়ে গেলেন ডিবির কর্মকর্তা!\nমামলা তদন্তকালে, ( পরীমনির ) সঙ্গে প্রেমে জড়িয়ে গেলেন ডিবির কর্মকর্তা!\njacob done August 7, 2021\tসারাদেশ Leaveacomment 828 Views\nমামলা তদন্তকালে, পরীমনির সঙ্গে প্রেমে জড়িয়ে গেলেন ডিবির কর্মকর্তা!\nঢাকাই চলচ্চিত্রের আলোচিত নায়িকা পরীমনি গত ৪ আগস্ট রাতে তার রাজধানীর বনানীর বাসা থেকে বিপুল পরিমাণ মাদকসহ গ্রেফতার হয়েছেন।\nসঙ্গে তার সহযোগী, আশরাফুল ইসলাম দীপু এবং প্রযোজক নজরুল ইসলাম রাজও গ্রেফতার হয়েছেন। এ ঘটনায় দায়ের করা মামলায় পরীমনি এখন রিমান্ডে রয়েছেন। মামলার তদন্ত করছে গোয়েন্দা পুলিশ (ডিবি)। এ নায়িকাকে, জিজ্ঞাসাবাদে, মিলেছে চাঞ্চল্যকর তথ্য।\nপরীমনি জানিয়েছেন, গত জুনে ঢাকার সাভারের বোটক্লাবে তিনি নির্যাতনের শিকার হয়েছেন অভিযোগ করার পর যে মামলা হয়েছিল, সেটির তদন্তকালে তার সঙ্গে প্রেমের সম্পর্কে জড়িয়ে গেছেন ডিবির কর্মকর্তা,গোলাম সাকলায়েন শিথিল। বিষয়টি ফাঁস হওয়ার পর পুলিশে তোলপাড় চলছে।\nসংশ্লিষ্ট সূত্র; জানায়, বোট ক্লাবের ১৩, জুনের ঘটনার পর পরীমনি তাকে ধর্ষণচেষ্টা ও শারীরিক নির্যাতন করা হয়েছে অভিযোগ আনলে মামলা হয়। মামলার পরদিনই আসামি হিসেবে ক্লাব নেতা ব্যবসায়ী নাসির উদ্দিন মাহমুদকে রাজধানীর উত্তরার একটি বাসা থেকে গ্রেফতার করা হয়। তার সঙ্গে গ্রেফতার হন আরও কয়েকজন সহযোগী। ———/——–\nPrevious আমার শেষ নিশ্বাসের আগেও ১ টাকা হারাম খেতে চাই না; এসপি ফরিদ\nNext রংপুরে টিকা নেয়ার দেড় ঘণ্টা পর-( আলেফ উদ্দিনের মৃত্যু )


‘দুনিয়াটা বোধহয় এভাবেই চলে’, নিখিলের ইনস্টাগ্রাম স্টোরিতে একরাশ হতাশা – Corporate Sangbad | Online Bangla NewsPaper BD\nজুন ১৩, ২০২১ June 13, 2021 166\nবিনোদন ডেস্ক : দুবছরের মধ্যে হঠাৎ করেই যেন সবকিছু বদলে গিয়েছে। ২০১৯-র জুন তুরস্কে গিয়ে মাসে ঘটা করে সাংসদ ও অভিনেত্রী নুসরাত জাহানের সঙ্গে সাতপাকে বাঁধা পড়েছিলেন নিখিল জৈন। বিয়ের দেড় বছরের মাথাতেই সেই সংসার ভেঙেছে। যদিও নুসরাতের কথায়, নিখিলের সঙ্গে তিনি সহবাস করতেন, বিয়ে করেননি। পুরো পরিস্থিতি যেন কিছুতেই মেনে নিতে পারছেন না নিখিল। সেই ক্ষোভ, হতাশাই যেন ধরা পড়ল তাঁর ইনস্টাগ্রাম স্টোরিতে!\nনিখিল শনিবার যে ইনস্টাগ্রাম স্টোরি শেয়ার করেছেন, তাতে লেখা, ”দুনিয়াটা বোধহয় এভাবেই চলে, নাহ এটা মজার নয়, সুন্দর এবং মিষ্টিও নয়।” নিখিলের এমন পোস্ট দেখে নেটিজেনদের প্রশ্ন নুসরাতের আচরণে কি গোটা দুনিয়ার প্রতিই ঘৃণা তৈরি হয়েছে তাঁর মনে? এর উত্তর অবশ্য নিখিলই দিতে পারবেন। তবে আপাতত এবিষয়ে সংবাদ-মাধ্যমের সঙ্গে কথা না বলারই সিদ্ধান্ত নিয়েছেন তিনি। এই মুহূর্তে নুসরত কিংবা নিখিল কারোর ইনস্টাগ্রামেই একে অপরের সঙ্গে কোনও ছবি অবশিষ্ট নেই। তবে নিখিলের প্রোফাইলে তুরস্কের বিয়ের অনুষ্ঠানের পোশাকে তাঁর নিজের বেশকিছু ছবি রয়ে গিয়েছে, এমনকি নুসরাতের বোন নুজহত জাহানের সঙ্গে তোলা একটি ছবিও রেখে দিয়েছেন নিখিল।\nশেষবার লিখিত বিবৃতিতে অবশ্য নিজের বক্তব্য স্পষ্ট করেছিলেন নিখিল জৈন। তিনি সাফ জানিয়েছেন, তিনি আর নুসরাত স্বামী-স্ত্রীর মতোই ছিলেন। তবে এই মামলা আপাতত আদালতের বিচারাধীন। বিবৃতিতে নিখিল আরও জানিয়েছেন তিনি নুসরাতকে বহুবার বিয়ে রেজিস্টার করানোর কথা বলেছিলেন, তবে অভিনেত্রী বরাবরই তা এড়িয়ে গিয়েছেন। সূত্র-জিনিউজ।


ধর্মীয় সভায় মাইক ব্যবহার | Flash News 24\nবিভিন্ন ধর্মীয় সভায় লাউড স্পিকার ব্যবহারের নীতি বিষয়ে স্বাস্থ্য ও স্বরাষ্ট্র মন্ত্রণালয়ের সঙ্গে বৈঠক করে সিদ্ধান্ত নিতে বলেছে সংসদীয় কমিটি। গতকাল বুধবার জাতীয় সংসদ ভবনে অনুষ্ঠিত ধর্ম মন্ত্রণালয় সম্পর্কিত সংসদীয় স্থায়ী কমিটির বৈঠকে মন্ত্রণালয়কে এ বিষয়ে ব্যবস্থা নিতে বলা হয়।\nকমিটির কার্যপত্র থেকে জানা গেছে, গত বছরের ফেব্রুয়ারিতে সংসদীয় কমিটির বৈঠকে এ বিষয়ে আলোচনা হয়। ওই বৈঠকে দেশের বিভিন্ন স্থানে অনুষ্ঠিত ওয়াজ মাহফিলে মাইকে লাউড স্পিকার ব্যবহারে যে জনদুর্ভোগ সৃষ্টি হয়, তা লাঘবে প্রয়োজনীয় ব্যবস্থা নেওয়ার সুপারিশ করা হয়। ওই সুপারিশ বাস্তবায়নের অগ্রগতি সম্পর্কে মন্ত্রণালয় বুধবার জানায়, বিভাগীয় কমিশনারদের সঙ্গে কথা বলে এ বিষয়ে ব্যবস্থা নেওয়া হচ্ছে।\nবৈঠকে এ বিষয়ে আলোচনা উঠলে কমিটির সদস্য নজিবুল বশর মাইজভা-ারী আপত্তি তোলেন। তিনি বলেন, শুধু ওয়াজের কথা বললে মানুষের মধ্যে বিরূপ ধারণা তৈরি হবে। অন্য ধর্মের অনুষ্ঠান, সামাজিক অনুষ্ঠানেও জোরে মাইক ব্যবহার করা হয়। তাতেও মানুষের দুর্ভোগ হয়।\nএ বিষয়ে জানতে চাইলে নজিবুল বশর সাংবাদিকদের বলেন, শুধু ওয়াজ মাহফিলের মাইক নিয়ে এ ধরনের সুপারিশে আমি আপত্তি জানিয়েছি। পরে কমিটির বৈঠকে করোনা মহামারীর সময়ে লাউড স্পিকার ব্যবহার নিয়ে স্বাস্থ্য ও স্বরাষ্ট্র মন্ত্রণালয়ের সঙ্গে বৈঠক করে সমন্বয় করার সুপারিশ করা হয়। কমিটির আগামী বৈঠকেও এ নিয়ে আলোচনা হবে বলে জানান তিনি।\nবৈঠকে দেশের বিভিন্ন স্থানে করোনাকালীন অনুষ্ঠিত বিভিন্ন ধর্মীয় অনুষ্ঠান, সভা-সমিতিতে মাইকে লাউড স্পিকার ব্যবহারে যে জনদুর্ভোগ সৃষ্টি হয়, তা লাঘবে স্বাস্থ্য ও স্বরাষ্ট্র মন্ত্রণালয়ের সঙ্গে বৈঠক করে সমন্বয় করার সুপারিশ করা হয়। বৈঠকে ২০২০-২১ অর্থবছরে সংসদ সদস্যদের নির্বাচনী এলাকায় মসজিদ ও মন্দিরে বিতরণের জন্য ৫ লাখ টাকা বরাদ্দের সুপারিশ করা হয়।\nকমিটির সভাপতি মো. হাফেজ রুহুল আমীন মাদানীর সভাপতিত্বে বৈঠকে ধর্ম প্রতিমন্ত্রী ফরিদুল হক খান, নজিবুল বশর মাইজভা-ারী, শওকত হাচানুর রহমান (রিমন), মনোরঞ্জন শীল গোপাল, মাহমুদ উস সামাদ চৌধুরী, মো. ইলিয়াস উদ্দিন মোল্লাহ, জিন্নাতুল বাকিয়া ও তাহমিনা বেগম অংশ নেন।\n‘রাজনৈতিক ইসলাম মোকাবেলায়’ ইমাম নিবন্ধন বাধ্যতামূলক করেছে অস্ট্রিয়া


nation News : সাঞ্ঝী বিরাসত - conservative birchat | Eisamay\nহাফ দামে মদ, বিনামূল্যে সোনা দেবেন প্রার্থী অমিত অরিন্দম বন্দ্যোপাধ্যায়, নয়াদিল্লি ভোটের মরসুমে হরেক রকম প্রতিশ্রুতি দেওয়াই বিভিন্ন রাজনৈতিক দলের ...\nহাফ দামে মদ, বিনামূল্যে সোনা দেবেন প্রার্থী অমিত\nভোটের মরসুমে হরেক রকম প্রতিশ্রুতি দেওয়াই বিভিন্ন রাজনৈতিক দলের প্রার্থীদের রেওয়াজ৷ কিন্তু অর্ধেক দামে মদ, ঘর পিছু মহিলাদের বিনামূল্যে সোনা বিতরণ, পিএইচডি পর্যন্ত বিনামূল্যে শিক্ষা, যে কোনও বয়সের শিক্ষার্থীদের বিনামূল্যে সরকারি যানবাহনে রাজধানীতে ভ্রমণের সুযোগ এমনকি প্রতি ঈদে বিভিন্ন সংখ্যালঘু প্রধান মহল্লাতে বিনামূল্যে পাঁঠার মাংস বিতরণ? প্রায় অকল্পনীয় এই সব প্রতিশ্রুতি দিয়ে রাজধানী দিল্লিতে রীতিমতো আলোড়ন ফেলে দিয়েছেন সাঁঝি বিরাসত পার্টির প্রার্থী অমিত শর্মা৷ তিনি উত্তর পূর্ব দিল্লি থেকে দলের প্রার্থী হিসেবে এবারের লোকসভা নির্বাচনে প্রতিদ্বন্দ্বিতা করতে চলেছেন৷ নির্বাচনী চিহ্ন আপেল৷ নিজে সজ্ঞানে এই সব নির্বাচনী প্রতিশ্রুতি দিয়েছেন জানিয়ে প্রতিশ্রুতি পূরণের অঙ্গীকারও করছেন অমিত শর্মা৷ এর পাশাপাশি মাত্র দশটাকায় চারটি গরম রুটি ও ডাল অথবা ডাল ও ভাত সহযোগে পেট ভরানোর জন্য জনতা ক্যান্টিনও চালু করবেন তিনি, ভোটে জেতার পরে, সেই প্রতিশ্রুতিও রয়েছে তাঁর নির্বাচনী পোস্টারে। অমিতের কথায়, 'মনে রাখবেন, জনতার স্বপ্নপূরণের অঙ্গীকার করেই আপনি ক্ষমতায় আসেন৷ সেই প্রতিশ্রুতি ভুলে গেলে চলবে কী করে ? তাহলে তো প্রকৃতপক্ষে আপনি সেই সব মানুষগুলির প্রতি অসম্মান প্রদর্শন করছেন, যাঁরা আপনাকে ভোট দিয়ে সংসদে পাঠাচ্ছে৷' ব্যতিক্রমী চিন্তার শরিক অমিত শর্মার গলায় প্রতিশ্রুতি পূরণের অঙ্গীকার৷\nকিন্তু একরাশ প্রতিশ্রুতির মধ্যে বিনামূল্যে সোনা বিতরণ বা অর্ধেক দামে মদ বিক্রির যে প্রতিশ্রুতি তিনি দিয়েছেন, তা পূরণ করবেন কী করে ? এর উত্তরও দিলেন অমিত নিজেই৷ আত্মবিশ্বাসী কণ্ঠে তাঁর ব্যাখ্যা, 'ইচ্ছে থাকলে সবই সম্ভব৷ মদের উপরে যে শুল্ক রয়েছে, তা হ্রাস করলেই দাম কমানো যাবে৷ এই কাজ করতে গিয়ে যে পরিমাণ রাজস্ব ক্ষতি হবে, তার ভর্তুকি সম্ভব হবে কম দামে বেশি মদ বিক্রি করেই৷ অন্য দিকে সোনার বিষয়টিও খুব গুরুত্বপূর্ণ৷ দিল্লিবাসী উন্নয়নমূলক পরিকল্পনার অঙ্গ হিসেবে পেতে পারেন বিনামূল্যে সোনা, ঘরে বসেই৷ এখনই এই নিয়ে বিস্তারিত কিছু বলতে চাই না৷ কারণ প্রতিপক্ষ বাড়তি কোনও সুবিধা পাক এমন কোনও কাজ আমি করছি না৷'\nতাৎপর্যপূর্ণ বিষয় হল, নিজের নির্বাচনী প্রতিশ্রুতিতে এমন অনেকগুলি বিষয় রেখেছেন অমিত শর্মা, যা সাধারণ মানু্ষের দীর্ঘদিনের স্বপ্ন৷ এর মধ্যে বয়স্কদের প্রতি মাসে ৫০০০ টাকা করে পেনশন প্রদান, শিক্ষিত মহিলা কর্মহীনাদের জন্য প্রতি মাসে ১০,০০০ টাকা বেকারভাতা, প্রতি গরিব কন্যার বিয়ে বাবদ তাঁর পরিবারকে এককালীন ২.৫ লক্ষ টাকা অনুদান প্রদান, বেসরকারি হাসপাতালে ১০ লক্ষ টাকা পর্যন্ত বিনামূল্যে চিকিৎসার সুযোগ এবং কন্যা সন্তানের জন্ম হওয়ার সঙ্গে সঙ্গে তাঁর বাবা-মায়ের হাতে এককালীন ৫০,০০০ টাকা অনুদান তুলে দেওয়া৷ এর পাশাপাশি, দিল্লিতে বড় মাপের কবর স্থানের জন্য ২৫ বিঘা জমি বিনামূল্যে প্রদানের প্রতিশ্রুতিও দিয়েছেন তিনি৷ এত সবের পরেও তিনি কি জিততে পারবেন, কংগ্রেস, বিজেপি ও আম আদমি পার্টির চ্যালেঞ্জকে অতিক্রম করে? অমিত শর্মার উত্তর শুনে আরও একবার চমকে ওঠার পালা৷ বললেন, 'যে দলগুলির কথা আপনি বলছেন, তাদের সঙ্গে কথা না বলে আপনি আমার সঙ্গে কথা বলছেন কেন? আমি অন্যদের থেকে আলাদা হয়ে একসঙ্গে এতগুলি প্রতিশ্রুতি দিয়েছি বলেই তো? সাধারণ মানুষ যদি বিশ্বাস করে আমি সত্যিই আলাদা এবং প্রতিশ্রুতি পালন করতে পারব, তাহলে আমাকে কেউ আটকাতে পারবে না৷' প্রতিশ্রুতির মতোই আত্মবিশ্বাসেও বৈচিত্রের ছাপ রাখলেন ব্যতিক্রমী অমিত শর্মা৷\nওডিশায় জোড়া হামলা মাওবাদীদের! বিস্ফোরণ, খুন মহিলা ভোটকর্মী, জ্বলল গাড়িপরের খবর\nWeb Title : conservative birchat


'অ্যায় দিল হ‌্যায় মুশকিল' এর ট্রেলার মুক্তিতেই দর্শকদের মন জিতলেন রণবীর-ঐশ্বর্য | Ae Dil Hai Mushkil Teaser Is Here; Ranbir-Aishwarya Steal The Show - Bengali Oneindia\n| Updated: Tue, Aug 30, 2016, 17:16 [IST]\nঅবশেষে 'অ্যায় দিল হ‌্যায় মুশকিল' ছবির ট্রেলারটি মুক্তি পেল। করণ জোহরের পরিচালনায় ছবিটি তৈরি হয়েছে। এই সিনেমায় রণবীর-ঐশ্বর্য জুটিকে প্রথমবার একসাথে অভিনয় করতে দেখা যাবে। ট্রেলারটি মুক্তি পাওয়ার সঙ্গে সঙ্গেই দর্শক মহলে জনপ্রিয়তা পেতে শুরু করেছে। [কমেডি নাইটস-এ কপিলের জায়গায় আসছেন করন জোহর? ]\nট্রেলারের প্রথমেই রণবীর কাপুরকে দেখা গিয়েছে অনুষ্কা ও ঐশ্বর্যের সাথে বেশ কয়েকটি ঘনিষ্ঠ দৃশ্যে অভিনয় করতে। এই ছবিতে একটি গুরুত্বপূর্ণ চরিত্রে অভিনয় করেছেন ফওয়াদ খান। তবে ট্রেলারের মধ্যে তাকে বেশিক্ষন দেখা যায়নি। পরিচালক এখন থেকে ছবির গুরুত্বপূর্ণ অংশগুলি প্রকাশ করে দিতে চাননি তা একেবারেই স্পষ্ট। [(ছবি) রণবীর কাপুরের সিনেমায় ক্যামিও চরিত্রে সানি লিওনি!]\nছবিতে রোম্যান্সের পাশাপাশি রণবীর-অনুষ্কা জুটির পাগল করা অভিনয়ের বহু মূহুর্তও দেখা যাবে। ট্রেলারের দ্বিতীয় অংশে সেরকমই কিছু ঝলক দেখা গিয়েছে। মোটের উপর ট্রেলার মুক্তির পর থেকে দর্শকদের মধ্যে বেশ উৎসাহ লক্ষ করা যাচ্ছে। [(ছবি) করণ জোহরের সিনেমা দিয়ে বলিউডে পা রাখছেন শ্রীদেবীর মেয়ে জাহ্নবী কাপুর!]\nএই ছবিরতে ঐশ্বর্য রাই বচ্চনের উপস্থিতি আলাদা মাত্রা এনে দেবে বলে মনে করা হচ্ছে। ছবির ট্রেলারেও যেটুকু অংশে রণবীর এবং ঐশ্বর্য জুটিকে একসঙ্গে দেখা গিয়েছে তাতে এই জুটির যে সফল হতে চলেছে তা স্পষ্ট।\nপরিচালক করণ জোহর এর আগে 'স্টুডেন্ট অফ দ্য ইয়ার', 'কাভি আলবিদা না কেহেনা'-র মত সুপারহিট ছবি বানিয়েছেন। করণ জোহর বরাবরই ভিন্ন ধারার গল্পের উপরে ছবি বানান। তাই এই ছবিতে দর্শকদের জন্য কি কি চমক তিনি রেখেছেন তা জানতে ছবির মুক্তি পর্যন্ত অপেক্ষা করতেই হবে। [(ছবি) ঐশ্বর্য রাই বচ্চন সম্পর্কে অজানা নানা তথ্য]\nranbir kapoor anushka sharma fawad khan bollywood film movie aishwarya rai karan johar রণবীর কাপুর ঐশ্বর্য রাই বচ্চন ফওয়াদ খান অনুষ্কা শর্মা\nAe Dil Hai Mushkil Teaser Is Here; Ranbir-Aishwarya Steal The Show


আগের যত রাজনৈতিক সংলাপ\nদেশে যখনই রাজনৈতিক সংকট সৃষ্টি হয়, তখনই বিভিন্ন পর্যায় থেকে সরকার ও বিরোধী পক্ষকে সংলাপের মাধ্যমে সংকট নিরসনের প্রস্তাব দেওয়া হয়। কখনও সরকারের পক্ষ থেকে আবার কখনও বিরোধী রাজনৈতিক প্রতিপক্ষ থেকে সংলাপের আহ্বান জানানো হয়।\nবাংলাদেশের রাজনৈতিক ইতিহাসে বহুবার সরকার ও বিরোধী রাজনৈতিক দলের নেতাদের সঙ্গে সংলাপ হয়েছে। তবে বেশিরভাগ ক্ষেত্রেই এসব সংলাপ তেমন একটা ফলপ্রসূ হয়নি।\nএতদিন বিএনপির পক্ষ থেকে সরকারকে আলোচনার প্রস্তাব দিলেও সরকার সেসব প্রস্তাব প্রত্যাখ্যান করে। কিন্তু সর্বশেষ গত রবিবার দেশের সরকারবিরোধী জোট জাতীয় ঐক্যফ্রন্টের পক্ষ থেকে সুষ্ঠু নির্বাচনের জন্য সরকারকে আলোচনায় বসার জন্য চিঠি দেওয়া হয়।\nপরদিন সোমবার সন্ধ্যায় আওয়ামী লীগের পক্ষ থেকে ঐক্যফ্রন্টের সঙ্গে আলোচনায় বসার বিষয়টি সংবাদ মাধ্যমকে অবহিত করেন সড়ক ও সেতুমন্ত্রী ওবায়দুল কাদের। রাজনৈতিক বিশ্লেষকরা মনে করছেন, অতীতে কী হয়েছে সেটা বিষয় নয়। এ রাজনৈতিক সংলাপ ফলপ্রসূ হোক সেটাই সকলের কাম্য।\nবিভিন্ন সূত্র ও সাবেক তত্ত¡াবধায়ক সরকারের প্রধান উপদেষ্টার মুহাম্মদ হাবিবুর রহমানের লেখা বাংলাদেশের রাজনৈতিক ঘটনাপঞ্জি থেকে জানা যায়, বাংলাদেশে রাজনৈতিক সংকটময় মুহূর্তে সংলাপ হয়েছিল বিভিন্ন সময়ে। স্বাধীনতার পর ১৯৭৫ সালে জাতির জনক বঙ্গবন্ধু শেখ মুজিবুর রহমানকে সপরিবারে হত্যার পর ক্ষমতার পটপরিবর্তন হয়।\nজিয়াউর রহমান ক্ষমতা গ্রহণের পর ১৯৭৬ সালের ২২ জানুয়ারি রাষ্ট্রপতির বিশেষ সহকারী বিচারপতি আবদুস সাত্তারের সঙ্গে রাজনৈতিক নেতাদের বৈঠক হয়েছিল। এরপর ১৯৮৪ সালের ৯ এপ্রিল বঙ্গভবনে সাত দলের নেতাদের সঙ্গে সংলাপ করেন প্রেসিডেন্ট এরশাদ। তখন সাত দলের পক্ষ থেকে ৩৩ দফা দাবিনামা দেওয়া হয়েছিল।\nকিন্তু, সেই সংলাপ ফলপ্রসূ না হওয়ায় সাত দলের নেতারা সংলাপকক্ষ ত্যাগ করে বেরিয়ে আসেন। পরদিন ১০ এপ্রিল বঙ্গভবনে জামায়াতের সঙ্গে মতবিনিময় করেন এরশাদ। ১১ এপ্রিল ১৫ দলের নেতাদের সঙ্গে বঙ্গভবনে রাষ্ট্রপতি এরশাদের সংলাপ হয়েছিল। এর একদিন পর ১২ এপ্রিল রাষ্ট্রপতি এরশাদের সঙ্গে খালেদা জিয়ার একান্ত বৈঠক হয়। ১৪ এপ্রিল বঙ্গভবনে এরশাদের সঙ্গে ১৫ দলের দ্বিতীয় পর্যায়ের বৈঠক হয়েছিল। ২৮ এপ্রিল বঙ্গভবনে আবারও আরও ১০ দলের সঙ্গে সংলাপ হয় এরশাদের। কিন্তু সেসব সংলাপ শেষ পর্যন্ত ফলপ্রসূ হয়েছে বলে জানা যায়নি।\nএরশাদ সরকারের সময়ে ১৯৮৭ সালের ৭ সেপ্টেম্বর রাজনৈতিক নেতাদের সঙ্গে সংলাপের আহ্বান জানান রাষ্ট্রপতি এরশাদ। কিন্তু তখন আওয়ামী লীগ সভাপতি শেখ হাসিনা সেই সংলাপের আহ্বান প্রত্যাখ্যান করেছিলেন। এর কিছুদিন পর ২৮ অক্টোবর তখনকার সরকারের দুই বিরোধী নেত্রী শেখ হাসিনা ও খালেদা জিয়ার মধ্যে একটি বৈঠক হয়েছিল। ওই বছরের ২৮ নভেম্বর রাষ্ট্রপতি এরশাদ রাজনৈতিক সমস্যা নিরসনে আবারও আলোচনার প্রস্তাব দিয়েছিলেন। কিন্তু বিরোধী রাজনীতিকদের কাছ থেকে তেমন সাড়া পাননি।\n১৯৯১ সালে বিএনপি সরকার গঠনের পর আবারও আওয়ামী লীগসহ বিরোধী রাজনৈতিক দলগুলো বিভিন্ন ইস্যুতে সরকারের বিরুদ্ধে আন্দোলন শুরু করে। পরবর্তীতে রাজনৈতিক অস্থিরতা বেড়ে গেলে ১৯৯৪ সালের ৩১ আগস্ট রাজনৈতিক সংকট নিয়ে সংসদে সরকারি ও বিরোধী দলের দুই উপনেতার মধ্যে বৈঠক হয়েছিল।\nএছাড়া ওই বছরের ৬ সেপ্টেম্বর রাজনৈতিক সংকট নিয়ে প্রধানমন্ত্রীর সঙ্গে বাম গণতান্ত্রিক ফ্রন্টের বৈঠক হয়। উদ্যোগ নেওয়া শুরু হয় সরকার ও বিরোধী দলের মধ্যে আলোচনার। তখনকার কমনওয়েলথ মহাসচিব এনিয়াওকুর এমেকা রাজনৈতিক সংকট নিরসনে ওই বছরের ১৩ অক্টোবর ঢাকায় এসে দুই নেত্রীর সঙ্গে সাক্ষাৎ করেন।\nকমনওয়েলথ মহাসচিবের মধ্যস্থতায় রাজনৈতিক সংকট নিয়ে সংলাপে দুই নেত্রী আনুষ্ঠানিক সম্মতিও দিয়েছিলেন। পরে সেটিও সফল হয়নি। এমেকা খুব একটা আশার আলো দেখতে না পেয়ে পরে তারই বিশেষ দূত স্যার নিনিয়ানকে পাঠিয়েছিলেন। যিনি বিভিন্ন দেশে রাজনৈতিক সংলাপ তত্ত্বাবধান ও পরিচালনা করেছিলেন। নিনিয়ান একটি রাজনৈতিক ফর্মুলাও দিয়েছিলেন। কিন্তু সেই ফর্মুলা তখনকার বিরোধী দল আওয়ামী লীগ মেনে না নেওয়ায় সেই প্রচেষ্টাও ব্যর্থ হয়েছিল।\n১৯৯৫ সালে আবার বিরোধীদল সংলাপের প্রস্তাব দিয়েছিল। ওই বছরের ১৮ ফেব্রুয়ারি বিরোধী দলের সেই সংলাপের প্রস্তাব প্রত্যাখ্যান করেছিলেন তদানীন্তন শাসকদলীয় অন্যতম শীর্ষনেতা ও সংসদ উপনেতা বদরুদ্দোজা চৌধুরী। ১৯৯৬ সালের ১৫ ফেব্রুয়ারি একতরফা নির্বাচন করলেও পরে আওয়ামী লীগসহ সরকারবিরোধী দলগুলোর আন্দোলনের মুখে তত্ত্বাবধায়ক সরকার বিল পাস করে তত্ত¡াবধায়ক সরকারের হাতে ক্ষমতা হস্তান্তর করে সরকার।\n২০০১ সালে অষ্টম জাতীয় সংসদ নির্বাচনের আগেও তৎকালীন বিরোধী দল বিএনপির নিরপেক্ষ সরকারের অধীনে নির্বাচনের দাবি এবং সরকারি দল আওয়ামী লীগের সেটি প্রত্যাখ্যানের কারণে রাজনৈতিক সংকট তৈরি হয়। তখন সেই সংকট নিরসনে বাংলাদেশে এসেছিলেন যুক্তরাষ্ট্রের সাবেক প্রেসিডেন্ট জিমি কার্টার। তিনিও দুই পক্ষের সঙ্গে সংলাপ করেছিলেন। কিন্তু তার চেষ্টাও ফলপ্রসূ হয়নি।\n২০০৬ সালের অক্টোবরে তখনকার ক্ষমতাসীন দল বিএনপির মহাসচিব আবদুল মান্নান ভূঁইয়া ও প্রধান বিরোধী দল আওয়ামী লীগের সাধারণ সম্পাদক আবদুল জলিলের মধ্যে প্রায় তিন সপ্তাহব্যাপী সংলাপ হয়েছিল নির্বাচনকালীন সরকারের ইস্যুতে। সে সময় আওয়ামী লীগের পক্ষ থেকে বিএনপির কাছে আনুষ্ঠানিকভাবে ২৯ দফা তুলে ধরা হয়। ওই সময় মান্নান ভূঁইয়া ও আবদুল জলিলের মধ্যে ছয় দফা বৈঠক হলেও সমঝোতা হয়নি।\n২০১৪ সালের ৫ জানুয়ারি দশম জাতীয় সংসদ নির্বাচনের আগে ২০১৩ সালের শেষ দিকে নির্বাচনকালীন সরকার ইস্যুতে ক্ষমতাসীন আওয়ামী লীগের সঙ্গে সংলাপে বসে বিএনপি। সংকট নিরসনে জাতিসংঘের রাজনীতিবিষয়ক সহকারী মহাসচিব অস্কার ফার্নান্দেজ তারানকো তিনবার ঢাকায় এসেছিলেন।\n২০১৩ সালের ডিসেম্বরে তিনি ৬ দিন ঢাকায় অবস্থান করে দু’পক্ষের মধ্যে সমঝোতা করার চেষ্টা করেন। আওয়ামী লীগের তখনকার সাধারণ সম্পাদক সৈয়দ আশরাফুল ইসলাম এবং বিএনপির মহাসচিব মির্জা ফখরুল ইসলাম আলমগীরের নেতৃত্বে সরকার ও বিরোধী দলের বৈঠক হয়েছিল ১০ ও ১১ ডিসেম্বর। ওই দুই দিনের বৈঠকে উপস্থিত ছিলেন তারানকো। তৃতীয় বৈঠক হয় জাতিসংঘের আবাসিক প্রতিনিধি নিল ওয়াকারের উপস্থিতিতে। কিন্তু কোনও বৈঠকই সফল হয়নি।\nসর্বশেষ ড. কামাল হোসেনের নেতৃত্বাধীন জাতীয় ঐক্য প্রক্রিয়ার পক্ষ থেকে সুষ্ঠু নির্বাচন অনুষ্ঠানসহ সাত দফা দাবিতে সরকারকে আলোচনায় বসার জন্য গত রবিবার চিঠি দেওয়া হয়। এরপর গতকাল মঙ্গলবার সকালে সংলাপে বসার সম্মতি জানিয়ে প্রধানমন্ত্রী শেখ হাসিনা ঐক্যফ্রন্ট নেতা ড. কামাল হোসেনকে চিঠি দেন। এতে আগামীকাল বৃহস্পতিবার সন্ধ্যা সাতটায় প্রধানমন্ত্রীর সরকারি বাসভবন গণভবনে ঐক্যফ্রন্ট নেতাদের সংলাপে বসার আমন্ত্রণ জানানো হয়েছে।\nএ আলোচনা কতটুকু সফল হবে জানতে চাইলে ঢাকা বিশ্ববিদ্যালয়ের আইন বিভাগের সাবেক অধ্যাপক ও রাজনৈতিক বিশ্লেষক আহমেদ কামাল বলেন, ‘অতীতে সফল হয়েছে কী হয়নি, সেদিকে না তাকানোই ভালো। আমরা আশা করি যেকোনও সংকট আলোচনার মাধ্যমেই সমাধান করা জরুরি। তাই এবারের সংলাপ বা আলোচনা ফলপ্রসূ হবে কিনা সেই ভবিষ্যৎবাণী না করি। উভয়পক্ষ সংলাপে বসছে। আলোচনা হোক। সফল হোক সেটাই আমরা চাই।’


মূল পাতা/বিনোদন/বধূ সাজে ধরা দিলেন অপু বিশ্বাস\nজনপ্রিয় চিত্রনায়িকা অপু বিশ্বাস পরেছেন দামি লেহেঙ্গা। শরীর মোড়ানো বাহারি সব গহনায়। একেবারে কনের সাজে সেজে’ছেন তিনি! দেখলেই মনে হবে, যেন বধূ সাজে অপু বিশ্বাস! তবে বাস্ত’বে বা কোনো সি’নেমার জন্য নয়, অপুর এমন সা’জের কারণ ‘ব্রাই’ডাল ফেস্ট ২০২০’ এর জন্য।\nপ্রথম সিজনে’র স্পন্সর’র্ড বাই মাসুদ খান মেকও’ভার অ্যা’ন্ড হে’য়ারস্টাইল ইনস্টি’টিউট বাই মাসুদ খান। শুক্রবার নগ’রীর ধানম’ন্ডিতে এমবি অ্যাসোসিয়েটস এর আয়োজনে এই অনুষ্ঠানের মূল আকর্ষণ ছিলেন জনপ্রিয় চলচ্চিত্র অভিনেত্রী অপু\nবিশ্বাস ও তার বধূ সাজ! নিবন্ধনের মাধ্যমে অনেক প্রতিযোগীদের যাচাই বাছাইয়ের পরে ২০ জন ব্রাইড এবং ২০ জন মেকআপ আর্টিস্ট এতে নির্বাচিত হয়ে অংশগ্রহণ করেন। স্টাইলিং এবং কোরিওগ্রাফিতে ছিলেন কোরিওগ্রাফার ও স্টাইলার রাকিব বাবু।\nবধূ সাজে অংশগ্রহণ করে অনুভূতি ব্যক্ত করতে গিয়ে অপু বিশ্বাস বলেন, এই ইভেন্টটি ব্রাইড সাজা যে একটি আর্ট, সবার মাঝে সেটিকে উদ্ধুদ্ধ করবে বলে আমার বিশ্বাস, এবং এতে আর্টিস্টরাও এগিয়ে আসবেন। ব্যক্তিগতভাবে এমন আয়োজনটি আমার কাছে দারুণ লেগেছে।\nআয়োজক পক্ষ থেকে মাসুদ খান এবং বাবুল আক্তার বলেন, সিজন ওয়ানে খুব ছোট পরিসরে সুন্দর একটা আয়োজনের চেষ্টা করেছি। সিজন-টুতে বিশেষ আকর্ষণ থাকছে। আগামি ২৫ সেপ্টেম্বরে সিজন টু’র হওয়ার ঘোষণা দেন তারা । আগ্রহীগণ https://www.facebook.com/MBBridalFest/ এই পেজ এ যুক্ত হয়ে সিজন টু’র জন্য রেজিস্ট্রেশন করতে পারবে।\nভাগ্যের কি নির্মম পরিহাস, রাস্তায় ফুল বিক্রি করছেন অভিনেতা জিতের মা\nমেকআপ ছাড়া আমাকে এতো ভালো লাগে সেটা প্রথম জানলাম : দীঘি\nক্লায়েন্টের সঙ্গে রাতে অবস্থান করার প্রস্তাব প্রত্যাখ্যান করলেন সারিকা


নিরাপত্তা চাইতে গিয়ে গ্রেফতার কুবি শিক্ষার্থী – Bartabazar.com\nনিরাপত্তা চাইতে গিয়ে গ্রেফতার কুবি শিক্ষার্থী\nমেহেদী হাসান,কুবি সংবাদদাতাঃকুমিল্লা বিশ্ববিদ্যালয়ের (কুবি) আইন বিভাগের শিক্ষার্থী মো. ময়নুল হোসেনকে ধর্ম নিয়ে কটূক্তির অভিযোগে গ্রেফতার করেছে পুলিশ। ময়নুল নিজের নিরাপত্তা চেয়ে কুমিল্লার কোতোয়ালী মডেল থানায় সাধারণ ডায়েরি করতে গেলে তাকে গ্রেপ্তার করা হয়।\nমামলার নথিতে উল্লেখ করা হয়, সোমবার পুলিশ সুকৌশলে তাকে থানায় নিয়ে এসে আটক করে। তবে একাধিকসূত্রের দাবি, ময়নুল নিজের নিরাপত্তা চেয়ে কুমিল্লার কোতোয়ালী মডেল থানায় সাধারণ ডায়েরি করতে গেলে তাকে আটক করা হয়।\nময়নুলের বিরুদ্ধে ডিজিটাল নিরাপত্তা আইনের ২৮(১) এবং ৩১(১) ধারায় কুমিল্লা কোতোয়ালী মডেল থানায় একটি মামলা দায়ের করেন উপ-পুলিশ পরিদর্শক খালেকুজ্জামান। মামলাটি বর্তমানে তদন্ত করছে কুমিল্লা জেলা গোয়েন্দা পুলিশ।\nজানা যায়, গত ১৯ মে রাতে বিশ্ববিদ্যালয়ের বিভিন্ন গ্রুপে ‘শ্যামল চন্দ দাস’ নামের একটি ফেসবুক একাউন্টের একটি পোস্টের স্ক্রিনশট ছড়িয়ে পড়ে। যাতে দেখা যায়, বিশ্ববিদ্যালয়ের আইন বিভাগের চতুর্থ বর্ষের শিক্ষার্থী ময়নুল ইসলাম আবিরের একাউন্ট থেকে একটি গ্রুপে হিন্দু ধর্ম নিয়ে অবমাননাকর মন্তব্য করা হয়।\nতবে ময়নুল নিজের ফেসবুকে একটি পোস্ট দিয়ে দাবি করেন, এই মন্তব্যটি তিনি করেননি। কেউ তার নাম এবং ছবি ব্যবহার করে ভুয়া একাউন্ট খুলে এমন একটি মন্তব্য করে তাকে ফাঁসাতে চাচ্ছে। পরবর্তীতে স্ক্রিন শট ভাইরাল করা ‘শ্যামল চন্দ্র দাস’ নামক একাউন্ট ঘুরে দেখা যায়, একাউন্টটির ইউজার নেইম ‘‘moynulislam.abir.35’ এবং একাউন্টের অন্যান্য তথ্য ও সঠিক নয়।\nময়নুলের দাবি, তাকে ফাঁসিয়ে একটি সাম্প্রদায়িক সংঘাত তৈরীর জন্যই একটি মহল ইচ্ছাকৃতভাবে তার নামে একাউন্ট খুলে তা দিয়ে সাম্প্রদয়িক সম্প্রীতি নষ্ট করার চেষ্টা করছে।\nএদিকে ওই রাতেই ৩০ থেকে ৪০ জন অজ্ঞাতনামা লোক ময়নুলের খোঁজে তার বাসায় যায়। এ ঘটনার পর সোমবার (২০ মে) ময়নুল কুমিল্লা কোতোয়ালী মডেল থানায় নিরাপত্তা চেয়ে একটি সাধারণ ডায়রি করতে যায় বলে জানান বিশ্ববিদ্যালয়ের ৭ম ব্যাচের শিক্ষার্থী মাজহারুল ইসলাম হানিফ।\nতিনি বলেন, ‘২০ মে দুপুরে ময়নুল জিডি করতে যায়। পরে পুলিশ প্রশাসন জিজ্ঞাসাবাদের জন্য ময়নুলকে রেখে দেন। এরপর রাতে খোঁজ নিলে জিজ্ঞাসাবাদে আরও সময় লাগবে বলে জানায়। পরে জানতে পারি তাকে ডিজিটাল নিরাপত্তা আইনে গ্রেফতার করা হয়েছে।’\nময়নুলের মেস সদস্য শুভ’র দাবি, ‘ঘটনার দিন (২০ মে) ময়নাল মেসে ছিলো না। আর মেস থেকে তাকে গ্রেফতার করা হয়নি।’\nএদিকে মামলার তদন্তের নথিসূত্রে বলা হয়, ‘প্রাথমিক জিজ্ঞাসাবাদে মইনুল ঘটনার সত্যতা স্বীকার করেছেন। আসামী সাম্প্রদায়িক বিশৃঙ্খলা সৃষ্টির উদ্যেশ্যে সামাজিক যোগাযোগ মাধ্যম ফেসবুকে হিন্দু সম্প্রদায় ও হিন্দু সম্প্রদায়ের দেবী দুর্গাকে নিয়ে কটূক্তি করেছেন বলে প্রাথমিকভাবে প্রমাণিত হয়। মামলাটির তদন্ত অব্যহত রয়েছে।’\nএ বিষয়ে কুমিল্লা জেলা গোয়েন্দা পুলিশের ভারপ্রাপ্ত কর্মকর্তা মাইনুদ্দীন জানান, ‘ডিজিটাল নিরাপত্তা আইনের একটি মামলায় মো. ময়নুল হোসেনকে আটক করে আদালতে পাঠানো হয়েছে।’


যন্ত্রের ব্যবহার বাড়িয়ে কৃষিকে আধুনিক করা হচ্ছে: কৃষিমন্ত্রী -\nHome / National / যন্ত্রের ব্যবহার বাড়িয়ে কৃষিকে আধুনিক করা হচ্ছে: কৃষিমন্ত্রী\nকৃষিমন্ত্রী ড. মো: আব্দুর রাজ্জাক বলেছেন, প্রধানমন্ত্রী শেখ হাসিনার নেতৃত্বে বর্তমান সরকার কৃষিকাজে যন্ত্রের ব্যবহার বাড়িয়ে কৃষিকে আধুনিক ও লাভজনক করতে নিরলসভাবে কাজ করছে। কৃষি যান্ত্রিকীকরণে অত্যন্ত গুরুত্ব দিয়ে নেয়া হয়েছে ৩ হাজার ২০ কোটি টাকার প্রকল্প। পাশাপাশি কৃষি যান্ত্রিকীকরণ ত্বরান্বিত করতে দক্ষ জনবল তৈরি করতে ইতোমধ্যে মাঠ পর্যায়ে কৃষি প্রকৌশলীর ২৮৪টি পদ সৃজন করা হয়েছে।\nতিনি আজ শনিবার টাঙ্গাইলের ধনবাড়ীতে কেন্দুয়া গ্রামে ‘সমলয় পদ্ধতিতে রাইস ট্রান্সপ্লান্টারের মাধ্যমে ৫০ একর জমিতে ধানের চারা রোপণ উদ্বোধন ও কৃষক সমাবেশে’ প্রধান অতিথির বক্তৃতায় এ কথা বলেন। কৃষি সম্প্রসারণ অধিদপ্তর এ অনুষ্ঠানের আয়োজন করে।\nকৃষক সমাবেশে বিশেষ অতিথি হিসাবে উপস্থিত ছিলেন কৃষি মন্ত্রণালয়ের সিনিয়র সচিব মো: মেসবাহুল ইসলাম। সভাপতিত্ব করেন কৃষি সম্প্রসারণ অধিদপ্তরের মহাপরিচালক মো: আসাদুল্লাহ। এছাড়া বিএডিসি’র চেয়ারম্যান মো: সায়েদুল ইসলাম,ব্রির মহাপরিচালক ড. মো: শাহজাহান কবীর প্রমুখ বক্তব্য রাখেন।\nকৃষিমন্ত্রী ড. রাজ্জাক আরও বলেন, দেশ কৃষি যান্ত্রিকীকরণের দিকে যাচ্ছে। কিন্তু আমাদের দেশে ক্ষেতগুলো ছোট ছোট। তাছাড়া, কৃষকেরা বিভিন্ন জমিতে বিভিন্ন সময়ে চারা রোপণ করে। ফলে কৃষিকাজে যন্ত্রের ব্যবহার সঠিকভাবে করা যায় না। ‘সমলয়’ পদ্ধতিতে চাষ করলে যন্ত্রের ব্যবহার সহজতর হবে। কৃষকের সময় ও শ্রম খরচ কমবে। কৃষক লাভবান হবে।\nকৃষিমন্ত্রী ড. রাজ্জাক আরও বলেন, রাইস ট্রান্সপ্লান্টারের মাধ্যমে প্রতি একর জমিতে ১ ঘন্টায় ধানের চারা রোপণ করা যায়। এর ফলে একর প্রতি কৃষকের খরচ কমবে ৪৫০০ টাকা। তিনি আশা প্রকাশ করেন, আগামী ৪-৫ বছর পরে কেউ হাতে ধান রোপণ করবে না। কেন্দুয়া গ্রামের হাইব্রিড ধানের সমলয় চাষাবাদ প্রদর্শনী সর্বমোট ৫০ একর জমিতে স্থাপিত হয়েছে যেখানে ৯০ জন উদ্যোগী কৃষক এই কার্যক্রমের সাথে যুক্ত আছে। উচ্চ ফলনশীল হাইব্রিড হিরা-১ জাতের ধান এখানে রোপন করা হচ্ছে। এক মাস আগে এখানে একযোগে বীজতলায় ধানের বীজ বপন করা হয়েছিল; ৪ হাজার ৫০০ ট্রেতে। তার অংশ হিসাবে আজ একযোগে যন্ত্রের মাধ্যমে ধানের চারা জমিতে রোপণ করা হলো।\nচলতি অর্থবছরে সারাদেশের ৬১টি জেলায় এই মৌসুমে প্রণোদনা কর্মসূচির আওতায় সমলয় চাষাবাদ একযোগে চলমান আছে। প্রণোদনার আওতায় কৃষকদেরকে হাইব্রিড জাতের বোরো ধানবীজ, সার, চারা রোপণসহ অন্যান্য সহায়তা দেয়া হচ্ছে। তার অংশ হিসাবে ধনবাড়ী উপজেলায় এই ব্লক প্রদর্শনী তৈরী করা হয়েছে।\n‘সমলয়’ চাষের এক নতুন পদ্ধতি। এই পদ্ধতিতে সবাই মিলে একটি ব্লকে/মাঠে একসঙ্গে একই জাতের ধান একই সময়ে যন্ত্রের মাধ্যমে রোপণ করবে। বীজতলা থেকে কর্তন, সকল প্রক্রিয়া যন্ত্রের সাহায্যে সমসময়ে সম্পাদন করা হয়। এ পদ্ধতিতে ধান আবাদ করতে হলে চারা তৈরি করতে হয় ট্রেতে। ট্রেতে চারা উৎপাদনে জমির অপচয় কম হয়। রাইস ট্রান্সপ্লান্টার দিয়ে চারা একই গভীরতায় সমানভাবে লাগানো যায়। কৃষক তার ফসল একত্রে মাঠ থেকে ঘরে তুলতে পারে। কারণ, একসঙ্গে রোপণ করায় সব ধান পাকবেও একই সময়ে। তখন ধান কাটার মেশিন দিয়ে একই সঙ্গে সব ধান কর্তণ ও মাড়াই করা যাবে। তিনি বলেন, সমলয় পদ্ধতিতে যন্ত্রের ব্যবহার সহজতর ও বৃদ্ধি পাবে। ফলে, ধান চাষে সময়, শ্রম ও খরচ কম লাগবে তেমনি উৎপাদনও হবে বেশি। এতে লাভবান হবেন কৃষকরা।\nএছাড়া মন্ত্রী ধনবাড়ীর বিরতারা ইউনিয়নের হাতিবান্ধা বিলের জলাবদ্ধতা নিরসনে ভূগর্ভস্থ পাইপ লাইন পরিদর্শন ও উদ্বোধন করেন। এর মাধ্যমে হাতিবান্ধা বিলের মাঠের ৩০০ একর জমির জলাবদ্ধতা দূর হবে। এক ফসলি জমি দুই বা তিন ফসলি জমিতে রূপান্তর হবে।\nবিএডিসি’র টাঙ্গাইল কিশোরগঞ্জ জেলার ক্ষুদ্র সেচ উন্নয়ন প্রকল্পের অধীনে এ পাইপলাইন নির্মাণ করা হয়। প্রায় ৮০০ মিটার ভূগর্ভস্থ পাইপ লাইন ও ২০০ মিটার খাল খনন করে জলাবদ্ধতা নিরসন করা হয়।\nPrevious পানি উন্নয়ন বোর্ডকে অধিদপ্তর করার সুপারিশ\nNext বস্তুগত উন্নতির পাশাপাশি গড়তে হবে মানবিক রাষ্ট্র: তথ্যমন্ত্রী\nযুক্তরাষ্ট্রের সাবেক প্রেসিডেন্ট ডোনাল্ড ট্রাম্প হোয়াইট হাউস ছাড়ার পর এই প্রথম কনজারভেটিভ শীর্ষ সম্মেলনে বক্তব্য …


বাদামী কন্দল ঢেকিয়া দক্ষিণ এশিয়ার শোভাবর্ধনকারী প্রজাতি - রোদ্দুরে\nমূলপাতা > প্রাণ > উদ্ভিদ > বাদামী কন্দল ঢেকিয়া দক্ষিণ এশিয়ার শোভাবর্ধনকারী প্রজাতি\nবাদামী কন্দল ঢেকিয়া\nবৈজ্ঞানিক নাম: Cheilanthes belangeri (Bory) C. Chr., Ind. Fil.: 172 (1905). সমনাম: Pteris belangiri Bory (1893). ইংরেজি নাম: সিলভার ফার্ন। স্থানীয় নাম: বাদামী কন্দল ঢেকিয়া, সাদা ঢেকিয়া, রূপালী ঢেকিয়া।\nজগৎ/রাজ্য: Plantae. বিভাগ: Polypodiophyta. বর্গ: Polypodiales. পরিবার: Pteridaceae. গণ: Cheilanthes. প্রজাতি: Cheilanthes belangeri.\nভূমিকা: বাদামী কন্দাল ঢেকিয়া (বৈজ্ঞানিক নাম: Cheilanthes belangeri) পাহাড়ী ছায়াযুক্ত স্থানে জন্মে। অনেকে শোভাবর্ধনের জন্য টবে লাগিয়ে থাকে।\nবাদামী কন্দল ঢেকিয়া বর্ণনা:\nগ্রন্থিক খাটো, খাড়া, এক গুচ্ছ পাতা বহণকারী, শুল্ক সরু, গাঢ় বাদামী, অখন্ড। পত্রদন্ড প্রায় ১০-১৫ সেমি লম্বা, গাঢ় বেগুনি, গোড়ার কাছে শল্কযুক্ত, অক্ষাভিমুখ পুষ্ঠে খাঁজযুক্ত, তরুণ অবস্থায় কমবেশী রোমযুক্ত, মসৃণ, পত্রকঅক্ষ পাদন্ডের মতো।\nপাতা ১০-২০ সেমি লম্বা, এবং ৪-৬ সেমি চওড়া উপরের অংশে দ্বি-পক্ষৰ খন্ডিত, নিচের অর্ধাংশে দ্বি-পক্ষল পত্রক বেশ ফাঁকা ফাঁকা, একের অন্যের সাথে স্পর্শবিহীন, শীর্ষ হতে নিচের দিকে ক্রমাগত বৃদ্ধিপ্রাপ্ত, উপরের পত্রক অবৃন্তক, সরু ত্রিকোণাকার, কমবেশী অধিক খন্ডিত, গোড়ার নিম্নমুখী খন্ড সবচাইতে বড়, উর্বর পাতায় খন্ডগুলি সরু, অনুর্বর পাতায় চওড়া গোলাকার।\nনিচের পত্রক প্রায় ৩.৫ সেমি লম্বা, ছোট বৃন্ত যুক্ত, পক্ষল, কেবল গোড়ার পক্ষকগুলি মুক্ত, অন্যান্যগুলি লগ্ন এবং পত্রকের খন্ডিত ত্রিকোণাকার শীর্যের সাথে মিলিত; গোড়ার নিম্নমুখী পত্রক অনেক বর্ধিত (১.৫ সেমি লম্বা) এবং নিচের পৃষ্ঠের মতো খন্ডিত, অত্যন্ত বাকা এবং অধিকতর বড় পক্ষকের খন্ডে অনেকবার দ্বি-বিভক্ত।\nসোরাসগুলি খন্ডের ধারে অথবা পক্ষকে অবস্থিত, কমবেশী বিছিন্ন, তরুণ অবস্থায় চওড়া, পাতলা এবং পত্রফলকের। সামান্য কুঞ্চিত প্রান্ত দ্বারা আবৃত, রেণুস্থলীগুলি শিরার শীর্ষ হতে অনিয়মিত পরিবহণ সংযোগস্থল বরাবর পার্শ্বীয় দিকে বিস্তৃত (Holttum, 1954)।\nছায়াযুক্ত পাহাড়ের ঢালে জন্মে। স্যাঁতস্যাঁতে স্থান এই প্রজাতির জন্য উপযুক্ত। গ্রন্থিক এবং রেণু দ্বারা বংশ বিস্তার করে।\nআরো পড়ুন: সাদা ঘাস ফুল বাগানের শোভাবর্ধনকারী বিরুৎ\nভারত, দক্ষিণ চীন, মায়ানমার, মালয়েশিয়া এবং ফিলিপাইন। বাংলাদেশে চট্টগ্রাম, কুমিল্লা, ঢাকা এবং ময়মনসিংহ জেলা থেকে এই প্রজাতি সংগ্রহ করা হয়েছে। (Mirza and Rahman, 1997)\nএই প্রজাতি শাক হিসাবে খাওয়া যায় কিনা তা জানা যায় নি। তবে অনেকেই শোভাবর্ধনের জন্য টবে লাগিয়ে সৌন্দর্যবর্ধন করে।\nবাংলাদেশ উদ্ভিদ ও প্রাণী জ্ঞানকোষের ৫ম খণ্ডে (আগস্ট ২০১০) বাদামী কন্দাল ঢেকিয়া প্রজাতিটির সম্পর্কে বলা হয়েছে যে, আবাসস্থল ধ্বংসের কারণে বাংলাদেশে এটি হুমকির সম্মুখীন হিসেবে বিবেচিত।\nবাংলাদেশে বাদামী কন্দাল ঢেকিয়া সংরক্ষণের জন্য কোনো পদক্ষেপ গৃহীত হয়নি।\n১. মমতাজ মহল মিজা (আগস্ট ২০১০)। “অ্যানজিওস্পার্মস ডাইকটিলিডনস” আহমেদ, জিয়া উদ্দিন; হাসান, মো আবুল; বেগম, জেড এন তাহমিদা; খন্দকার মনিরুজ্জামান। বাংলাদেশ উদ্ভিদ ও প্রাণী জ্ঞানকোষ। ৫ম (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ২৬৪-২৬৫। আইএসবিএন 984-30000-0286-0\nবি. দ্র: ব্যবহৃত ছবি http://plantillustrations.org/ থেকে নেওয়া হয়েছে।


‘শফিক রেহমানের জন্য মায়াকান্না বন্ধ করুন’ – আওয়ার নিউজ\n‘শফিক রেহমানের জন্য মায়াকান্না বন্ধ করুন’\nসুশীল সমাজের নেতৃবৃন্দের প্রতি তীব্র ক্ষোভ প্রকাশ করে আওয়ামী লীগের যুগ্ম সাধারণ সম্পাদক মাহবুব উল আলম হানিফ বলেছেন, যারা শফিক রেহমানকে নিয়ে উচ্চ-বাচ্চ করছেন, তারা মায়া কান্না বন্ধ করুন।\nতিনি বলেন, শফিক রেহমান সাংবাদিক নয়, তিনি সাবেক সাংবাদিক। গত ১০ বছর তিনি কোন পত্রিকায় ছিলেন বলে আমার মনে হয় না।\nশনিবার দুপুরে শাহবাগের পাবলিক লাইব্রেরি মিলনায়তনে পেশাজীবীদের আয়োজনে এক সংবর্ধনা অনুষ্ঠানে প্রধান অতিথির বক্তব্যে এসব কথা বলেন তিনি। নগর আওয়ামী লীগের নবনির্বাচিত সাধারণ সম্পাদক শাহে আলম মুরাদ (দক্ষিণ) ও মো: সাদেক খান (উত্তর) কে সংবর্ধনা দিতে এ আয়োজন করা হয়।\nশফিক রেহমানকে ষড়যন্ত্রকারী আখ্যা দিয়ে আওয়ামী লীগের এই নেতা বলেন, ‘সাংবাদিকরা কি আইনের উর্ধ্বে? তিনি ষড়যন্ত্র করেছেন এটা প্রমানিত’।\nআমারদেশ পত্রিকার সম্পাদক মাহমুদুর রহমানের বিরুদ্ধে হেফাজতে ইসলামকে অর্থায়নের অভিযোগ এনে হানিফ বলেন, ‘মাহমুদুর রহমান সাংবাদিক নন, তিনি সাংবাদিকতার আড়ালে ষড়যন্ত্রে লিপ্ত ছিলেন। তিনি দেশকে অস্থিতিশীল করতে ৮০ কোটি টাকা দিয়েছিলেন’।\nএসময় স্বরাষ্ট্রমন্ত্রী আসাদুজ্জামান খান কামাল বিএনপির সমালোচনা করে বলেন, ‘তারা (বিএনপি) দেশকে দুর্নীতিতে চ্যাম্পিয়ন করেছিল। এখন শেখ হাসিনার নেতৃত্বে দেশ সমৃদ্ধ, মধ্য আয়ের দেশ। শেখা হাসিনার উদাহরণ শুধুই শেখ হাসিনা।\nএসময় অন্যান্যদের মধ্যে উপস্থিত ছিলেন, সাবেক স্বরাষ্ট্রমন্ত্রী শামসুল হক টুকু, সংসদীয় স্থায়ী কমিটির সদস্য সুকুমার রঞ্জন ঘোষ (তথ্য) প্রমুখ।\nরাজনীতি Comments Off on ‘শফিক রেহমানের জন্য মায়াকান্না বন্ধ করুন’ সংবাদটি প্রিন্ট করুন\n« ভারতীয় গণমাধ্যমে প্রফেসর হত্যার খবর! (পূর্বের সংবাদ)\n(পরের সংবাদ) বেরোবি উপাচার্যের সঙ্গে ভুটানের পররাষ্ট্রমন্ত্রীর সৌজন্য সাক্ষাৎ »